
I. 

Oldtiden. 


^i^^  ed  det  sydostlige  Hjorne  af  det  biskayske  Hav  paa 
begge  Sider  af  Pyreneeernes  vestlige  Del  bor  Baskernes 
lille  Folk,  næppe  en  halv  Million  ^lennesker,  hvoraf  ^ 
staar  under  Spanien.  ^  under  Frankrig.  Baskerne  tale 
et  Sprog,  som  ikke  er  beslægtet  med  noget  andet 
Tungemaal,  og  ere  den  sidste  ublandede  Levning  af 
den  store  iberiske  Folkestamme,  som  i  Oldtiden  var 
udbredt  over  Spanien  og  det  sydlige  Gallien.  Men  og- 
saa  de  ovrige  Spaniere,  som  nu  tale  et  romansk  Sprog, 
ere  i  det  væsentlige  de  gamle  Iberers  Efterkommere. 
De  Karaktertræk,  som  Oldtidens  Forfattere  tillægge  Ibe- 
rerne: .Maadehold  i  Livsnydelse,  Dovenskab  til  Arbejde, 
stolt  og  værdig  Optræden,  heltemodigt  Forsvar  bag  Mure 
og  dristigt  Angreb  i  den  hlle  Krig  —  alt  dette  minder 
om  de  nyere  Tiders  Spaniere.  Og  naar  Oldtidens 
største  Geograf  Strabo,  som  levede  paa  Kristi  Fødsels 
Tid,  skriver,  at  Ibererne  bar  sorte  Kapper,  saa  har 
Sort  ogsaa  indtil  vore  Dag  holdt  sig  som  Spaniernes  na- 
tionale Farve. 

Det  gamle  Spanien    var   dog  ikke  ublandet  iberisk. 
Medens  Ibererne    havde    udbredt    sig    over   Pyrenæerne 

ind  i  Gallien,  trængte  keltiske  Stammer  fra  Gallien  ind 
i  Spanien;  hvor  tidligt,  kan  man  ikke  bestemme;  dog 
taler  nogen  Sandsynlighed  for,  at  det  ikke  kan  have 
været  for  det  5te  Aarhundiede  før  Kr.  Kelterne,  som 
ved  deres  lyse  Øjne,  Haar-  og  Hudfarve  gjorde  et  fra 
de  mørke  Iberer  meget  afvigende  Indtryk  paa  Oldtidens 
Iagttagere,  synes  ved  deres  første  Indbrud  at  have  ud- 
bredt sig  over  hele  den  nordvestlige  Halvdel  af  Halv- 
øen; men  senere  fandtes  de  kun  i  spredte  Levninger 
eller  blandede  med  Ibererne. 

Af  en  ganske  anden  Betydning  blev  den  Paavirk- 
ning,  som  det  sydøstlige  Spanien  modtog  af  Fønikernes 
Handel  og  Kultur.  Den  vigtigste  fønikiske  Koloni  i 
Spanien  var  Gadir,  hvis  Anlæggelse  sættes  til  1100 
Aar  f.  Kr.  Det  sølvrige  Sydspanien  blev  bekjendt 
blandt  Orientens  semitiske  Folk  under  Navnet  Tarshish, 
Grækernes  Tartessos,  et  Navn,  som  syntes  at  staa  i 
Forbindelse  med  det  iberiske  Folk  Turdetanerne,  der 
beboede  det  frugtbare  Land  ved  Floden  Bætis  (Gua- 
dalqvivir)  og  af  Strabo  skildres  som  »de  mest  civili- 
serede af  alle  Iberer,  der  betjene  sig  af  Grammatik, 
have  skriftlige  Mindesmærker  fra  gammel  Tid,  Sange 
og  Love  i  Versemaal,  der,  som  man  siger,  ere  henved 
6000  Aar  gamle«.  Saa  gammel  har  deres  Kultur  vel 
næppe  været,  men  maa  snarere  tilskrives  Fønikerne, 
som  foruden  Gadir  besad  en  Række  Handelsfaktorier 
paa  Kysten  af  det  nuværende  Andalusien  og  Granada 
og  bearbejdede  Sølvminerne  i  Indlandet.  Disse  føni- 
kiske Besiddelser  kom  under  den  mægtigste  fønikiske 
Koloni  Karthagos  Overherredømme,  og  efter  at  Kartha- 
gerne  ved  den  første  puniske  Krig  havde  mistet  deres 
Herredømme  paa  Sicilien,  gik  deres  store  Feltherre 
Hamilkar  238  over  til  Spanien  og  oprettede  der  et 
karthagisk  Rige,  som  efter  hans  Død  (229)  udvidedes 
og  befæstedes  af  hans  Svigersøn  Hasdrubal.  Spaniens 
Sydøstkyst  blev  karthagisk  Besiddelse,  Stæder  blev  grun 
dede,  fremfor  alle  Ny  Karthago  (Cartagena),  Agerdyrk- 


ningen  og  især  Bjærgværksdriften  blomstrede.  Mange 
af  de  smaa  iberiske  Folk  blev  afhængige  af  Karthago 
og  maatte  betale  Skat,  og  Hasdrubal  forstod  paa  alle 
Maader,  selv  ved  Giftermaal.  at  drage  Hovdingerne  ind 
i  karthagisk  Interesse.  I  de  puniske  Besiddelser  blev 
der  holdt  regelmæssige  Troppeudskrivninger,  og  fra  det 
ovrige  Spanien  fik  man  talrige  Lejetropper. 

Mod  denne  store  Udvidelse  af  Karthagos  Magt  sogte 
Romerne  at  sikre  sig  dels  ved  en  Overenskomst  med 
Hasdrubal,  som  forbod  ham  at  overskride  Floden  Ibe- 
rus  (Ebro),  dels  ved  Forbund  med  de  halvt  iberiske, 
hahi  græske  Stæder  paa  Spaniens  Ostkyst,  blandt 
hvilke  Sagimt,  hvis  Herkomst  afledes  fra  det  græske 
Zakynthos,  laa  syd  for  Ebro.  Men  221  blev  Hasdru- 
bal myrdet,  og  Hamilkars  Son,  Hannibal,  blev  hans 
Efterfolger.  Hannibal  havde  som  Dreng  tilsvoret  sin 
Fader  et  evigt  Had  mod  Rom  og  brændte  af  Begjær- 
lighed  efter  at  vise  sit  Sindelag  i  Gjerningen.  Opdraget 
i  Lejren  og  lige  kraftig  paa  Sjæl  og  Legeme  viste  han 
sig  snart  soA  sin  Tids  storste  Mand.  For  at  frem- 
kalde en  Kri^  med  Rom  angreb  han  Sagunt :  Indbvs- 
gerne  forsvarede  sig  i  8  Maaneder  med  iberisk  Tapper- 
hed, men  bukkede  endelig  under,  da  Romerne  nolede 
med  at  bringe  Hjælp.  Det  rige  Bytte  fra  den  erob- 
rede Stad  blev  sendt  til  Karthago  og  vakte  Krigslysten 
hos  mange,  som  hidtil  havde  misbilliget  Hannibals  An- 
greb.  Efter  Sagunts  Erobring  fordrede  romerske  Sende- 
mænd i  Karthago  Hannibals  Udlevering,  og  da  deres 
Fordring  ikke  blev  opfyldt,  udbrod  den  skæbnesvangre 
anden  puniske  Krig  (218). 

Da  Hannibal  drog  til  Italien  for  at  begynde  sit 
navnkundige  Felttog  mod  Romerne,  efterlod  han  sin 
Broder  Hasdrubal  som  Befalingsmand  i  Spanien ;  men 
imidlertid  vai  den  dygtige  Prokonsul  Gnæus  Seipio  lan- 
det i  Spaniens  nordostlige  Hjorne  og  gjorde  sig  til 
Herre  over  Landet  imellem  P\Tenæerne  og  Ebro.  I 
Forbindelse  med   sin  Broder  Publius,    der    efter  Nord- 


Italiens  Tab  havde  bragt  ham  en  Forstærkning,  slog 
han  Hasdrubal  paa  samme  Tid,  som  Hannibal  vandt 
sin  glimrende  Sejr  ved  Cannæ  (216),  og  flere  spanske 
Folk  sluttede  sig  til  Romerne.  I  Aaret  215  kunde 
Scipionerne  føre  deres  Tropper  fra  Ebro  til  Bætis  og 
vandt  to  store  Sejre  i  Andalusien.  De  fleste  Spaniere 
var  det  temmelig  ligegyldigt,  om  Romerne  eller  Kar- 
thagerne  vare  deres  Herrer,  og  det  var  sædvanligvis 
Frygt,  Penge  eller  Tilfældet,  der  gjorde  Udslaget  i 
deres  Tilslutning  til  en  af  de  krigførende  Magter. 
Ingen  af  disse  havde  store  Hære  i  Spanien,  og  Krigs- 
lykken var  derfor  meget  vexlende.  I  Aaret  212  led 
Scipionerne  et  stort  Nederlag  og  omkom  begge.  Kar- 
thagerne  blev  derpaa  atter  Herrer  over  Spanien  indtil 
Ebro ;  men  de  vakte  Spaniernes  Harme  ved  det  Over- 
mod, hvormed  de  behandlede  dem,  og  da  den  højt 
begavede  unge  Publius  Scipio  traadte  i  sin  Faders  og 
Farbroders  Sted,  fik  Sagerne  snart  et  andet  Udseende. 
I  Aaret  210  erobrede  Scipio  ved  et  dristigt  Angreb 
det  uforberedte  Ny-Karthago,  hvorved  store  Forraad, 
Pengemidler,  Fanger  og  de  spanske  Folk=  Gisler  faldt 
i  hans  Hænder;  Gislerne  behandlede  han  med  stor 
Venlighed  og  lovede  at  sende  dem  tilbage  til  deres 
Landsmænd,  saa  snart  disse  vilde  slutte  Forbund  med 
Romerne;  i  det  hele  optraadte  han  paa  en  langt  men- 
neskeligere Maade,  end  Romerne  plejede.  Vel  mær- 
kede Spanierne  snart,  at  de  kun  vare  befriede  fra  det 
puniske  Herredømme  for  at  blive  underkastede  det  ro- 
merske, og  Scipio  maatte  kue  en  Opstand  mod  dette; 
men  Karthagerne  opgav  Spanien:  Hannibals  Brødre 
førte  Levningerne  af  deres  Hære  til  Italien,  og  206 
var  Roms  Herredømme  i  Spanien  befæstet. 

Efter  at  Karthago  ved  Freden  201  havde  afstaaet 
alle  sine  Besiddelser  udenfor  Afrika,  beherskede  Ro- 
merne dels  Ebrolandet,  hvor  de  i  den  sidste  Krig 
havde  haft  deres  Standkvarter,  dels  den  gamle  kartha- 
giske  Provins  (Andalusien,  Granada,  Murcia  og  Valencia), 


og  af  disse  to  Landsdele  dannedes  nu  to  romerske 
Provinser:  den  nærmere  og  den  fjærnere.  Det  indre 
Land  (Kastiliens  Højslette),  som  Romerne  sammenfattede 
under  Navnet  Keltiberien,  søgte  de  efterhaanden  at 
bringe  under  deres  Herredømme,  medens  de  nøjedes 
med  at  afholde  Beboerne  af  de  vestlige  Landskaber 
(Portugal  og  Estremadura),  de  krigerske  Lusitanere,  fra 
at  gøre  Indfald  i  de  romerske  Besiddelser  og  endnu 
ikke  kom  i  Berøring  med  Nordkystens  Stammer.  Spa- 
nierne vare  delte  i  en  Mængde  smaa  Folk,  som  vare  ind- 
byrdes uenige  og  med  mere  Tapperhed  end  Klogskab 
kæmpede  enkeltvis  for  deres  Frihed.  Romerne  maatte 
stadig  holde  en  Hær  paa  henved  40,000  Mand  paa 
Benene  for  at  bevare  deres  Herredømme  paa  Halvøen 
og  sendte  deres  mest  ansete  Mænd  som  Statholdere  til 
det  urolige  Land,  saaledes  Konsulen  Marcus  Porcius 
Cato  195  og  Proprætoren  Tiberius  Sempronius  Gracchus 
179.  Cato  dæmpede  et  vidt  udbredt  Oprør  og  traf 
den  snilde  Forholdsregel,  paa  en  og  samme  Dag  at 
paabyde  Sløjfningen  af  alle  de  befæstede  Stæders  Mure, 
€t  Bud,  som  blev  adlydt,  fordi  man  ikke  vidste,  hvor 
vidt  det  strakte  sig.  løvrigt  regerede  Cato  godt,  og 
€ndnu  større  Ros  vandt  Gracchus,  der  ikke  blot  ved 
sin  Tapperhed  underkastede  sig  Keltibererne,  men  og- 
saa  vandt  deres  Hengivenhed  ved  sin  Retfærdighed  og 
Mildhed. 

Men  senere  holdt  Romerne  ikke  de  Betingelser,  som 
Gracchus  havde  tilstaaet  Keltibererne,  og  Statholderne 
vare  ofte  havesyge  og  troløse  Mænd,  som  søgte  Anled- 
ning til  Krig  for  at  berige  sig  og  begik  skændige  Volds- 
handlinger. Da  saaledes  Lusitanerne  havde  angrebet 
deres  af  Romerne  underkastede  og  beskyttede  Naboer, 
gav  Prætoren  Sulpicius  Galba  sig  Mine  af,  at  han 
undskyldte  deres  Røvertog  med  deres  Lands  Fattigdom, 
og  lovede  at  give  dem  bedre  Boliger,  naar  de  vilde 
forlade  deres  egne.  Saaledes  lokkede  han  en  stor  Del 
Lusitanere  ud  fra  deres  Bjærge;  men  efter  at  have  af- 

væbnet  dem,  der  paa  Tro  og  Love  havde  begivet  sig 
til  hans  Lejr,  lod  han  dem  overfalde  og  mange  tusende 
nedhugge  (150).  Blandt  de  Lusitanere,  der  vare  und- 
komne fra  Blodbadet,  var  Kvæghyrden  Viriathus,  som 
stillede  sig  i  Spidsen  for  en  lille  Skare  af  sine  Lands- 
mænd og  ledede  Guerillakrigen  mod  Romerne  med  en 
saa  stor  Dygtighed,  at  han  blev  anerkjendt  som  alle 
Lusitaneres  Herre.  Ikke  desto  mindre  vedblev  han  at 
leve  som  en  simpel  Hyrde:  fra  det  rige  Bryllupsmaal- 
tid  hos  hans  Svigerfader,  en  Fyrste  i  det  romerske 
Spanien,  stod  han  op  uden  at  røre  de  kostbare  Retter, 
loftede  sin  Brud  paa  sin  Stridshingst  og  vendte  tilbage 
til  sine  Bjærge.  Vidt  og  bredt  lod  hans  Ry  over  Spa- 
nien, mange  andre  Stammer  rejste  sig,  og  den  ene 
romerske  Hær  blev  slaaet  efter  den  anden.  Da  Ro- 
merne til  sidst  vare  blevne  indesluttede  i  Bjærgpas- 
serne,  tilstod  Viriathus  dem  Fred,  imod  at  de  aner- 
kj endte  Lusitanernes  Frihed;  men  Aaret  efter  brød 
Konsulen  Cæpio  Freden,  og  da  han  ikke  kunde  over- 
vinde sin  tapre  Modstander,  lod  han  ham  snigmyrde 
(140).  Efter  Viriathus's  Død  opløstes  det  Baand  mel- 
lem de  enkelte  Bjærgfolk,  som  han  havde  vidst  at 
sammenholde  uden  at  stræbe  efter  kongelig  Magt  og 
Glans,  og  de  sydlige  Lusitanere  underkastede  sig.  De 
nordlige  blev  først  langt  senere  undertvungne  af 
Cæsar. 

Endnu  fortsattes  Krigen  med  nogle  af  Keltibererne, 
og  navnlig  blev  Staden  Numantia  i  en  Række  af  Aar 
forgjæves  belejret  af  Romerne,  hvis  gamle  Tapperhed 
og  Krigslyst  paa  denne  Tid  mere  og  mere  tabte  sig. 
Den  ene  store  Hær  efter  den  anden  led  ydmygende 
Nederlag,  og  i  Aaret  137  bragte  Numantinerne  endog 
Konsulen  Manoinus  i  saa  stor  Nød,  at  han  maatte  bede 
om  Fred  for  at  faa  fri  Afmarche.  Freden  blev  be- 
svoret af  alle  de  højere  Officerer,  bl.  a.  af  Kvæstoren 
Tiberius  Gracchus,  en  Søn  af  den  Mand,  hvis  Minde 
Spanierne  endnu  ærede.    Men  Senatet  vilde  ikke  aner- 


kjende  Freden  og  udleverede  Mancinus  til  Numantinerne: 
den  romerske  Feltherre  blev  ført  til  de  fjendtlige  For- 
poster, og  da  Numantinerne  ikke  vilde  modtage  ham 
for  ikke  at  erkjende  Fredens  Ugyldighed,  maatte  han 
staa  en  hel  Dag  i  den  blotte  Tunica  med  Hænderne 
bundne  paa  Ryggen  udenfor  Numantias  Porte.  Til 
sidst  overdrog  Romerne  Anførselen  til  deres  første 
Feltherre,  Karthagos  Erobrer,  Scipio  Africanus  den 
yngre:  Scipio  gjenoprettede  Krigstugten  og  indesluttede 
Numantia,  en  By,  som  højst  talte  8000  vaabendygtige 
Forsvarere,  med  en  Hær  paa  60,000  Mand.  Da  Hun- 
gersnøden begyndte  at  rase  i  Staden,  banede  nogle 
tapre  Numantinere  sig  Vej  gjennem  Romernes  Linier 
og  bad  Nabostæderne  om  Hjælp.  De  fleste  afviste 
deres  Bønner;  kun  Staden  Lutia  syntes  tilbøjelig  til  at 
yde  Bistand,  hvorfor  Scipio  lod  Hænderne  afhugge  paa 
400  af  dens  unge  Mænd.  Derefter  bukkede  Numantia 
endelig  under;  mange  af  Indbyggerne  dræbte  sig  selv; 
de  øvrige  blev  solgte  som  Slaver:  og  Staden  blev  jæv- 
net med  Jorden  (133). 

Efter  at  Scipio  med  grusom  Strænghed  havde  kuet 
Keltiberernes  sidste  Modstand,  gjorde  han  hvad  han 
kunde  for  at  tilvejebringe  en  bedre  Tilstand  paa  Halv- 
øen, og  med  Undtagelse  af  de  nordlige  Bjærgboeres 
Indfald,  nød  Spanien  nu  i  længere  Tid  Fred  og  Ro. 
Freden  blev  først  forstyrret  ved  Borgerkrigen  imellem 
Sullas  og  Marius's  Tilhængere.  De  sidste  fik  i  Spanien 
en  fortrinlig  Fører  i  Qvintus  Sertorius.  Sertorius  var 
ft^dt  af  en  borgerlig  Familie  i  Sabinerlandet  og  havde 
vundet  Krigsære  under  Marius;  efter  Sullas  Sejr  var 
han  flygtet  til  Nordafrika:  han  opholdt  sig  i  Tingis 
(Tanger)  ved  Gibraltarstrædet,  da  Sendebud  fra  Lusita- 
nerne  opfordrede  ham  til  at  blive  deres  Anfører.  I 
Begyndelsen  stod  han  kun  i  Spidsen  for  6  til  7000 
Mand;  men  snart  samlede  Levningerne  af  Marius's 
Parti  sig  om  ham,  blandt  dem  saa  mange  proskriberede 
Senatorer,    at    han    kunde  betragte  sit  Senat  som  den 

rette  Regering  over  Romerriget.  Sertorius  forstod  at 
vinde  Spaniernes  Hengivenhed  og  søgte  at  forbinde  dem 
med  Romerne:  paa  et  Akademi  i  Osea  (Huesca)  lod 
han  unge  Spaniere  undervise  i  Latin  og  Græsk.  I  8 
Aar  kæmpede  det  romerske  Aristokratis  Hære  med 
umaadehg  Anstrængelse  mod  »den  ny  Hannibal«,  som 
de  spanske  Soldater  kaldte  Sertorius;  men  til  sidst 
blev  Helten  ryddet  af  Vejen  af  Marcus  Perpenna,  en 
af  de  fornemme  Romere,  som  havde  søgt  Tilflugt  hos 
ham,  men  ikke  kunde  finde  sig  i  at  tjene  under  en 
uadelig  Mand  (72).  En  stor  Mængde  Spaniere,  som 
havde  dannet  Sertorius's  Livvagt  og  havde  svoret  ikke 
at  ville  overleve  ham,  dræbte  sig  selv  ved  hans  Lig- 
færd. Med  Sertorius's  Død  svandt  Spaniernes  Mod- 
standskraft: de  forlod  den  usle  Perpenna,  som  havde 
tiltaget  sig  Anførslen,  og  Gnæus  Pompejus  vandt  en 
let  Sejr  over  den  svækkede  Hær.  Spanien  blev  igjen 
underkastet  det  herskende  Parti. 

Under  Kejser  Augustus  blev  endelig  Asturerne  og 
Kantabrerne  undertvungne,  og  skjønt  det  endnu  varede 
længe,  inden  disse  krigerske  Bjærgstammer  blev  bragte 
fuldstændig  til  Ro,  var  Spanien  dog  nu  Roms  sikreste 
Provins  og  blev  snart  Italiens  bedste  Støtte.  Augustus 
anlagde  gode  Veje  paa  Halvøen,  og  Strabo  beretter,  at 
der  fra  Spanien  udførtes  en  Mængde  Korn,  Vin,  Olie, 
Uld  og  Fisk  til  Italien.  Spanien  deltes  fra  nu  af  i  3 
Provinser :  den  nærmere  kaldtes  sædvanlig  Tarraconen- 
sis  efter  sin  nye  Hovedstad  Tarraco ;  den  fjærnere 
delles  i  Bætica  og  Lusitania.  Hovedstaden  i  Bætica 
blev  Corduba,  skjønt  denne  Stad  langtfia  ikke  naaede 
den  Størrelse,  som  det  gamle  Gadir,  Romernes  Gades, 
der  tidligst  af  alle  Stæder  udenfor  Italien  antog  ro- 
mersk Sprog  og  Ret  og  blev  saa  rigt  ved  sin  Handel, 
at  det  paa  Augustus's  Tid  talte  mere  end  500  Mænd  af 
den  velhavende  Ridderstand  blandt  sine  Borgere.  Au- 
gustus fandt  under  sit  Besøg  paa  Halvøen  allerede  den 
største  Del  af  Befolkningen  romaniseret,  og  Spanien  var 


den  Provins  udenfor  Italien,  som  først  gav  Rom  Kej- 
sere og  betydelige  Forfattere.  Trajan  og  Hadrian 
stammede  fra  den  store  Militærkoloni  Italica  ved  Bæ- 
tis,  begge  Seneca'er  og  Lucan  fra  Corduba,  Quinctilian 
fra  Calagurris  ved  Ebro. 

Om  Spaniens  blomstrende  Tilstand  i  Kejserdømmets 
3  første  Aarhimdreder  vidne  endnu  mange  Levninger 
af  Vandledninger,  Broer,  Amfitheatre  o  s.  v. ;  men  fra 
omtrent  300  Aar  efter  Kr.  begyndte  Landets  Velstand 
at  gaa  tilbage.  Allerede  Diokletian  indførte  en  ny 
Grundskat,  Indiktionen,  som  blev  meget  trykkende  for 
de  lavere  Stænder,  og  Konstantin  den  store  inddrog 
mange  Stæders  hidtil  selvstændige  Ejendomme.  Da  de 
fattige  Indbyggere  ikke  vare  i  Stand  til  at  udrede  Af- 
gifterne, paalagde  man  Stædernes  mest  ansete  Beboere, 
Dekurionerne,  som  havde  Styrelsen  af  deres  Anliggen- 
der, at  udskrive  Skatterne  og  staa  til  Ansvar  for  dem, 
et  Hverv,  som  efterhaanden  blev  saa  trykkende,  at 
Dekurionerne  paa  enhver  Maade  søgte  at  unddrage  sig 
fra  deres  Stilling.  Tilstanden  blev  i  det  4de  Aarhun- 
drede  jammerlig:  Grundejerne  lod  deres  Marker  ligge 
udyrkede,  Handel  og  Kunstflid  gik  til  Grunde,  og  der 
behøvedes  kun  et  Stød  udefra,  for  at  det  hele  kunde 
styrte  sammen. 

Dette  indtraadte  i  Aaret  409,  da  gotisk-germaniske 
Folkeslag:  Vandaler,  Alaner  og  Svever  gik  over  Pyre- 
næerne. Indbyrdes  Strid  imellem  forskjellige  romerske 
Feltherrer,  som  under  den  svage  Kejser  Honorius's 
Skinherredømme  stredes  om  Magten  i  Spanien,  hindrede 
enhver  Modstand,  og  Barbarerne  oversvømmede  Halv- 
een under  forfærdelige  Plyndringer  og  Ødelæggelser. 
De  delte  derpaa  Landet  imellem  sig;  men  næppe  havde 
de  slaaet  sig  til  Ro  i  deres  nye  Besiddelser,  førend 
Folkevandringen  førte  en  ny  og  mægtigere  Krigerskare 
ind  i  Spanien  (415).  Det  var  Vestgoterne,  som  alle- 
rede havde  begyndt  at  modtage  Kultur  og  Kristendom 
fra  Romerne.     Deres  Konge  Vallia    sluttede  Fred  med 

Kejser  Honorius  og  tilbod  at  erobre  Spanien  tilbage 
til  Romerne,  imod  at  der  blev  indrømmet  Vestgoterne 
faste  Bopæle  i  det  sydlige  Gallien.  Vandalerne,  Ala- 
nerne  og  Severne  blev  trængte  tilbage  til  den  nord- 
vestlige Del  af  Halvøen ;  Alanerne  vare  blevne  saa 
svækkede,  at  de  gav  sig  under  Vandalernes  Konge  og 
mistede  deres  særskilte  Navn.  Den  sydlige  og  østlige 
Del  af  Spanien  blev  igjen  i  nogle  Aar  forenet  med 
Italien.  Det  varede  dog  ikke  længe,  før  end  de  vilde 
Vandaler  gjorde  sig  til  Herrer  over  Sydspanien,  og 
efter  at  de  derfra  vare  gaaede  over  til  Afrika  (429), 
udbredte  Sveverne  deres  Magt  over  en  stor  Del  af  Halv- 
øen. Men  Sveverne  blev  atter  trængte  tilbage  mod 
Nordvest  af  Vestgoterne,  som  under  Kong  Evrik  (466 
— 483)  bortkastede  det  sidste  Skin  af  Afhængighed 
af  Kejseren  i  Rom  og  udbredte  deres  Magt  over  den 
største  Del  af  Spanien.  Da  der  ved  den  sidste  vest- 
romerske Kejsers  Afsættelse  ligesom  blev  opstillet  en 
Grænsepæl  for  Oldtiden  (476),  havde  Vestgoterne  naaet 
Højdepunktet  af  deres  Magt. 


II. 

Middelalderen, 


<^^nder  det  romerske  Kejserdømme  havde  Kristendom- 
men besejret  Hedenskabet,  den  katholske  Kirke  de  fra 
den  afvigende  Sekter,  og  Biskopperne  havde  allerede 
vundet  en  stor  Indflydelse,  da  Evrik  blev  Herre  i  Spa- 
nien. Som  alle  gotiske  Folk  var  Evrik  Arianer,  og 
den  kraftige  Hersker,    som    paa  enhver  Maade  stræbte 

at  bringe  Orden  i  sit  store  Riges  Forhold,  søgte  nu 
ogsaa  at  underkaste  sine  romerske  Undersåtter  under 
den  Trosbekjendelse,  som  hans  gotiske  Krigere  hyldede. 
Han  forfulgte  den  katholske  Gejstlighed  og  indsatte 
arianske  Biskopper,  som  han  begunstigede  ved  store 
Fordele;  men  Forfølgelsen  tjente  kun  til  at  opflamme 
Katholikernes  Religionsiver.  Evriks  Søn  og  Efterfølger 
Alarik  den  2den  søgte  forgjæves  at  forsone  dem  ved 
Mildhed:  den  katholske  Frankerkonge  Klodeveg  fandt 
mange  Tilhængere  i  det  vestgotiske  Rige  og  erobrede 
Størstedelen  af  dets  Besiddelser  i  Gallien  (507). 

Det  vestgotiske  Rige  holdt  sig  syd  for  Pyrenæerne 
og  i  Landskabet  Septimanien  (Langevedoc) ;  men  efter 
at  Alarik  den  2den  var  falden  i  Kampen  mod  Fran- 
kerne, og  hans  umyndige  Søns  mægtige  Beskytter,  den 
ostgotiske  Konge  Theodorik  den  store,  var  død  (526)^ 
blev  Spaniens  Tilstand  meget  urolig:  Kongerne  kunde 
ikke  styre  Stormændene,  som  dels  vare  fornemme  Go- 
ter, dels  Efterkommere  af  de  rigeste  og  mest  ansete 
Romere,  og  de  4  følgende  Konger  døde  en  voldsom 
Død.  Men  fra  569  til  586  herskede  den  kraftige 
Kong  Liovigild,  under  hvem  Goterne  først  begyndte  at 
smelte  sammen  med  den  romerske  Befolkning.  Liovi- 
gild overvandt  Kantabriens  stedse  oprørske  Indbyggere 
(Baskerne)  og  anlagde  Staden  Victoria  (Vitoria) ;  en  Del 
af  de  haardt  behandlede  Basker  vandrede  ud  til  det 
efter  dem  benævnte  Gaseogne.  Dernæst  gjorde  Liovi- 
gild Aaret  før  sin  Død  Ende  paa  det  sveviske  Rige 
(585).  Med  sin  ældste  Søn  Hermenegild  kom  han  i 
en  sørgelig  Strid.  Hermenegild  havde  ægtet  den  fran- 
kiske Prinsesse  Ingunde,  som  den  ivrigt  arianske  Dron- 
ning Gosvinde  først  ved  Smigrerier  og  Bønner,  derpaa 
ved  Trusler  og  tilsidst  ved  Mishandlinger,  forgæves 
søgte  at  omvende  til  den  arianske  Lære.  For  at  gjøre 
Ende  paa  den  huslige  Strid  anviste  Liovigild  sin  Søn 
en  fra  Hovedstaden  Toledo  fjærntliggende  Bopæl  i  Hispa- 
lis  (Sevilla);  men  her  gjorde  dels  den   elskede  Hustrus 

Overtalelser,  dels  den  katholske  Biskops  Formaninger, 
et  saa  stærkt  Indtryk  paa  Hermenegild,  at  han  traadte 
over  til  den  katholske  Kirke.  Stolende  paa  sine  tal- 
rige nye  Trosfæller  gjorde  han  Opror,  men  maatte  efter 
en  lang  Belejring  i  Hispalis  ydmyge  sig  for  sin  Fader; 
da  hans  Troskab  senere  syntes  mistænkelig,  blev  han 
henrettet  (585).  1000  Aar  efter  er  han  bleven  ka- 
noniseret som  hellig  Martyr. 

Efter  Liovigilds  Død  besteg  hans  yngre  Søn  Rek- 
kared  Tronen.  Overbevist  om,  at  han  kun  kunde  vinde 
Fred  ved  at  antage  Flertallets  Religion,  indkaldte  Rek- 
kared  en  Forsamling  af  katholske  og  arianske  Biskop- 
per, og  efter  at  have  hørt  deres  Udtalelser,  erklærede 
han  sig  for  overbevist  om  den  katholske  Læres  Sand- 
hed. Uden  Indvending  fulgte  hans  arianske  Under- 
saatter  deres  Konges  Exempel.  Rekkared  var  en  ivrig 
Beskyttei  af  Kirker  og  Klostre  og  søgte  i  Gejstligheden 
en  Støtte  mod  de  verdslige  Stormænd.  Gejstligheden 
blev  Rigets  første  Stand,  og  Biskoppernes  Forsamlinger 
fik  ogsaa  Indflydelse  paa  de  verdslige  Forhold.  Enhver 
Sag  kunde  fra  de  verdslige  Domstole  henvises  til  Bi- 
skopperne, og  Kongernes  Ærbødighed  mod  disse  var  saa 
stor,  at  de  i  Kirkeforsamlingerne  bøjede  Knæ  for  dem. 
Ingen  Steds  var  Gejstlighedens  Indflydelse  saa  stor  som 
i  Spanien,  og  Grunden  blev  lagt  til  den  store  Magt, 
som  Kirken  i  Spanien  gjennem  Aarhundreder  har  be- 
varet. 

Tronfølgen  i  det  vestgotiske  Rige  var  ubestemt,  og 
sædvanligvis  valgtes  Kongerne  af  Stormændene.  Dette 
gav  Anledning  til  idelige  Tronstridigheder  og  til  sidst 
til  Rigets  Undergang.  Efter  Kong  Vitizas  Død  711 
havde  den  tapre  Feltherre  Roderik  bemægtiget  sig 
Herredømmet;  men  Vitizas  Sønner  følle  sig  forurettede, 
og  Roderiks  Fjende  Grev  Julian  henvendte  sig  til  den 
arabiske  Statholder  i  Nordafrika  Musa,  som  nylig  havde 
erobret  Berberiet,  og  opfordrede  ham  til  at  gjore  et 
Tog  til  Spanien.      Efter  at  Musa    havde    indhentet  Ka- 

lifen  Valids  Tilladelse,  sendte  han  sin  Feltherre  Tarek 
med  12,000  Mand,  mest  Berbere,  over  Strædet.  Ta- 
rek besatte  den  Klippe,  som  efter  ham  har  faaet  Nav- 
net Gibraltar  (Gebel  al  Tarik),  hvorefter  Statholderen 
i  denne  Egn  skrev  til  Kong  Roderik,  at  en  fjendtlig 
Hær  var  landet;  han  vidste  ikke,  hvorfra  den  var 
kommen;  Kongen  maatte  bringe  Hjælp.  Roderik,  som 
var  beskæftiget  med  en  Krig  mod  Baskerne,  ilede  mod 
Syd  med  en  stor  Hær  og  mødte  Tarek,  som  imidlertid 
havde  faaet  en  Forstærkning  paa  5000  Mand  fra 
Afrika,  ved  Jerez  de  la  Frontera.  Goterne  vare  over- 
legne i  Tal ;  men  Vitizas  Sønner,  hvem  Roderik  havde 
været  uforsigtig  nok  til  at  betro  Anførselen  over  Flojene, 
gik  over  til  Fjenden,  Kong  Roderik  faldt,  og  de  Krist- 
nes Hær  opløste  sig  i  vild  Flugt.  Halvøens  Skæbne 
var  afgjort  ved  ét  Slag. 

Den  gamle  Musa,  som  misundte  Tarek  hans  glim- 
rende Sejr,  befalede  ham  at  blive  staaende,  indtil  han 
selv  var  kommen  til  Spanien  med  nye  Tropper ;  men 
Tarek  var  efter  Grev  Julians  Raad  allerede  draget  vi- 
dere frem.  De  talrige  Jøder,  som  vare  blevne  haardt 
behandlede  af  Goterne,  sluttede  sig  Lil  Araberne,  og 
Toledo  overgav  sig  paa  følgende  Betingelser:  Udleve- 
ring af  Vaabnene,  Sikkerhed  for  Liv  og  Ejendom  for 
dem,  der  blev  tilbage  i  Staden,  fri  Religionsøvelse  og 
Bevaring  af  de  Kristnes  egne  Love.  I  Toledo  traf 
Musa,  som  imidlertid  havde  ført  en  prægtig  Hær  til 
Spanien,  sammen  med  Tarek:  først  kastede  Musa  sin 
ulydige  Feltherre  i  Fængsel,  men  maatte  igjen  løslade 
ham  paa  Kalifens  Bud,  og  begge  erobrede  nu  hele 
Spanien  med  Undtagelse  af  de  nordligste  Bjærgegne; 
men  derefter  blev  de  kaldte  tilbage  af  Kalifen,  som 
modtog  Tarek  venlig,  men  lod  Musa,  som  ikke  strax 
havde  adlydt  Hjemkaldelsen,  piske  og  straffe  med  en 
stor  Pengebøde.  Musas  Søn,  hvem  Faderen  havde 
efterladt  som  Statholder  i  Spanien,  blev  myrdet,  og 
hans  Hoved    blev    sendt    til   Kalifen    (Valids  Broder  og 

Efterfolger),  som  var  grusom  nok  til  at  fremvise  det 
for  den  gamle  Fader. 

De  følgende  arabiske  Statholdere,  som  tog  deres 
Residens  i  Cordoba,  styrede  Spanien  med  Dygtighed  og 
viste  i  det  hele  Retfærdighed  mod  de  Kristne.  Medens 
de  aldrig  fik  noget  fast  Herredømme  i  Asturiens  og 
Kantabriens  Bjærge,  trængte  de  over  Pyrenæerne  ind 
i  Gallien  og  erobrede  ikke  blot  Septimanien,  men  til 
sidst  hele  Aqvitanien.  Da  blev  det  for  hele  Vestevro- 
pas  Kristenhed  truende  Angreb  tilbagevist  af  Franker- 
nes Majordomus  Carl  Martel,  som  vandt  en  stor 
Sejr  paa  Sletterne  mellem  Tours  og  Poitiers  (732)  og 
drev  Araberne  tilbage  over  Pyrenæerne.  Ogsaa  i  Spa- 
nien begyndte  Arabernes  Magt  at  synke:  de  svækkedes 
ved  indre  Stridigheder,  og  i  Asturien  dannedes  et  lille 
Fyrstendømme,  som  blev  Udgangspunktet  for  det  kristne 
Spaniens  Gjenoprejsning.  Dets  Stifter  var  Sagnhelten 
Pelayo,  som  understøttet  af  himmelske  Jærtegn  skal 
have  overvundet  talløse  Skarer  af  Vantro.  Hans  Svi- 
geisøn  Alfonso  den  1ste,  en  Efterkommer  af  den  gamle 
Kongeslægt,  som  havde  holdt  sig  i  Kantabrien,  forenede 
dette  Landskab  med  Asturien  ug  udbredte  sin  Magt 
mod  Vest  og  Syd.  Som  ivrig  Kristen  fik  han  Tilnav- 
net »den  katholske«,  og  efter  hans  Død  (757)  saae  man 
Jærtegn  ved  hans  Lig. 

Imidlertid  foregik  der  en  stor  Forandring  i  det  ara- 
biske Spanien.  Da  Abbassiderne  i  Aaret  750  afløste 
Ommaijaderne  paa  Kalifatets  Trone  og  udryddede  Med- 
lemmerne af  det  styrtede  Herskerhus,  undkom  den 
unge  Prins  Abd-ur-Rahman  fra  det  almindelige  Blod- 
bad og  kom  efter  flere  Aars  Omflakken  755  til  Spa- 
nien, hvor  han  fandt  mange  Tilliængere  og  grundlagde 
et  eget  af  det  abbassidiske  Kalifat  i  Bagdad  uafhængigt 
ommaijadisk  Rige.  Abd-ur-Rahman  den  1ste  var  ikke 
blot  en  dygtig  Regent,  men  ogsaa  begavet  som  Digter, 
og  paabegyndte  Opførelsen  af  den  store  Moské  i  Cor- 
doba.    Mindre  heldig  var  han  lige  overfor  Frankerne  : 

inden  hans  Herredømme  endnu  var  fuldt  befæstet, 
erobrede  Carl  JMartels  Søn  Pipin  den  lille  Arabernes 
sidste  Besiddelse  nord  for  Pyrenæerne,  Narbonne  (759), 
og  senere  vandt  Carl  den  store  Magten  i  nogle  af  Spa- 
niens nordøstligste  Egne  og  lagde  Grunden  til  den 
spanske  Mark.  Paa  Hjemvejen  fra  sit  Tog  til  Spanien 
var  det,  at  Carl  den  store  led  det  i  Sagnet  navnkun- 
dige Tab  ved  Roncesvalles,  hvor  Baskerne  overfaldt 
Frankerne  i  Bjærgpasserne  (778). 

Abd-ur-Rahmans  Efterfølgere  kunde  hverken  gjøre 
sig  til  Herrer  over  den  spanske  Mark,  som  efter  Carl 
den  stores  Død  omdannedes  til  Grevskabet  Barcelona, 
eller  over  Kongeriget  Asturien,  som  befæstedes  af  Al- 
fonso  den  1stes  Sønnesøn,  Alfonr.o  den  2den  den  kyske 
(792 — 842).  Alfonso  den  2den  vandt  især  Berømmelse 
ved  Grundlæggelsen  af  Helhgdommen  i  Sant  Jago  de 
Compostela  i  Galicien.  Det  var  et  gammelt  Sagn,  at 
Apostlen  Jakob,  Johannes's  Broder,  havde  prædiket 
Kristendommen  i  Spanien,  og  nu  troede  man  at  have 
fundet  hans  Grav.  Over  den  opførte  Alfonso  en  Kirke, 
som  han  skjænkede  store  Rigdomme.  Den  blev  et 
Valfartssted,  som  besøgtes  fra  fjærne  Lande,  saaledes 
fra  Norden,  hvor  flere  Pilegrimme  fik  Tilnavnet  »Gali- 
ciefarer«.  Til  Pilegrimmenes  Beskyttelse  dannede  der 
sig  senere  en  gejstlig  Ridderorden:    St.  Jago-Ridderne. 

Under  Abd-ur-Rahman  den  2den  (822—852)  viste 
normanniske  Vikinger  sig  for  første  Gang  paa  Spaniens 
Kyster  (843).  De  ødelagde  i  13  Dage  Egnen  omkring 
Lissabon  og  forsvandt  med  deres  Bytte,  da  Araberne 
samlede  en  Krigsmagt  mod  dem.  Kort  efter  viste  de 
sig  paa  Sydkysten  og  overfaldt  Cadiz.  I  det  følgende 
Aar  sejlede  »de  Vantro,  som  hedde  Russere«,  op  ad 
Guadalqvivir  til  Sevilla  og  ødelagde  alt  med  Ild  og 
Sværd.  Under  Abd-ur-Rahman  den  2dens  Søn  Mo- 
hammed (852 — 886)  angreb  Normannerne  igjen  Spa- 
niens Kystegne  (860);  men  en  langt  større  Fare  be- 
redtes   der    Arabernes   Magt    af    den    asturiske    Konge 

Alfonso  den  den  3dje  den  store  (866 — 910),  som  ikke 
blot  befæstede  de  Kristnes  Magt  i  Landet  nord  for 
Duero,  men  ogsaa  gjorde  Indfald  i  de  sydligere  Egne. 
Efter  Alfonso  den  3djes  Død  flyttedes  Kongesædet  fra 
Asturiens  gamle  Hovedstad  Oviedo  til  Leon,  som  nu 
ogsaa  gav  Riget  sit  Navn. 

Riget  i  Cordoba  naaede  sin  højeste  Glans  under 
Abd-ur-Rahman  den  3dje  (912 — 961),  som  antog  Tite- 
len »de  Troendes  Behersker«  og  saaledes  blev  den 
første  Kalif  i  Spanien,  samt  under  hans  Søn  Hakem 
den  2den  (961-97  6).  Begge  Kalifer  vare  højt  dannede 
Mænd,  som  ikke  blot  vare  indviede  i  Islams  hellige 
Skrifter,  men  ogsaa  i  Arabernes  Poesi  og  deres  i 
mange  Retninger  rigt  udviklede  Videnskab.  Der  var 
paa  denne  Tid  en  stor  Modsætning  imellem  Arabernes 
i  aandelig  og  materiel  Henseende  betydelige  Kultur  og 
de  til  Nordspaniens  raaere  Egne  fortrængte  Kristnes 
Fattigdom,  Uvidenhed,  Overtro  og  blinde  Lydighed  mod 
Kirken.  Allerede  Abd-ur-Rahman  den  2den  havde 
samlet  Lærde  og  Kunstnere  ved  sit  Hof  og  smykket 
Cordoba  med  herlige  Moskeer,  Bade,  Vandledninger  og 
Springvande,  ligesom  han  selv  havde  været  Digter. 
Abd-ur-Rahman  den  3dje  indkaldte  den  berømte  Lærde 
Ismail  fra  Asien:  Ismail  kom  941  til  Cordoba  og  un- 
derviste Prins  Hakem,  som  i  de  følgende  20  Aar  ind- 
til sin  Tronbestigelse  var  aldeles  optaget  af  sin  levende 
Interesse  for  Videnskaben.  Hakem  samlede  et  stort 
Bibliothek  og  sparede  hverken  Møje  eller  Bekostning 
for  at  skaffe  sig  Bøger  fra  de  fjærneste  Lande.  Blandt 
Abd-ur-Rahman  den  3djes  fortrinlige  Bygningsværker 
maa  man  fremhæve  den  storartede  Vandledning,  som 
forte  en  Fylde  af  det  herligste  Vand  fra  Bjærgene  over 
høje  Piller  til  Cordoba:  det  samledes  der  i  en  mæg- 
tig Vandbeholder,  som  var  smykket  med  en  kolossal 
forgyldt  Løve,  hvis  Øjne  dannedes  af  to  Juveler.  Cor- 
doba blev  et  Midtpunkt  for  arabisk  Kunst  og  Pragt, 
Videnskab  og  Dannelse.     Staden  skal  have  talt  200,000 

Huse,  og  ingen  Stad  i  Vesten  kunde  maale  sig  med 
den  i  Folketal,  Gadernes  Renlighed  og  de  offentlige 
Bygningers  Skjønhed.  Sydspaniens  talrige  Befolkning 
opdyrkede  Landet  med  stor  Omhu,  og  medens  Spanien 
under  Hakems  vise  Regering  nod  en  velgørende  Fred, 
blomstrede  Handel  og  Industri. 

Medens  Hakem  kun  førte  Krig  i  Afrika,  hvorhen 
de  spanske  Kalifer  paa  denne  Tid  havde  udstrakt  deres 
Magt,  blev  der  efter  hans  Død  næsten  uafbrudt  kæm- 
pet i  Spanien,  dels  mellem  de  Kristne  og  de  Vantro, 
dels  imellem  de  sidste  indbyrdes.  Kalifatet  opløste  sig 
ved  indre  Stridigheder,  og  den  sidste  Ommaijade  Hes- 
ham,  som  meget  imod  sit  Ønske  var  sat  paa  Tronen, 
»takkede  Gud«,  da  Folket  i  Cordoba,  utaknemlig  mod 
den  ædle  Fyrste,  forlangte  hans  Afsættelse.  1031  for- 
lod Hesham  Hovedstaden  og  levede  siden  indtil  sin 
Død  1037  i  Stilhed  paa  et  fjærnt  Slot,  sysselsat  med 
Poesi  og  Videnskab.  Det  mægtigste  af  de  arabiske 
Riger  var  derefter  Sevilla,  hvis  Herskerslægt  kaldtes 
Abbadiderne.  1  det  kristne  Spanien  var  imidlertid  det 
lille  Landskab  Navarra  paa  Pyrenæernes  Sydaffald  un- 
der Kong  Sancho  Mayor  pludselig  fremtraadt  som  den 
betydeligste  Magt.  Sancho  førte  sejrrige  Krige  med  de 
arabiske  Smaariger  og  erobrede  Kastilien,  som  hidtil 
havde  været  afhængigt  af  Leon.  Ved  sin  Død  1035 
delte  han  sine  Lande  mellem  sine  Sønner,  hvorved 
der  dannedes  3  Kongeriger:  Navarra,  Aragonien  og 
Kastilien.  Ferdinand  den  1ste,  som  fik  Kastilien, 
havde  ægtet  Kongen  af  Leons  Søster  og  arvede  1037 
Leon,  som  saaledes  blev  forenet  med  Kastilien.  Det 
forenede  Leon  og  Kastilien  blev  Halvøens  mægtigste 
Stat,  og  Ferdinand  den  1ste  gjorde  snart  betydelige 
Erobringer  syd  for  Duero.  Ved  hans  Død  1065  vare 
flere  af  de  arabiske  Emirer  afhængige  af  Kastilien. 

Ferdinands  Søn  Alfonso  den  6le  var  en  dygtig  Re- 
gent, hvem  hans  Undersåtter  gav  Tilnavnet  >^  Spaniens 
Skjold«;  men  hans  Herskesyge  forledte  ham  til  troløse 

T/ir/ge:  Spaniens  Historie.  'i 

og  uædle  Bandlinger.  Trods  det  venskabelige  Forhold, 
hvori  han  havde  staaet  til  Emiren  af  Toledo,  brød  han 
saaledes  ind  i  hans  Land  og  nødte  ham  til  at  overgive 
sin  Hovedstad  (1085).  Betingelserne  blev  de  samme, 
som  Araberne  ved  Toledos  Erobring  af  Tarek  havde 
tilstaaet  de  Kristne.  »Ny-Kastilien«  blev  saaledes  ind- 
lemmet i  det  gammelkastilianske  Rige.  De  øvrige  ara- 
biske Fyrster  med  den  mægtigste,  Mutamid  af  Sevilla, 
i  Spidsen  søgte  nu  Hjælp  mod  de  Kristne  hos  Emiren 
i  Marokko  Jusuf,  Overhovedet  for  Almoraviderne,  en 
krigersk  religiøs  Sekt,  der  havde  udbredt  sit  Herre- 
dømme over  det  nordvestlige  Afrika.  Med  en  umaade- 
lig  Hær  gik  den  gamle  Jusuf  over  til  Spanien,  og  ved 
Salaka  (i  Nærheden  af  Badajoz)  mødte  Alfonso  ham, 
understøttet  af  Kongen  af  Aragonien  og  Greven  af 
Barcelona  (1086).  Da  det  om  Fredagen  var  Moham- 
medanernes Festdag,  om  Lørdagen  Jødernes,  om  Søn- 
dagen de  Kristnes,  var  man  bleven  enig  om  at  op- 
sætte Slaget  til  Mandagen ;  men  Alfonso  brød  sit  Ord 
og  aabnede  Kampen  Fredag  Morgen.  Jusuf,  hvis  Hær 
var  bleven  forstærket  ved  hans  spanske  Trosfællers 
Tropper,  lod  sig  imidlertid  ikke  overraske  og  vandt  en 
ghmrende  Sejr:  24000  afhuggede  Kristenhoveder  blev 
sendte  omkring  til  Sydspaniens  og  Nordafrikas  Stæder. 
Men  det  viste  sig  snart,  at  Jusuf  ikke  saa  meget 
tænkte  paa  at  fortsætte  Kampen  mod  de  Kristne  som 
paa  at  gjøre  sig  til  Herre  over  de  mohammedanske 
Riger  i  Sydspanien.  1091  erobrede  han  Sevilla,  og 
Mutamid,  som  havde  behersket  den  største  Del  af  det 
sydlige  Spanien,  blev  ført  som  Fange  til  Afrika.  Inde- 
spærret i  et  Fangetaarn  søgte  han  sin  Trøst  i  at  for- 
fatte skjønne  Digte,  der  siden  levede  som  Folkeviser 
blandt  de  spanske  Arabere.  Kun  én  af  de  arabiske 
Fyrster,  Emiren  af  Saragossa,  blev  skaanet,  da  Jusuf 
i  hans  Venskab  søgte  at  bevare  en  Formur  mod  Al- 
fonso den  6tes  Magt.     Om  Valencia  blev  der  ført  hef- 


19 


tige  Kampe,  i  hvilke  den  navnkundige  Cid  vandt  det 
Ry,    som    gjorde   ham   til  de  spanske  Romancers  Helt. 

Erobreren  Jusuf,  der  havde  levet  i  ædel  Simpelhed 
og  Tarvelighed  og  havde  søgt  at  gjenoprette  sine  Lands- 
mænds forfaldne  Tugt,  men  heller  ikke  havde  delt  deres 
Interesse  for  Kunst  og  Videnskab,  døde  1106  i  en  Al- 
der af  100  Maaneaar.  Han  efterlod  sit  store  Rige  til 
sin  Søn  Ali,  som  traadte  i  sin  Faders  Fodspor  og 
vandt  en  stor  Sejr  ved  Ucles  over  den  gamle  Alfonso 
den  6te  (1108).  Alfonsos  eneste  Søn  var  falden  i 
Slaget ;  hans  Datter  Urraca  ægtede  Aragoniens  krigerske 
Konge,  Alfonso  den  1ste  el  Batallador,  som  efter  sin 
Svigerfaders  Død  (1109)  ogsaa  fik  Magten  i  Leon  og 
Kastilien.  Men  imellem  Urraca  og  hendes  Ægtefælle 
opstod  der  bitter  Strid,  og  først  efter  hendes  Død 
(1126)  kom  det  til  en  Overenskomst  mellem  hendes 
Søn  af  første  Ægteskab,  Alfonso  den  7de,  og  hans 
Stiffader.  Alfonso  den  7de  blev  Herre  i  Leon  og  Ka- 
stihen  og  lod  sig  krone  til  Kejser  af  Spanien.  Der- 
imod udvidede  Alfonso  af  Aragonien  sit  Rige  ved  Ero- 
bringer fra  Araberne  eller,  som  de  nu  sædvanlig  kald- 
tes i  Spanien,  Maurerne;  navnlig  vandt  han  Saragossa, 
som  blev  Aragoniens  Hovedstad. 

Det  begyndte  saaledes  at  gaa  tilbage  med  Almora- 
vidernes  Magt:  Ørkenens  krigerske  Sønner  vare  blevne 
slappede  ved  Berøringen  med  det  af  dem  besejrede 
Folks  forfinede  Kultur  og  bukkede  under  for  en  ny 
Strøm  af  kraftige  Krigere,  der  ligeledes  udgik  fra  Afrika 
og  rejste  Troens  Fane  mod  de  af  Islams  Aand  for- 
ladte Almoravider.  Den  veltalende  og  strænge  Prædi- 
kant Ibn  Tumart  havde  vundet  en  Mængde  Tilhængere 
og  fandt  Tiltro,  naar  han  forkyndte,  at  han  som  den 
af  Mohammed  forjættede  »Mahdi«  var  sendt  af  Gud 
for  at  udrydde  Uretfærdighedens  Rige  fra  Jorden  og 
tilintetgjøre  saavel  de  vanslægtede  Almoravider  som 
»de  Vantro«.  Hans  Tilhængere  kaldte  sig  Almohader, 
d.  e.  Enhedsbekj endere.     Før  sin  Død   1130  udnævnte 

han  den  fanatiske  Abd-el-]\Iumin  til  sin  Efterfølger,  og 
denne  slog  Almoraviderne  i  en  Række  Kampe:  1146 
faldt  Sevilla  i  Almohadernes  Hænder,  og  1147  erobrede 
Abd-el-Mumin  Almoravidernes  Hovedstad  Marokko  og 
lod  alle  almoravidiske  Prinser,  han  kunde  faa  fat  paa, 
dræbe.  Almohaderne  beherskede  derefter  Nordafrika 
og  Sydspanien;  i  Slutningen  af  det  12te  Aarhundrede 
blev  ogsaa  de  paavirkede  af  de  spanske  Araberes  Vi- 
denskab og  Kunst,  og  deres  Rige  blomstrede  ogsaa  i 
aandelig  Henseende;  men  i  det  13de  Aarhundrede 
bukkede  de  under  for  de  Kristne. 

Under  det  almoravidiske  Riges  Svækkelse  havde 
Kejser  Alfonso  1133  gjort  et  ødelæggende  Indfald  i 
Andalusien;  men  ved  hans  Død  1157  splittedes  de 
Kristnes  Kræfter,  da  hans  Lande  deltes  imellem  hans 
to  Sønner,  hvorefter  Leon  og  Kastilien  igjen  vare  sær- 
skilte Kongeriger,  indtil  de  atter  forenedes  1230.  En 
varigere  Adskillelse  i  det  kristne  Spanien  havde  alle- 
rede fundet  Sted  ved  Alfonso  den  6tes  Død  1109,  da 
hans  Vasal  og  Svigersøn  Grev  Henrik  af  Burgund 
gjorde  sig  til  uafhængig  Herre  i  Portugal.  Henriks  Søn 
Alfonso  den  1ste  Erobreren  udvidede  sit  Rige  mod  Syd 
og  erobrede  bl.  a.  Lissabon  1147.  Derimod  fandt  der 
paa  den  østlige  Side  af  Halvøen  1137  en  Forening 
Sted,  idet  Kongen  af  Aragonien  overdrog  sit  Land  til 
sin  Svigersøn,  Greven  af  Barcelona.  Fra  1157  til 
1230  var  der  saaledes  5  kristne  Riger  paa  Halvøen: 
Portugal,  Leon,  Kastilien,  Aragonien  og  Navarra. 

Da  overvandt  endelig  Korstogstanken  den  Uenighed, 
som  havde  hindret  de  Kristne  i  at  samle  deres  Kræfter 
mod  den  fælles  Fjende.  Vistnok  havde  Ridderskabet 
udført  mange  Heltegjerninger  i  Kampen  mod  de  Van- 
tro; men  i  Slaget  ved  Alarcos  1195  led  Kong  Alfonso 
den  8de  den  ædle  af  Kastilien  el  stort  Nederlag  mod 
Almohaderne,  uden  at  de  andre  spanske  Konger  havde 
ydet  ham  Hjælp.  Alfonso  tabte  dog  ikke  Modet:  hans 
Folk  var  opfyldt  af  Kamplyst,  og  efter  hans  Opfordring 

kaldte  Pave  Innocens  den  3dje  Frankrigs  Riddere  til 
Troskampen  under  Løfte  om  Syndsforladelse.  Dernæst 
formanede  Innocens  de  andre  spanske  Konger  til  ikke 
at  unddrage  sig  fra  den  hellige  Krig,  og  de  gejstlige 
Ridderordener  i  Spanien:  Calatrava- Brødrene,  som  efter 
Slaget  ved  Alarcos  havde  mistet  den  (Irænsefæstning, 
som  havde  givet  dem  deres  Navn.  St.  Jago-Ridderne, 
Tempelherrerne  og  Johanniterne  opbød  hele  deres  Strids- 
magt. Saaledes  kunde  en  prægtig  Hær  i  Juni  1211 
drage  ud  fra  Toledo.  Efter  at  det  stærkt  befæstede 
Calatrava  havde  overgivet  sig,  og  Kong  Alfonso  havde 
delt  de  rige  Forraad,  som  faldt  i  Erobrernes  Hænder, 
mellem  Franskmændene  og  Aragonien,  bortkastede  de 
første  deres  Kors  og  drog  hjem.  Kun  faa  blev  tilbage, 
og  det  blev  saaledes  Spanierne  alene,  der  kom  til  at 
bestaa  den  afgjørende  Kamp.  I  Alarcos  forenede 
Kongerne  af  Aragonien  og  Navarra  sig  med  den  ka- 
stilianske  Hær,  og  man  rykkede  nu  frem  mod  Sierra 
Morenas  Passer.  Maurerne  havde  spærret  disse ;  men 
en  Hyrde  viste  en  Vej  over  Bjærgene,  ad  hvilken  de 
Kristne  banede  sig  Vej  til  Tolosa.  Paa  Las  Navas 
(Sletterne)  de  Tolosa  stod  det  navnkundige  Slag,  som 
lagde  Grunden  til  Spaniens  Befrielse  fra  de  Vantros 
Herredomme  (1212).  Maurerne  led  et  umaadeligt  Ne- 
derlag;  de  Kristnes  Tab  var  ubetydeligt. 

I  det  første  Øjeblik  viste  der  sig  dog  ikke  store 
Frugter  af  Sejren:  der  blev  sluttet  Fred,  og  1214  døde 
den  ædle  Alfonso  den  8de.  Efter  hans  Død  udbrød 
der  Strid  imellem  hans  Svigersøn,  Kongen  af  Leon,  og 
hans  Datters  umyndige  Søn  af  første  Ægteskab.  Ferdi- 
nand den  3dje,  som  blev  Konge  af  KastiHen.  Men 
1219  blev  der  sluttet  Fred  mellem  Leon  og  Kastilien, 
medens  Almohadernes  Rige,  som  fordum  Almoravider- 
nes,  forfaldt  under  Anarki  og  Slaphed.  1231  (520 
Aar  efter,  at  Maurerne  havde  omstyrtet  det  vestgotiske 
Rige  i  Slaget  ved  Jerez)  led  de  paa  samme  Sted  et 
stort  Nederlag,    og  5  Aar   efter   erobrede  Kong  Ferdi- 

nand,  som  nu  havde  forenet  Leon  med  Kastilien,  den 
gamle  glimrende  arabiske  Hovedstad  Cordoba.  De  mo- 
hammedanske  Indbyggere  maatte  forlade  Staden,  og 
Kristne  fra  alle  Egne  af  Spanien  ombyttede  deres  tar- 
velige Hjem  med  Cordobas  rige  Boliger.  Ogsaa  det 
ovrige  Andalusien  blev  erobret,  og  kun  Granada  for- 
blev i  Maurernes  Hænder,  men  maatte  erkjende  Ka- 
stiliens  Højhed.  Granada,  som  nu  var  Maurernes 
sidste  Tilflugtssted,  blev  meget  folkerigt  og  smykkedes 
snart  med  herlige  Bygninger.  I  Slottet  Alhambra,  som 
langt  overgik  de  samtidige  kristne  Fyrsters  Residenser, 
naaede  den  mauriske  Bygningsstil  sin  højeste  Fuldkom- 
menhed. Om  Murcia  opstod  der  Strid  med  Kong  Ja- 
kob den  1ste  af  Aragonien  (1213  —  1276);  til  sidst 
enedes  man  om  at  dele  Landet.  Jakob  den  1ste 
erobrede  desuden  Valencia  og  de  baleariske  Øer. 

Ferdinands  Søn  og  Efterfølger  Alfonso  den  10de 
(1252- 1284)  har  faaet  Tilnavnet  »den  lærde«.  Han 
fuldendte  den  af  hans  Fader  paabegyndte  Lovsamling, 
lod  sine  Historiografer  forfatte  den  første  paa  Spansk 
skrevne  Spaniens  Historie  og  var  selv  Forfatter:  særlig 
interesserede  han  sig  for  Astronomi.  Men  som  Regent 
var  han  ikke  heldig:  han  vilde  optræde  som  Erobrer 
i  Marokko,  men  kunde  ikke  engang  holde  sine  mau- 
riske Vasaller  i  Spanien  i  Tømme ;  som  Dattersøn  af 
Hohenstauferen  Filip  af  Sehwaben  stræbte  han  efter 
den  romerske  Kejserkrone  og  naaede  ogsaa  at  blive 
valgt  til  Kejser,  men  kunde  ikke  gjøre  sin  Magt  gjæl- 
dende  i  Tyskland,  og  hans  Regering  i  Spanien  blev 
plaget  med  Oprør  af  Stormændene;  ja  til  sidst  blev 
han  fjærnet  fra  Magten  af  sin  egen  Søn.  Under  de 
følgende  Konger,  der  besteg  Tronen  som  mindreaarige, 
var  Kastiliens  Magt  længe  svækket,  indtil  der  endelig 
under  Alfonso  den  1 1  te  Hævneren,  efter  at  han  var 
bleven  myndig  (1325),  begyndte  en  bedre  Tid.  I 
Aaret  1340  vandt  Alfonso  en  glimrende  Sejr  ved  Flo- 
den Salado    nær   ved  Spaniens  Syd.spids  over  Sultanen 

af  Marokko,  der  var  kommen  over  fra  Afrika  for  at 
bringe  Fyrsten  af  Granada  Hjælp.  Maurernes  Over- 
magt var  langt  større  end  ved  Tolosa,  og  Sejrherrernes 
Bytte  var  umaadelig  stort.  Efter  denne  Sejr  belejrede 
Alfonso  Algesiras,  den  lige  overfor  Gibraltar  liggende 
Stad,  som  var  den  forste,  der  711  var  bleven  erobret 
af  Araberne,  og  efter  en  20  ]\laaneder  lang  Belejring 
overgav  Fæstningen  sig  1344  mod  fri  Afmarche  for 
Besætningen,  en  længere  Vaabenstilstand  med  Granada 
og  Marokko  og  Tribut  fra  Granada.  Krigen  udbrød 
dog  snart  igjen,  og  Alfonso  begyndte  at  belejre  Gi- 
braltar, men  døde  af  Pest  under  Belejringen  (1350). 
Den  15aarige  Pedro  den  1ste,  som  hans  Modstan- 
dere have  givet  Tilnavnet  »den  grusomme,  kom  snart 
i  Strid  med  sin  uægte  Halvbroder,  og  under  de  indre 
Uroligheder  standsede  Krigen  mod  Maurerne  Det  var 
denne  Kamp,  som  havde  givet  Kastiliens  Historie  den 
største  Betydning;  i  den  indre  Udvikling  fortjener  Ara- 
gonien en  større  Opmærksomhed.  Vistnok  vare  ogsaa 
Kastiliens  Konger  indskrænkede  af  Stænderforsamlinger, 
Cortes,  men  en  langt  større  Betydning  havde  disse  i 
Aragonien,  hvor  Forfatningen  havde  faaet  meget  faste 
Former.  Aragoniens  Konge  var  bundet  ved  overmaade 
indskrænkende  Lovbestemmelser,  som  bl.  a.  fik  deres 
Udtryk  i  Overdommeren,  Justicias  store  Magt.  Arago- 
nien og  især  Katalonien  vare  i  det  12te,  13de  og  14de 
Aarhundrede  blomstrende  Lande:  Kataloniens  Somagt 
kunde  maale  sig  med  Genuas,  og  Barcelona  var  en 
rig  Handelsstad.  Det  katalanske  Sprog  var  ogsaa  ud- 
bredt i  Aragonien,  og  i  dette  Sprog  nedskrev  Kong 
Jakob  den  1ste  selv  sin  Regerings  Hovedbegivenheder. 
Hans  Fader  Pedro  den  2den  (1196—1213)  var  en 
tapper  Ridder,  som  begunstigede  de  provencalske  Tru- 
badurer og  forbandt  sig  med  Albigenserne  og  Raimund 
af  Toulouse  imod  Simon  af  Montfort ;  han  fandt  sin 
Død  i  Albigenserkrigen.  Den  proven(;'alsk-katalanske 
Literatur   naaede  en  rig  Udvikling,    og  det  ikke  blot  i 

Digtekunsten;  efter  Provences  Underkuelse  under  In- 
kvisitionen vedblev  den  at  blomstre  i  det  aragoniske 
Rige,  og  endnu  1478  blev  der  trykt  en  katalansk  Bi- 
beloversættelse i  Valencia.  Men  Aaret  efter  forenedes 
Aragonien  med  Kastilien,  og  det  rige  katalanske  Sprog 
sank  ned  til  en  Provinsdialekt,  medens  det  kastilianske 
blev  Spaniens  Skriftsprog.  Bibeloversættelsen  blev  lige- 
som enhver  Rørelse  af  et  friere  Aandsliv  undertrykt  af 
Inkvisitionen. 

Dog  —  vi  ere  komne  ud  over  den  Tid,  hvorved 
vi  vare  standsede  i  Fremstillingen  af  Spaniens  politiske 
Historie  og  vende  nu  tilbage  til  denne.  Kong  Pedro 
af  Kastilien  havde  behandlet  sin  Dronning,  en  fransk 
Prinsesse,  meget  ilde  og  kom  i  et  fjendtligt  Forhold 
til  Frankrig.  Han  havde  dæmpet  flere  Oprør,  som 
navnlig  blev  iværksatte  af  hans  Halvbroder,  Grev  Hen- 
rik af  Trastamara,  og  havde  flere  Gange  benaadet  ham ; 
men  Henrik  brod  alle  Eder,  han  havde  tilsvoret  sin 
Broder,  og  fik  ham  til  sidst  fordrevet.  Pedro  flygtede 
til  den  sorte  Prins  i  Guienne  og  kom  ved  hans  Hjælp 
tilbage;  men  Henrik  rejste  sig  atter  imod  ham  og 
dræbte  ham  til  sidst  med  egen  Haand,  efter  at  Kongen 
paa  forræderisk  Vis  var  bragt  i  hans  Hænder  (1369). 
Brodermorderen  Henrik  den  2den  forstod  at  bevare 
Herredømmet  for  sig  og  sin  Slægt ;  men  under  hans 
Sønnesønsøn  Johan  den  2den,  som  besteg  Tronen 
1406  i  en  Alder  af  2  Aar,  blev  Kastilien  sønderrevet 
af  indre  Stridigheder.  Johan  var  en  Ven  af  Viden- 
skaben og  Digtekunsten ;  men  den  svage  Konge  kunde 
ikke  styre  den  overmodige  Adel.  Til  sidst  blev  han 
bortført  af  300  maskerede  Adelsmænd,  men  befriedes 
af  den  tapre  og  højt  begavede  Ridder  Alvaro  de  Luna. 
Kongen  overgav  sig  derpaa  fuldstændig  til  Alvaros  Le- 
delse, og  denne  forstod  ved  sin  Klogskab  og  Energi 
at  hæve  det  dybt  sunkne  Kongedømme  og  tugte  de  op- 
rørske Stormænd.  I  henved  32  Aar  herskede  Alvaro 
næsten  uindskrænket  over  Kastilien ;   men  desværre  op- 

traadte  han  paa  en  despotisk  og  overmodig  Maade  og 
tilegnede  sig  iimaadelige  Besiddelser.  Til  sidst  blev 
hans  Herredømme  endogsaa  trykkende  for  Kongen  selv, 
og  den  svage  Konge  lod  sig  overtale  til  at  stille  Al- 
varo  for  en  Domstol,  som  dømte  ham  til  Døden  (1453). 
Aaret  efter  døde  Johan  den  2den  plaget  af  Samvittig- 
hedsnag. 

Endnu  udygtigere  end  Johan  var  hans  Son  Henrik 
den  4rde,  under  hvis  20aarige  Regering  Kastiliens  Til- 
stand var  trøstesløs:  Stormændene  (Granderne)  delte  i 
Partier,  Hidalgoerne  (den  lavere  Adel)  rede  til  at  ud- 
fægte Stormændenes  Stridigheder  med  Sværdet,  Landet 
gjennemstrejfet  af  væbnede  Bander,  Lovene  kraftesløse, 
Handel  og  Industri  i  dybt  Forfald.  Da  indtraadte  der 
en  stor  Forandring,  da  Kong  Henriks  Søster  Isabella, 
som  var  gift  med  den  aragonske  Prins  Ferdinand, 
1474  besteg  Kastiliens  Trone.  1479  blev  Ferdinand 
Konge  i  Aragonien,  og  den  største  Del  af  Spanien  for- 
enedes saaledes  under  de  to  »katholske  Konger«,  en 
Benævnelse,  hvormed  det  snart  blev  almindeligt  at  be- 
tegne Ferdinand  og  Isabella.  Aragonien  havde  under 
de  foregaaende  Regeringer  udstrakt  sit  Herredomme 
over  Sardinien  og  Sicilien. 

I  Stedet  for  alle  Kræfters  Splittelse  traadte  nu  en 
stærk  samlet  Magt,  og  især  i  Kastilien,  hvor  Tilstanden 
var  værst,  blev  der  foretaget  store  Forbedringer.  Re- 
geringen i  dette  Rige  var  væsentlig  lagt  i  den  ædle 
Isabellas  Hænder,  medens  den  kloge  Ferdinand  var 
hendes  Medregent.  Hendes  Omsorg  rettede  sig  først 
paa  den  offentlige  Sikkerhed  og  en  ordnet  Retspleje. 
Dertil  betjente  hun  sig  af  »den  hellige  Hermandad«, 
et  Broderskab,  som  Kastiliens  Stæder  under  de  fore- 
gaaende svage  Regeringer  havde  dannet  til  Overhol- 
delse af  Landevejsfreden.  I  Aaret  1476  bevirkede 
Isabella  paa  en  Cortesforsamling,  at  alle  Stæder  i  Ka- 
stilien forenede  sig  til  en  udvidet  Hermandad,  for 
hvilken  hun  selv  traadte  i   Spidsen.      Stædernes  Krigs- 

magt  tilvejebragte  derefter  en  hidtil  nkjendt  Retssikker- 
hed. Stormændenes  Selvtægt  blev  med  Strænghed  kuet, 
mange  af  deres  faste  Slotte  blev  nedbrudte,  og  de. un- 
der de  forrige  Regeringer  bortskjænkede  Krongodser 
blev  inddragne.  Retten  blev  haandhævet  med  stræng 
Upartiskhed.  Da  saaledes  Dronning  Isabella  erfarede, 
at  Don  Frederik,  en  Søn  af  Kong  Ferdinands  Onkel, 
Admiralen  af  Kastilien,  havde  ladet  en  Adelsmand 
overfalde  og  mishandle,  ilede  hun  øjeblikkelig  fuld  af 
retfærdig  Harme  i  en  stormfuld  Vinternat  alene  til 
Hest  til  Faderens  Borg  og  tvang  ham  til  at  udlevere 
Sønnen,  som  derpaa  blev  stillet  for  Retten  og  forvist 
til  Sicilien. 

Adgang  til  høje  Embeder  blev  ikke  længere  gjort 
afhængig  af  Rang  og  Stand,  men  af  Fortjenester  og 
Dygtighed,  og  de  vigtigste  Stillinger  betroedes  til  Ju- 
rister, som  hyldede  Læren  om  den  uindskrænkede 
Kongemagt.  Et  Middel  til  at  udvide  sin  Magt  vandt 
Kong  Ferdinand  ved  at  gjøre  sig  til  Stormester  for  de 
gejstlige  Ridderordener.  Ikke  blot  han,  men  ogsaa 
den  fromme  Isabella,  som  ydmygt  lyttede  til  sin  Skrifte- 
faders Ord,  hævdede  med  Kraft  Kronens  Indflydelse 
paa  den  spanske  Kirke  lige  overfor  Pavens  Magt.  Af 
den  Instruktion,  som  Ferdinand  og  Isabella  medgav 
deres  Sendefærd  til  Paven,  meddeles  følgende  Brud- 
stykke, der  oplyser  den  Tilstand  i  den  spanske  Kirke, 
som  det  lykkedes  dem  at  faa  hævet:  »Vi  anmode  den 
hellige  Fader  om  at  gjenkalde  de  bortskjænkede  Præ- 
bender  eller  Exspektancer  i  den  spanske  Kirke  og 
fremdeles  ikke  at  bortgive  noget  højt  kirkeligt  Embede 
uden  Kongernes  udtrykkelige  Ønske,  fordi  det  gjælder 
om  at  beklæde  tro  og  hengivne  Undersaatter  med  Vær- 
digheder, til  hvilke  der  ofte  er  knyttet  Besiddelsen  af 
vStæder  og  Fæstninger.  Dernæst  er  der  i  Spanien  i 
Følge  Fejdevæsenet  og  Røverlivet  opstaaet  den  Skik, 
at  Adelen  lader  sine  Sønner  give  Tonsuren,  ingenlunde 
for  at  de    skulle    tjene  Kirken  som  Præster,    men    for 

at  sikre  dem  Kirkens  Beskyttelse,  naar  de  begaa  en 
Forbrydelse.  Derfor  onske  vi  hos  Kristi  Statholder  at 
udvirke  det  Paabud,  at  den,  der  har  modtaget  Tonsu- 
ren, ogsaa  skal  opføre  sig  som  Gejstlig,  og  at  den, 
der  bærer  verdsHg  Klædning,  ikke  maa  betragtes  som 
staaende  under  Kirkens  Jurisdiktion.  Da  Misdædere  i 
TiUid  til  et  gejstligt  Asyl  ofte  uden  Sky  hengive  sig 
til  forbryderske  Handlinger,  men  den  verdslige  Dommer 
af  Frygt  for  Kirkestraffen  ikke  tør  bemægtige  sig  deres 
Person  med  Krænkelse  af  det  hellige  Sted,  saa  ønske 
vi,  at  Paven  vil  udstede  den  Bestemmelse,  at  den  til 
et  Asyl  flygtede  Forbryder  skal  udleveres  til  den  verds- 
lige Øvrighed  eller  i  det  mindste  holdes  fangen  paa 
det  hellige  Sted,  indtil  det  viser  sig,  om  den  flygtede 
har  Ret  til  at  kræve  Immunitet,  og  at  han  i  saa  Til- 
fælde maa  straffes  strængt  af  den  gejstlige  Ret.  Da 
der  endelig  i  talrige  Klostre  i  vore  Kongeriger  har  ind- 
sneget sig  et  tugtløst  og  ordensstridigt  Liv,  saa  bede 
vi  Paven  om  at  drage  Omsorg  for  en  Reformation  af 
Klostrene.« 

Saa  snart  Vejene  vare  sikrede  og  Lydighed  mod 
Lovene  var  befæstet,  henvendte  Isabella  sin  Opmærk- 
somhed paa  Gjenoprejsningen  af  Handel  og  Industri. 
Der  blev  anlagt  nye  Veje,  bygget  Broer,  gravet  Kana- 
ler, ensartet  Maal  og  Vægt  blev  indført.  Tolden  mellem  Ka- 
stilien  og  Aragonien  nedsat.  I  Toledo  arbejdede  10,000 
Mennesker  paa  Forfærdigelsen  af  Uld-  og  Silketøjer, 
Valladolids  Sølvarbejder  vare  de  første  i  Verden,  overalt 
blomstrede  Industri  og  Handel.  Men  mange  af  disse 
Velsignelser  tilintetgjordes  ved  Indførselen  af  Inkvisi- 
tionen og  Jødernes  Fordrivelse,  Forholdsregler,  som 
kastede  en  mørk  Skygge  over  Isabellas  iøvrigt  saa 
heldbringende  Regering.  Dronning  Isabella  var  gjennem 
trængt  af  de  religiøse  Anskuelser,  som  havde  udviklet 
sig  under  Kampen  mod  Maurerne,  og  den  samme  En- 
hed,   som    hun    efterstræbte    i    alle    Statsforvaltningens 

Grene,    skulde    ogsaa    gennemføres  i  de  kirkelige  For- 
hold. 

Under  Arabernes  Herredømme  havde  Jøderne  nydt 
store  Rettigheder  og  ofte  hævet  sig  til  de  højeste  Stil- 
linger. I  Skolerne  i  Cordoba  og  Granada  kappedes  jø- 
diske Lærde  med  mauriske,  især  i  Lægevidenskaben, 
^lathematik  og  Astronomi,  og  selv  ved  Kastiliens  Hof 
forstod  man  at  skatte  dem.  Men  efterhaanden  steg 
Folkets  Had  imod  Jøderne,  som  uden  at  være  bundne 
af  den  kanoniske  Rets  strænge  Forbud  drev  Aager  og 
vakte  Misundelse  ved  deres  Rigdom.  I  Slutningen  af 
det  14rde  Aaihundrede  udbrød  der  en  voldsom  Jode- 
forfølgelse i  Kastilien,  og  Jødernes  Stilling  i  Spanien 
blev  nu  meget  forværret.  Under  Johan  den  2den  blev 
de  indespærrede  i  egne  Kvarterer,  forpligtede  til  at 
bære  afstikkende  Klædedragt  og  udelukkedes  fra  alle 
borgerlige  Næringsveje.  Mange  lod  sig  nødtvungne 
døbe,  og  der  rejste  sig  nu  Klager  over  de  døbte  Jø- 
ders Kætteri.  Den  pavelige  Nuntius  og  Dominikanerne 
fordrede  Oprettelsen  af  en  stræng  Trosdomstol  mod 
dem.  Kong  Ferdinand  var  ikke  saa  meget  af  religiøse 
Grunde  tilbøjelig  til  at  opfylde  deres  Ønske,  som  fordi 
han  derved  haabede  at  kunne  berige  sig  og  udvide  sin 
Magt.  Isabella  krympede  sig  længe  ved  at  gaa  ind 
paa  Indførelsen  af  en  Domstol,  hvis  blodige  Færd  hun 
forudsaa ;  men  da  hendes  Skriftefader  Torquemada 
paamindede  hende  om  den  Ed,  hun  i  sin  tidligste  Ung- 
dom havde  aflagt,  at  hun  vilde  udrydde  Kætteriet,  hvis 
hun  kom  paa  Tronen,  gav  hun  dybt  bevæget  sit  Sam- 
tykke til  Oprettelsen  af  Inkvisitionen  i  Sevilla,  ved 
hvilken  Dominikanerne  fra  nu  af  øvede  deres  fordærve- 
lige Virksomhed  (1481).  Enhver,  der  blev  mistænkt 
for  Kætteri,  blev  stillet  for  denne  forfærdelige  Domstol 
og  i  underjordiske  Fængsler  underkastet  pinligt  For- 
hør. Allerede  i  det  første  Aar  efter  Inkvisitionens 
Indstiftelse  blev  20(iO  Jøder  brændte  som  Kættere  i 
Andalusien;   mange  flygtede  til  Udlandet  eller  det  mau- 


29 


riske  Granada.  Isabella  bekæmpede  sin  Smerte,  fordi 
hun  i  den  saae  en  Opsætsighed  mod  Guds  og  Kirkens 
Fordringer,  og  Torquemada,  som  1483  blev  udnævnt 
til  Storinkvisitor,  opførte  Avtodafeerne  med  en  Ud- 
foldelse af  kirkelig  Pragt,  som  gjorde  dem  til  et  Ynd- 
lingsskuespil, hvorved  Grander  ydede  Tjeneste  og  Kong 
Ferdinand  oftere  var  til  Stede.  Foruden  Jøderne  blev 
især  Maurerne  underkastede  Inkvisitionens  Forfølgelser, 
og  imidlertid  var  den  sidste  Kamp  mod  disse  ud- 
brudt. 

Længe  havde  Maurerne  hengivet  sig  til  Fredens 
Kunster  o^  Livets  Nvdelse,  os'  efter  at  de  andre  ara- 
biske  Riger  vare  erobrede  af  de  Kristne,  blomstrede 
Granada  endnu  i  250  Aar  ved  Rigdom  og  Industri. 
Hovedstaden  med  sit  skjønne  Alhambra  talte  200,000 
Indbyggere,  og  Søstæderne  Malaga  og  Almeria  drev 
vigtig  Handel.  Det  lille,  tæt  befolkede  Kongerige  kunde 
stille  100,000  Mand  paa  Benene,  og  de  Kristne  havde 
i  lang  Tid  ikke  foretaget  noget  Korstog  imod  det.  Da 
gav  Kongen  i  Granada,  Muley  Abul-Hassan,  selv  ufor- 
sigtig Anledning  til  et  saadant.  Han  nægtede  at  be- 
tale Tribut  til  Kastilien  og  overfaldt  endog  en  andalu- 
sisk Grænsefæstning.  Det  spanske  Ridderskab  greb  til 
Vaaben  og  erobrede  Fæstningen  x\lhama,  hvor  Grana- 
das Konger  havde  deres  Skatkammer  (1482),  medens 
der  paa  samme  Tid  rejste  sig  en  Opstand  i  Hovedsta- 
den mod  Kongen,  som  blev  fordrevet  til  Malaga;  i 
Granada  blev  hans  Søn  Abu  Abdallah  sat  paa  Tronen. 
Ridderne  af  St.  Jago  drog  frem  mod  Malaga,  men  blev 
overfaldne  af  Maurerne  i  Bjærgene  og  faldt  næsten 
alle.  Derimod  blev  Abu  Abdallah  overvundet  i  et  Slag 
og  taget  til  Fange,  men  blev  frigivet  og  sendt  tilbage 
til  Granada,  imod  at  han  forpligtede  sig  til  at  betale 
Tribut  og  give  de  Kristne  fri  Gjennemmarche  til  Ma- 
laga imod  hans  Fader.  Imidlertid  samledes  der  en 
kastihansk  Hær  paa  80, ^00  Mand,  som  1487  drog 
mod  Malaga    og    efter  en  lang  Belejring  tvang  Staden 

til  Overgivelse.  Indbyggerne  blev  gjorte  til  Slaver:  J 
blev  sendte  til  Afrika  for  at  udvexles  mod  kristne 
Fanger,  J  blev  solgte  for  at  dække  Krigsomkostningerne, 
3  fordeltes  som  Gaver.  Derefter  drog  den  kristne  Hær 
mod  Granada  og  laa  næsten  et  helt  Aar  i  Lejr  i  den 
dejlige  Slette  udenfor  Staden.  Indbyggerne  vilde  ikke 
overgive  sig,  men  Abu  Abdallah  sluttede  en  Overens- 
komst med  »den  store  Feltherre«,  Gonsalvo  de  Cordoba, 
i  Følge  hvilken  Maurerne  skulde  beholde  Ejendom  og 
Religionsfrihed;  den  2den  Januar  1492  aabnedes  der- 
efter Stadens  Porte. 

Denne  Overenskomst,  som  skaffede  Granada  en  for- 
holdsvis mild  Skæbne,  var  en  stor  Skuffelse  for  den 
fanatiske  Gejstlighed ;  men  den  havde  imidlertid  naaet 
sit  Maal  baade  med  Hensyn  til  Inkvisitionens  Udbredelse 
over  hele  Spanien  og  med  Hensyn  til  Jødernes  For- 
drivelse. Trods  Modstanden  i  de  aragoniske  Cortes 
indførte  Ferdinand  den  katholske  Inkvisitionen  i  Arago- 
nien, og  1485  afholdtes  de  første  Avtodafeer  i  Sara- 
gossa.  Forbitrelsen  over  den  for  Landets  gamle  Fri- 
hed truende  Indretning  var  saa  stor,  at  der  dannede 
sig  en  Sammensværgelse  mod  den  mest  forhadte  In- 
kvisitor  Pedro  Arbues,  som  blev  myrdet,  da  han  knæ- 
lede for  Højalteret  i  Saragossas  Domkirke.  Hans  Blod 
blev  hævnet  med  200  Offeres  Død,  foruden  at  et  endnu 
større  Antal  blev  indesluttet  i  Inkvisitionens  Fængsler. 
Arbues  blev  æret  som  en  Martyr,  og  efter  at  man  i 
de  følgende  Tider  havde  set  Mirakler  ved  hans  GraV, 
blev  han  1664  optaget  blandt  Helgene.  Efter  at  In- 
kvisitionen med  Grusomhed  var  indført  i  Aragonien, 
blev  den  efterhaanden  ogsaa  indført  i  de  til  det  knyt- 
tede Lande. 

Under  Granadas  Belejring  forlangte  Inkvisitionen 
Jødernes  fuldstændige  Fordrivelse.  Da  Rygtet  om  den 
paatænkte  Foranstaltning  kom  til  de  ulykkelig«^  Jøders 
Kundskab,  søgte  de  at  frelse  sig  ved  Tilbud  om  en 
stor  Pengesum,  og  den  havesyge  Ferdinand  var  tilbøje- 

lig  til  at  modtage  denne;  men  medens  Kongerne  gav 
en  jødisk  Deputation  Avdiens,  styrtede  Torqiiemada  ind 
og  kastede  Krucifixet  paa  Bordet,  idet  han  raabte : 
»Judas  solgte  sin  Herre  for  30  Sølvpenge;  her  er 
han,  tag  ham  og  sælg  ham  endnu  en  Gang!«  Isa- 
bella, som  var  vant  til  at  undertrykke  sine  bedre  Fø- 
lelser i  religiøse  Spørgsmaal,  gav  efter  for  sin  Skrifte- 
faders Formaning,  og  Ferdinand  gav  sit  Samtykke. 
Den  3dje  Marts  1492  udstedtes  i  Granada  en  Forord- 
ning, i  Følge  hvilken  flere  hundrede  tusende  Jøder 
maatte  forlade  deres  Fædreland  til  stor  Fordærvelse 
for  Spaniens  Handelsliv.  Det  blev  dem  forbudt  at 
medtage  Sølv  og  Guld,  og  de  blev  saaledes  hjælpeløse 
stødte  ud  i  fremmede  Lande.  Mange  af  de  landflyg- 
tige gik  til  Tyrkiet,  hvor  deres  Efterkommere  bevarede 
det  spanske  Sprog.  I  Afrika  blev  andre  udplyndrede 
og  myrdede  af  Ørkenens  Stammer. 


III. 

Det  16de  yVarhundrede, 


c^  medens  de  katholske  Konger  endnu  opholdt  sig  i 
den  nye  Stad  Santa  Fé,  som  var  opstaaet  af  Lejren 
udenfor  Granada,  henvendte  Kristoffer  Columbus  sig 
til  dem  med  sin  store  Plan.  Ferdinand,  som  ikke  saae 
nogen  sikker  Fordel  ved  det  dristige  Foretagende,  af- 
viste Columbus  som  en  Æventyrer;  men  den  højhjær- 
tede  Isabella  sagde:  »Saa  vil  jeg  alene  støtte  Fore- 
tagendet med  mit  Kastilien«,  og  den  17de  April  1492 
sluttede    hun    en    Overenskomst    med    Columbus,    ved 

hvilken  han  blev  udnævnt  til  Admiral  og  Vicekonge  i 
de  Lande,  som  han  maatte  opdage  i  det  vestlige  Ocean. 
For  Isabella  var  Hoveddrivfjederen  Haabet  om  Kristen- 
dommens Udbredelse  i  fjærne  Lande,  og  da  Columbus 
Aaret  efter  vendte  tilbage  med  Visheden  om  at  have 
naaet  »Indiea«,  modtog  hun  ham  med  inderlig  Rørelse. 
Medens  paa  det  første  Tog  kun  90  Mennesker  paa  3 
smaa  Fartøjer  fulgte  Columbus,  talte  det  andet  Tog, 
som  i  September  1493  forlod  Cadiz,  1500  Deltagere 
paa  17  Skibe.  Den  største  Del  af  de  spanske  Kolo- 
nister bestod  af  tugtløse  Æventyrere,  som  harmedes 
over  Genueserens  Bestræbelser  for  at  bringe  dem  til 
roligt  Arbejde.  De  bagvaskede  ham  hjemme  i  Spa- 
nien, og  i  Aaret  1500  blev  Admiralen  ført  tilbage  som 
Forbryder.  Dronningen  skjænkede  ham  igjen  sin  Gunst; 
men  ved  hendes  Død  1504  mistede  han  sin  bedste 
Støtte,  og  Amerikas  Opdager  døde  1506  i  Fattigdom. 
Medens  de  katholske  Konger  udstrakte  Haanden  til 
»den  nye  Verden«,  som  snart  skulde  lokke  de  kraf- 
tigste af  deres  Undersaatter  til  sig,  fortsattes  Religions- 
forfølgelserne  i  selve  Spanien,  og  det  varede  ikke 
længe,  før  end  de  maadeholdne  Vilkaar,  man  havde 
tilstaaet  Maurerne  i  Granada,  igjen  blev  tilbagekaldte. 
Ophavsmanden  til  Forfølgelsen  mod  Maurerne  var 
Ærkebiskoppen  af  Toledo,  den  spanske  Kirkes  Primas, 
Francisco  Jimenez  de  Cisneros,  en  Mand,  som  mere 
end  nogen  anden  har  bidraget  til  at  give  Spanien 
Præget  af  en  mørk  og  frihedsfjendsk  Religiøsitet.  Ved 
sit  strængt  asketiske  Liv  og  den  ubønhørlige  Energi, 
hvormed  han  forfulgte  Misbrugene  i  Gejstlighedens  Liv, 
havde  Jimenez  vundet  en  ubegrændset  Indflydelse  paa 
Dronning  Isabella.  Efter  Granadas  Erobring  var  der 
gaaet  næsten  8  Aar,  i  hvilke  Maurerne  havde  levet  i 
Fred  og  Ro  under  Generalkaptejnen  Mendozas  og  Ærke- 
biskoppen Talaveras  milde  Styrelse.  Talaveras  vise 
P'orholdsregler  og  pletfri  Liv  gjorde  efterhaanden  et 
saa  gavnligt  Indtryk  paa  Maurerne,    at    mange  lod  sig 

døbe.  ]\Ien  Jimenez,  som  var  misfornøjet  med  Om- 
vendelsens langsomme  Fremgang,  begav  sig  i  Efteraaret 
1499  til  Granada  og  bevægede  dels  ved  sin  glødende 
Veltalenhed,  dels  ved  Gaver  og  Løfter  Tusender  til  at 
lade  sig  dobe.  Da  mange  af  de  paa  en  saa  udvortes 
j\laade  omvendte  igjen  faldt  fra,  og  de  øvrige  Moham- 
medanere  ytrede  deres  Uvilje,  lod  Jimenez  en  Samling 
af  de  kostbareste  arabiske  Haandskriftor  kaste  paa  et 
Baal  paa  Torvet  og  overgav  de  frafaldne  til  Inkvisi- 
tionen. Han  fremkaldte  derved  en  Opstand,  som  gav 
Kongerne  Lejlighed  til  at  bryde  deres  Løfter.  Da  Ji- 
menez nu  lod  enhver,  der  ikke  vilde  lade  sig  døbe, 
fængsle  som  Højforræder,  flygtede  de  vaabendygtige 
Maurere  til  Bj  ær  gene,  og  det  kostede  en  haard  Kamp, 
inden  Kastiliens  og  Aragoniens  forenede  Hære  fik  Bugt 
med  deres  fortvivlede  Modstand.  Efter  at  de  fleste 
vare  faldne  i  Kampen,  blev  Resten  fort  over  til 
Afrika. 

Kampen  mod  Maurerne  havde  uddannet  Spanierne 
til  en  haard  og  tapper  Slægt,  der  navnlig  i  Italien 
vandt  Ry  som  Evropas  første  Krigere.  Gonsalvo  de 
Cordoba  erobrede  Neapel,  men  blev  lønnet  med  Utak- 
nemlighed af  den  misundelige  og  mistænksomme  Fer- 
dinand den  katholske.  Kongen  tillod  ikke,  at  »den 
store  Feltherre«  blev  stillet  i  Spidsen  for  et  Tog,  som 
Jimenez,  der  imidlertid  var  bleven  ophøjet  til  Kardi- 
nal, i  Aaret  1509  paa  egen  Bekostning  foranstaltede 
til  Afrika.  Jimenez  erobrede  Oran,  hvor  Moskeerne 
strax  blev  indviede  til  kristne  Kirker,  og  forplantede 
Inkvisitionen  til  Afrika;  i  den  saae  han  den  bedste 
Støtte  for  Kirke  og  Stat.  løvrigt  anvendte  den  utrætte- 
lige gamle  Kirkefyrste  en  stor  Del  af  sine  rige  Ind- 
tægter til  Stiftelsen  af  et  Universitet  i  Alcala,  som 
snart  kappedes  med  det  gamle  berømte  Universitet  i 
Salamanoa.  Efter  Isabellas  Død  sank  Jimenez's  Ind- 
flydelse i  Kastilien,  hvor  Ferdinand  havde  faaet  Rege- 
ringen   i    sin    ulykkelige    Datter   Johannas    Navn.     Jo- 

hanna  var  bleven  gift  med  Ærkehertug  Filip  den  smukke 
af  Osterrig,  der  liavde  arvet  Nederlandene  efter  sin 
Moder,  Maria  af  Burgund,  og  som  Johannas  Ægtefælle 
blev  Konge  af  Kastilien,  men  kort  efter  døde;  Jo- 
hanna, der  havde  elsket  ham  lidenskabeligt,  hensank  i 
Vanvid. 

Hen  imod  Slutningen  af  sin  Regering  havde  Ferdi- 
nand Krig  med  Frankrig  og  erobrede  den  syd  for  Py- 
renæerne liggende  større  Del  af  det  lille  Kongerige  Na- 
varra,  som  havde  forbundet  sig  med  Franskmændene, 
Ved  sin  Død  den  23de  Januar  1516  udnævnte  Ferdi- 
nand Jimenez  til  Regent  i  Kastilien,  og  i  lang  Tid 
(henved  2  Aar),  som  hengik,  inden  den  nye  Konge, 
Filips  og  Johannas  Son,  Carl  (født  1500  i  Nederlan- 
dene), kom  til  Spanien,  herskede  Jimenez  med  uind- 
skrænket Magt.  Den  gamle  Kardinal  arbejdede  i  disse 
Aar  med  ubøjelig  Kraft  paa  Gjennemf øreisen  af  sit 
stadige  Formaal :  Rigets  Sammenslutning  under  en  med 
Kirken  nøje  forbunden  uindskrænket  Kongemagt.  Han 
skabte  et  Midtpunkt  for  Regeringen  i  det  hidtil  ube- 
tydelige Madrid,  hvor  hverken  et  rigt  Borgerskab  eller 
en  mægtig  Adel  kunde  gjøre  nogen  Selvstændighed 
gjældende.  Jimenez  inddrog  bortskænkede  Krongodser, 
tilbagekaldte  alle  af  Ferdinand  den  katholske  bevilgede 
Pensioner  og  Gunstbevisninger  og  fulgte  ikke  den  gjen- 
tagne  Opfordring  til  at  indkalde  Kastiliens  Gortes.  Tal- 
rige Klager  over  hans  Haardhed  og  Vilkaarlighed  ind- 
løb til  den  unge  Konge  i  Nederlandene ;  men  det  va- 
rede længe,  inden  denne  kunde  bekvemme  sig  til  at 
forlade  sit  fædrene  Arveland.  Endelig  landede  Carl  i 
Efteraaret   1517  paa  Kysten  af  Asturien. 

Det  første  Indtryk,  som  Garl  og  hans  nederlandske 
Følge  fik  af  Spanien,  var  sørgeligt:  dem,  som  kom 
fra  Flanderns  rige  Sletter,  maatte  Landet  synes  raat 
og  halvt  barbarisk.  Rejsen  gik  igjennem  uvejsomme 
Bjærge  og  blev  foretaget  med  en  paafaldende  Lang- 
somhed:   først    efter    2    Maaneders  Forlob    holdt    den 

unge  Konge  sit  Indtog  i  Kastiliens  Hovedstad  Valladolid. 
Jimenez,  hvem  Carl  ikke  havde  ladet  komme  for  sig, 
dode  kort  i  Forvejen  dybt  krænket.  Den  Jubel,  hvoi- 
med  de  loyale  Spaniere  havde  modtaget  deres  Konge, 
forvandlede  sig  snart  til  Uvilje  mod  den  fremmede 
Fyrste,  som  endnu  ikke  kunde  tale  Spansk  og  begun- 
stigede sine  nederlandske  Yndlinger  paa  Spaniernes  Be- 
kostning. Hans  Hensynsloshed  gik  saa  vidt,  at  han 
udnævnte  en  tyveaarig  flamsk  Biskop  til  Ærkebiskop 
af  Toledo.  Da  Kastiliens  Cortes  i  Februar  1518  sam- 
ledes i  Valladolid,  maatte  han  aflægge  Ed  paa  at  ville 
opretholde  Landets  Fueros  (gamle  Rettigheder),  og  Pro- 
curadorerne  (Stædernes  Deputerede)  udtalte:  »Fremfor 
alt  ønske  vi  at  minde  Kongen  om,  at  vi  hylde  ham, 
fordi  vi  vente  en  vis  og  retfærdig  Regering  af  ham. 
Thi  Kongen  er  sine  Undersaatters  lønnede  Tjener:  de 
yde  ham  Ære  og  Gods  og  sætte  deres  Liv  ind  for 
ham,  for  at  han  skal  vaage  og  sørge  for  dem  og  be- 
skjærme  deres  Rettigheder.« 

I  Aragonien  vare  Stænderne  endnu  mindre  efter- 
givende end  i  Kastilien,  og  i  hele  Spanien  herskede 
der  stor  Misfornøjelse,  da  Carl  1520  forlod  Spanien 
for  at  overtage  Kejserværdigheden  i  Tyskland  og  satte 
en  Nederlænder,  Kardinal  Adrian,  i  Spidsen  for  det 
Regentskab,  han  indsatte  under  sin  Fraværelse. 
Kastiliens  Stæder  forenede  sig  endog  til  en  »Junta« 
for  at  holde  over  deres  Fueros  og  dannede  en  væbnet 
Magt,  til  hvis  Fører  den  kjække  Juan  de  Padilla  blev 
valgt.  Men  Borgerne  vare  ukloge  nok  til  at  støde 
Adelen  fra  sig,  og  denne  sluttede  sig  til  Kongens  Sag. 
Da  Carl  den  1ste  (som  Kejser  sædvanlig  kaldet  den 
5te)  derefter  kom  til  Spanien,  kunde  han  foreskrive  de 
overvundne  Stæder  Love,  og  det  var  ude  med  deres 
Frihed.  Granderne  trak  sig  tilbage  til  deres  Slotte, 
hvor  de  levede  i  ensom  Pragt,  og  Hidalgoerne,  der 
hidtil  havde  fulgt  Stormændene    i  Kampene  mod  Mau- 

rerne,  traadte  i  Kongens  Tjeneste.  Kasiiliens  Cortes 
tabte  deres  Betydning. 

Tvangsforholdsreglerne  mod  Maurerne  blev  drevne 
med  stor  Iver.  Man  gik  saa  vidt,  at  IMoriskerne  (saa- 
ledes  kaldte  man  nu  de  nye  Kristne)  i  Granada  fik 
Paabud  om  at  opgive  deres  arabiske  Familienavne, 
kun  betjene  sig  af  det  spanske  Sprog  og  bære  spansk 
Dragt.  Dette  Paabud  blev  dog  taget  tilbage,  da 
Moriskerne  tilbod  Kongen  en  Gave  af  80,000  Dukater. 
I  deres  Hjærte  bevarede  de  tilsyneladende  omvendte 
deres  gamle  Tro,  og  Inkvisitionens  Sporhunde  fik 
blandt  dem  et  rigt  Felt  for  deres  Virksomhed. 

At  Carl  den  5te  lod  sig  omstemme  ved  en  Penge- 
gave, lader  sig  forklare  af  hans  mislige  pekuniære  Stil- 
ling. Spaniens  Indtægter  forslog  ikke  til  at  dække  de 
umaadelige  Udgifter,  som  voldtes  ved  Kejserens  Krige 
i  Italien,  Tyskland  og  Afrika  samt  ved  den  glimrende 
Hof  holdning,  som  havde  afløst  Ferdinand  den  ka- 
tholskes  Sparsommelighed.  Moderne  fra  Italien  og 
Nederlandene  flod  sammen  ved  Hoffet  i  Madrid,  hvorfra 
der  snart  udgik  en  evropæisk  Mode,  ligesom  i  senere 
Tider  fra  Paris.  Ved  Slutningen  af  Carl  den  5tes  Re- 
gering vare  næsten  alle  Kronens  Indtægter  i  Spanien. 
Neapel  og  det  senere  vundne  Milano  pantsatte,  og  den 
Hersker,  i  hvis  Rige  Solen  ikke  gik  ned,  maatte  laane 
Penge  hos  Udlandets  Bankierer.  Til  Gjengjæld  tilstod 
han  dem  Privilegier  paa  Bekostning  af  Spaniens  Handel 
og  Industri.  I  mange  Handelsgrene  fik  de  Monopol, 
og  Huset  Fugger  i  Augsburg  vandt  en  ligesaa  stor 
Andel  i  Handelen  paa  Amerika  som  Handelsstanden  i 
Sevifla,  det  første  Midtpunkt  for  denne  Handel.  I  Be- 
gyndelsen af  det  16de  Aarhundrede  vare  Sevillas 
Silkefabrikker  saa  store,  at  der  uagtet  den  rige  Silke- 
avl i  Sydspanien  maatte  indføres  en  Mængde  Raasilke 
fra  Udlandet.  I  Stedet  for  nu  at  begunstige  denne 
Handel,  forbød  Regeringen  Indførslen  af  Raasilke  for 
at  faa  Priserne    i  Indlandet  til  at  stige.     Medens  Spa- 

nien  under  Isabellas  Regering  havde  udført  Uldtøjer, 
udførte  det  nu  raa  Uld  til  Nederlandene,  hvorfra  den 
kom  vævet  tilbage. 

De  af  Fernando  Cortez  og  andre  »Conquistadores« 
erobrede  store  Lande  i  Amerika  gav  ikke  saa  stort  et 
Udbytte,  som  man  havde  ventet.  Carl  nærede  iøvrigt 
i  denne  Henseende -sunde  Anskuelser ;  et  kongeligt  Re- 
skript af  1531  udtalte  saaledes:  »Skjont  Amerika 
viser  sig  særlig  egnet  til  Dyrkning  af  Korn  og  Vin, 
bliver  denne  dog  ikke  drevet  med  Flid,  fordi  man 
foretrækker  at  vinde  Guld.  Da  imidlertid  et  Lands 
Velsignelse  er  nærmest  afhængig  af  en  hensigtsmæssig 
Agerdyrkning,  og  mange  Mennesker  i  de  spanske  Riger 
henslæbe  deres  Liv  i  Nød  og  Trang,  opmuntre  vi  dem 
ved  særlige  Begunstigelser  til  Kolonisation  af  den  nye 
Verden«  (fri  Overfart,  Uddeling  af  Ejendomme  o.  s.  v.). 
Et  andet  Reskript  (af  1526)  viser  Regeringens  Omtorg 
for  Indianerne.  Det  hedder  deri:  »Jeg  har  med  Smerte 
hørt  om  den  afskyelige  Behandling,  som  Indianerne 
maa  lide  af  spanske  Kristne :  at  man  behandler  dem 
haardere  end  Slaver,  berøver  dem  deres  Ejendom,  an- 
vender dem  paa  den  grusomste  Maade  i  Bjærgværker 
og  ved  Perlefiskerier,  saa  at  mange  af  dem  ere  flygtede, 
mange  døde.  Dette  strider  imod  Menneskeligheden  og 
den  mig  af  Gud  stillede  Opgave,  at  fore  disse  Hed- 
ningers Sjæle  til  en  levende  Tro  paa  den  korsfæstede«. 

Carl  den  5te  stillede  nemlig  Kristendommens  Sag 
som  sit  første  Formaal  og  roste  sig  ved  Slutningen  af 
sit  Liv  af,  at  han  havde  foretrukket  den  for  sit  Lands 
Interesse.  Denne  Trosiver  viste  sig  paa  en  sørgelig 
Maade  i  hans  Kætterforfølgelser.  I  Nederlandene  blev 
mange  tusende  Mennesker  under  Carls  Regering  døds- 
dømte paa  Grund  af  deres  religiøse  Meninger,  og  kort 
for  sin  Død  paalagde  Kejseren  sin  Søn  ikke  at  vise 
nogen  Barmhjærtighed  mod  Kættere  og  anbefalede 
Inkvisitionen  som  det  bedste  Middel  til  Religionens 
Bevarelse.      Denne    barbariske    Fremgangsmaade    maa 

ikke  tilskrives  Kejserens  personlige  Karakter,  men  hele 
Tidens  og  Landets  Anskuelser.  Disse  fremtraadte  endnu 
stærkere  under  hans  Søn  Filip  den  2den,  til  hvem  han 
1556,  to  Aar  for  sin  Død,  overdrog  det  spanske  Rige. 
Filip  den  2den  var  i  Modsætning  til  sin  Fader  en 
ægte  Spanier.  Hans  Yndlingsgrundsætning  var,  at  »-det 
er  bedre  ikke  at  regere  end  at  regere  over  Kættere«, 
og  paa  at  gjennemføre  denne  Grundsætning  anvendte 
han  hele  sin  Energi.  Da  Reformationen  havde  vundet 
nogle  Tilhængere  i  Spanien,  paabød  han  strax  en 
stræng  Undersøgelse  (1559);  kort  efter  fængsledes  800 
Mennesker  i  Sevilla,  og  efter  10  Aars  Retsforhandling 
fandt  21  Kættere  Døden  paa  Raalet.  Næste  Aar  blev 
der  afholdt  en  Avtodafé  i  Valladolid,  som  Kongen  om- 
givet af  en  glimrende  Forsamling  bivaanede.  1570 
vare  de  sidte  Spor  af  Lutherdommen  udslettede  i  Spa- 
nien. Imidlertid  havde  Reformationen  vundet  en  stor 
Udbredelse  i  Nederlandene,  og  dens  Undertrykkelse 
tillige  med  Filips  øvrige  despotiske  Regering  voldte  der 
en  langvarig  Krig.  Filip  befalede,  at  enhver  Kætter, 
som  vægrede  sig  ved  Tilbagekaldelse,  skulde  brændes; 
kaldte  han  sit  Frafald  tilbage,  skulde  han  benaades 
ved  at  henrette^.  Tallet  af  Ofrene  kan  ikke  be- 
stemmes; men  Hertugen  af  Alba  roste  sig  af,  at  han 
under  sin  femaarige  Styielse  i  Nederlandene  havde 
ladet  mere  end  18,000  Kættere  dræbe  foruden  det 
langt  større  Antal,  som  han  havde  fældet  i  Krigen. 
I  selve  Spanien  gik  Filips  Grusomhed  ud  over  Moriskerne. 
1566  satte  han  det  allerede  40  Aar  tidligere  af  Carl 
den  5te  udstedte,  men  igjen  tilbagekaldte  Edikt  i 
Kraft.  Der  udbrød  derfor  et  Opror  i  Alpujaras's 
Bjærge,  som  efter  en  toaarig  blodig  Kamp  endte  med, 
at  Moriskerne  i  Granada,  efter  at  være  undertvungne 
af  Kongens  Halvbroder  Juan  d'Austria,  blev  bragte 
som  Slaver  til  Estremadiu-a,  medens  de  øvrige  Morisker 
forflyttedes  til  Kastilien.  I  Kongeriget  Granada  blev 
kun  50,000  Efterkommere  af  de  gamle  Maurere  tilbage. 

Idet  Filip  odte  Spaniens  Blod  og  Rigdom  paa  »at 
legemliggjøre  Guds  Harme  mod  Kættere«,  vandt  han 
ikke  blot  sit  Folks  Bifald,  men  ogsaa  dets  Hengiven- 
hed, ja  næsten  dets  Tilbedelse.  Hans  Hovmod  var 
saa  stort,  at  han  ikke  tillod  nogen  at  henvende  sig  til 
ham  undtagen  knælende  ;  han  lod  sig  kun  sjælden  se 
af  Folket  og  udtalte  sine  Befalinger  i  halve  Ord ; 
helst  meddelte  han  sig  skriftlig  og  holdt  sig  indelukket 
i  sit  pragtfulde  Klosterpalads  Escorial.  Med  utrættelig 
Flid  beskæftigede  han  sig  med  sit  Riges  Anliggender: 
han  styrede  selv  hele  den  udenlandske  Politik,  som 
udstrakte  sine  Traade  over  hele  Evropa,  og  ledede  selv 
den  indre  Styrelse ;  han  sørgede  for  at  besætte  Bispe- 
dømmerne med  lærde  og  værdige  Prælater,  grundede 
det  berømte  Rigsarkiv  i  Simancas  og  foranstaltede  den 
første  omhyggelige  Folketælling  i  Kastilien.  Han  blev 
æret  som  en  stor  og  vis  Regent,  og  dog  er  det  ham, 
som  har  lagt  Grunden  til  Spaniens  Forfald. 

Da  Filip  den  2den  besteg  Tronen,  vare  Spanierne 
opfyldte  af  Stolthed  over  at  være  Evropas  mægtigste 
Folk.  Da  de  holdt  sig  for  overlegne  over  alle  andre 
Folk,  forsmaaede  de  ethvert  Fremskridt,  og  Følgen  blev 
naturligvis  Tilbagegang.  Uvidenhed  og  Overtro  tiltog, 
og  medens  de  kraftigste  Mænd  faldt  paa  Valpladsen  i 
fremmede  Lande  eller  søgte  et  nyt  Hjem  i  Amerika, 
tiltrak  Munkelivets  magelige  Tilværelse  andre.  I  samme 
Grad,  som  Klostrenes  Antal  steg,  voxede  Tiggernes 
Mængde.  Man  glædede  sig  over  de  talrige  Festdage, 
medens  Udlandet  bemægtigede  sig  Industrien  og  over- 
svømmede Spaniens  Marked  med  sin  Flids  Frem- 
bringelser. I  Begyndelsen  af  Filips  Regering  var  Spa- 
niens Handel  og  Industri  endnu  betydelig.  Handels- 
flaaden  var  større  end  Frankrigs  eller  Englands,  og 
endnu  1586  talte  den  over  1200  Skibe:  400  hørte 
hjemme  i  Andalusien  og  drev  Handelen  med  den  nye 
Verden;  ligesaa  mange  udførte  Uld  og  andre  Varer  fra 
Nordkysten  til  Flandern,    og    andre  400  hørte  hjemme 


i  Portugal,  hvor  Filip  den  2den  var  bleven  Konge, 
efter  at  den  mandlige  Linie  af  den  gamle  Kongeslægt 
var  iiddod.  Men  2  Aar  efter  led  Spanien  et  forfærde- 
ligt Tab  ved  den  store  Armadas  Undergang.  Haabet 
om  at  knuse  Kætteriet  ved  Englands  Erobring  tilintet- 
gjordes, og  den  første  Rang  blandt  de  søfarende  Na- 
tioner gik  over  til  England  og  de  nordlige  Nederlande, 
som  nu  havde  løsrevet  sig  fra  Spaniens  Herredomme. 
Derimod  lykkedes  det  Filip  at  udstrække  sin  uind- 
skrænkede Magt  over  Aragonien,  som  hidtil  havde  be- 
varet sine  gamle  Fueros.  Anledningen  hertil  blev 
givet  ved  Kongens  Forhold  til  den  højt  begavede 
Aragonier  Antonio  Perez.  Antonio  Perez,  som  i  Ita- 
lien havde  hævet  sig  til  Højdepunktet  af  Tidens  fine 
Dannelse,  vandt  først  Yndest  hos  Filips  mest  betroede 
Minister,  Ruy  Gomez,  Fyrste  af  Eboli,  og  dernæst  hos 
Kongen  selv.  I  sit  25de  Aar  blev  han  Statssekretær 
og  øvede  som  saadan  en  enestaaende  Indflydelse,  men 
benyttede  sin  Stilling  til  at  tilfredsstille  sin  Pragtsyge 
og  Vellyst.  Hans  Dristighed  gik  saa  vidt,  at  han  indlod 
sig  i  en  Kjærlighedsforstaaelse  med  Filips  Elskerinde, 
Fyrstinden  af  Eboli.  Paa  denne  Tid  kom  den  da- 
værende Statholder  i  Nederlandene  Juan  d'Austrias 
Fortrolige,  Juan  de  Escovedo,  til  Spanien,  hvor  han 
søgte  at  virke  for  Prinsens  ærgjerrige  Planer.  Dels 
herved  og  dels  ved  uforsigtige  Ytringer  om  Kongen, 
vakte  Escovedo  dennes  Had,  og  da  han  for  at  vinde 
Antonios  Medvirken  for  sine  Planer,  truede  ham  med 
at  gjøre  Filip  bekjendt  med  hans  Forhold  til  Fyrst- 
inden af  Eboli,  bestyrkede  Antonio  Kongen  i  det  Forsæt 
at  lade  Escovedo  myrde.  1578  blev  Mordet  fuld- 
byrdet; men  Esccvedos  Familie  anklagede  nu  Antonio 
for  Kongen  som  skyldig  baade  i  dette  og  i  Forholdet 
til  Fyrstinden.  Filip  kom  i  en  vanskelig  Stilling. 
Først  gav  han  sig  Mine  af  ikke  at  tro  paa  Beskyld- 
ningernes Sandhed  og  lod  Antonio  vide,  at  han  i  alle 
Tilfælde    vilde    yde    ham  Bistand.      Saaledes  søgte  han 

at  gjore  sin  medskyldige  tryg;  men  han  havde  ikke 
opgivet  sin  Hævn.  Den  28de  Juli  15/9  fængsledes 
saa  vel  Antonio  som  Fyrstinden,  og  efter  at  det  var 
lykkedes  Kongen  at  komme  i  Besiddelse  af  de  Breve, 
som  kunde  robe  hans  Deltagelse  i  Mordet,  blev  An- 
tonio paa  Pinebænken  tvunget  til  at  tilstaa  sin  Brøde. 
Men  derefter  flygtede  han  til  Saragossa  og  paakaldte 
Justicias  Beskyttelse.  Han  truede  Kongen  med  at  ind- 
blande ham  i  Sagen,  hvis  Retsforfolgelsen  ikke  blev 
standset ;  men  Filip  lod  ham  i  Madrid  domme  til  Dø- 
den og  fik  ham  i  Saragossa  fra  det  Fængsel,  hvor  han 
stod  under  Justicias  Beskyttelse,  overført  til  Inkvisi- 
tionens Fængsler  under  det  Paaskud,  at  Antonio  stod 
i  Forbindelse  med  Protestanterne  i  Nederlandene. 
Herover  udbrød  der  en  Opstand  i  Saragossa,  og  me- 
dens Antonio  flygtede  til  Frankrig,  lod  Filip  en  Hær 
rykke  ind  i  Aragonien  og  tilintetgjorde  dets  gamle 
Frihed. 

Filip  den  2den  var  4  Gange  gift.  Hans  Son  af 
første  Ægteskab  med  Maria  af  Portugal  var  den 
ulykkelige  Don  Carlos,  hvis  voldsomme  Karakter  og  Selv- 
stændighedslyster  bragte  ham  i  et  fjendtligt  Forhold  til 
Faderen.  Til  sidst  blev  han  indespærret;  Filip  skrev 
i  denne  Anledning  den  23de  Januar  1568  til  Hertugen 
af  Alba:  »For  den,  som  kjender  Prinsens  Karakter  og 
Sindelag,  behoves  der  ingen  Retfærdiggj øreise  for  den 
mod  ham  indledte  Fremgangsmaade.  Efter  Hertugens 
Bortrejse  fra  Spanien,  har  han  gjort  sig  skyldig  i  saa 
uhørte  Handlinger,  at  man  har  maattet  beslutte  sig  til 
at  holde  ham  fangen  paa  hans  Stue  og  nægte  enhver 
Adgang  til  ham.  Pligter  mod  Gud,  Kristenheden  og 
Staten  havde  gjort  dette  haarde  Skridt  nødvendigt«. 
Filip  saae  selv  ikke  sin  Søn  hverken  under  hans  paa- 
følgende Sygdom  eller  i  hans  Dodstime  (den  24de  Juli 
1568),  men  lod  ham  begrave  med  kongelig  Pragt. 
Filips  andet  Ægteskab  med  den  langt  ældre  Dronning 
Maria  af  England  var  barnløst;   i  det  tredje  Ægteskab 


42 

med  Elisabet  af  Frankrig  fodtes  to  Dotre;   i  det  fjerde 
med  Anna  af  Østerrig  Tronarvingen  Filip. 


IV. 

Det  17de  /århundrede. 


li    .  . 
kN^ilip   den    3dje,    som    besteg   Tronen    ved    Faderens 

Død  1598,  var  opdraget  i  tavs  Lydighed  mod  sin 
Fader  og  ydmyg  Ærbødighed  mod  Gejstligheden. 
Udygtig  til  selv  at  regere  overgav  han  strax  Styrelsens 
Byrder  til  sin  Yndling,  Hertogen  af  Lerma,  som  sikrede 
sit  Herredømme  ved  et  nøje  Forbund  med  Kirken. 
Medens  Landet  sank  dybere  og  dybere  i  Fattigdom, 
forhøjedes  Hofembedsmændenes  og  Inkvisitionsdommer- 
nes  Lønninger,  og  Klostrenes  Antal  forøgedes.  Ved 
Filip  den  3djes  Død  talte  Dominikaner-  og  Francis- 
kanerordenen 32,000  Medlemmer  i  Spanien;  alene  i 
Sevilla  fandtes  der  45  Munke-  og  18  Nonneklostre,  og 
ved  dets  Domkirke  var  der  ansat  100  Præster.  Den 
spanske  Gejstligheds  Indtægter,  som  under  Carl  den 
5te  udgjorde  2  Millioner  Dukater,  havde  nu  naaet  den 
firdobbelte  Højde,  og  etlivert  Forslag  til  at  indskrænke 
denne  Sum  blev  anset  for  kættersk.  Endog  de  mest 
begavede  Digtere,  som  Cervantes  og  Lope  de  Vega, 
regnede  det  for  en  Ære  at  blive  Gejstlige;  den  første 
blev  før  sin  Død  Franciskanermunk,  den  sidste  traadte 
i  Inkvisitionens  Tjeneste.  Det  fordærveligste  Udslag 
af  Kirkens  Magt  var  Moriskernes  Fordrivelse.  16«'»2 
rettede  Ærkebiskoppen  af  Valencia  et  Mindeskrift  til 
Kongen,  livori  han  forsikrede,  at  alle  de  Ulykker,  der 
havde  ramt  Spanien,  navnlig  den  store  Armadas  Under- 

gang,  vare  en  Himmelens  Straf,  fordi  man  havde  taalt 
de  Vantro  i  Landet:  »Naar  de  udvortes  opfyldte  Kir- 
kens Forskrifter,  skete  det  ikke  af  Lydighed  mod  den 
guddommelige  Sandhed,  men  af  Frygt  for  Inkvisitionen; 
det  var  ikke  sjældent,  at  Morisken  paa  Dødssengen 
anraabte  Løgneprofetens  Navn,  og  at  Modre  skjulte 
deres  Børn  for  at  undgaa  den  hellige  Daab«.  Han 
foreslog  derfor  at  forjage  alle  Morisker  med  Undtagelse 
af  Ynglinge,  der  kunde  bruges  som  Galejslaver  eller 
Arbejdere  i  Bjærg  værkerne,  og  Børn  under  7  Aar,  som 
kunde  opdrages  i  paalidelige  Kristnes  Huse.  »Ved  en 
saadan  Gjerning  vilde  Kongen  vinde  udødelig  Ære«. 
Andre  Gejstlige  gik  endog  saa  vidt,  at  de  vilde  have 
alle  Morisker  udryddede.  Forgjæves  modsatte  Adelen 
i  Valencia  sig  den  barbariske  Forholdsregel  og  besvor 
Kongen  at  skaane  sine  arbejdsomste  Undersaatter,  paa 
hvilke  den  sidste  Rest  af  Sydspaniens  Industri  beroede. 
Filip  vilde  ikke  modsætte  sig  Kirkens  Fordringer,  og 
Lerma  vilde  ikke  sætte  sin  Magt  paa  Spil  ved  nogen 
Opposition.  1609  erklærede  han,  at  Moriskernes  For- 
drivelse var  nødvendig,  og  Kongen  sagde:  »Det  er  et 
stort  Værk;  lad  det  blive  udfort!« 

Derefter  udstedtes  Kongens  »Naadesakt«,  i  Følge 
hvilken  den  Dødsstraf,  hvortil  Moriskerne  havde  gjort 
sig  skyldige  som  Kættere  og  Forrædere  mod  den  gud- 
dommelige og  menneskelige  Majestæt,  blev  eftergivet 
dem,  men  evig  Forvisning  blev  dem  paalagt ;  inden  3 
Dage  skulde  de  begive  sig  til  den  nærmeste  Havn  for 
at  indskibes;  kun  Børn  under  5  Aar  skulde  blive  til- 
bage. En  navnlos  Rædsel  greb  de  ulykkelige  Morisker. 
Forgjæves  tilbod  de  en  Gave  af  3  Millioner  Dukater, 
for  hvilke  der  kunde  udrustes  en  Kystflaade  til  Be- 
skyttelse mod  de  afrikanske  Sørøvere,  og  kristne  Fan- 
ger i  Algier  og  Tunis  kunde  løskjobes*).     Ikke  engang 


")  Man  beregner,    at  der   i  det    17de  Aarhundrede  levede 
30,000  Spaniere  soin  Slaver  alene  i  Algier. 


en  saadan  Barmhjærligliedsgjerning,  som  Staten  ikke 
selv  havde  Evne  til  at  udfore,  kunde  bevæge  Gejstlig- 
heden til  Barmhjærtighed.  De  smaa  Børn  blev  revne 
ud  af  Modrenes  Arme  og  sendte  til  fjærne  Landsdele. 
]\lange  af  Moriskerne  blev  dræbte  eller  udplyndrede, 
da  de  nærmede  sig  Kysten;  de  fleste  indskibedes  til 
Afrika;  men  under  Vejs  myrdedes  mange  af  Skibs- 
mandskabet. 1  Afrika  blev  de  angrebne  af  de  Ind- 
fodte,  og  mange  omkom  i  Nød  og  Elendighed.  Spa- 
nien var  blevet  berøvet  omtrent  en  Million  af  sine 
flittigste  Indbyggere. 

»Velsignet  være  Gud!«  udraabte  Kongen,  da  han 
fik  Efterretning  om  Planens  Udførelse.  Spaniens  reli- 
giøse Enhed  var  naaet.  og  en  glimrende  Procession 
fejrede  den  Begivenhed,  som  med  ét  Slag  ødelagde 
Resterne  af  Landets  Velstand.  Dyrkningen  af  Ris, 
Bomuld  og  Sukker,  ligesom  Silkefabrikkerne,  havde  væ- 
sentlig været  i  Moriskernes  Hænder;  de  ægte  Spaniere 
betragtede  slige  Beskæftigelser  som  under  deres  Vær- 
dighed :  kun  Krigen  og  Kirken  vare  hæderlige.  Hele 
Landskaber  blev  øde,  og  i  Stedet  for  flittige  Agerdyr- 
kere traadte  Smuglere  og  Røvere;  fra  Moriskernes  For- 
drivelse har  man  dateret  Organisationen  af  Røverban- 
der, som  fra  nu  af  blev  Spaniens  Svøbe.  Plandelen 
kom  mere  og  mere  i  Udlændinges  Hænder,  og  medens 
Udlandet  aarlig  afsatte  Varer  for  20  Mill.  Dukater  i 
Spanien,  udførte  dette  kun  Raastoffer  for  5  Mill.  Ind- 
tægterne fra  de  evropæiske  Lande  vare  sunkne  til  5 
Mill.  Dukater,  medens  Amerika  indbragte  10  Mill.  Un- 
der Filip  den  3dje  blev  Granderne,  som  under  Filip 
den  2den  sædvanligvis  havde  fortæret  deres  Indtægter 
paa  deres  Godser,  dragne  til  Madrid,  hvor  nu  Spaniens 
sidste  Rigdom  samlede  sig.  Kastiliens  øvrige  Stæder 
vare  nedsunkne  i  Usselhed  og  bevarede  næppe  Mindet 
om  deres  tabte  Rettigheder.  Kun  i  de  baskiske  Pro- 
vinser havde  de  gamle  Fueros  holdt  sig,  og  da  Her- 
tugen   af    Lernia    1601    vilde    paalægge    Baskerne    nye 

Skatter,  traadte  deres  Deputerede  sammen  og  nedlagde 
en  saa  kraftig  Protest,  at  den  forskrækkede  Hofmand 
tog  sit  Paalæg  tilbage. 

Saaledes  parrede  Afmagt  og  Fejghed  sig  med  Des- 
potismen. Et  dovent  Hofliv  var  traadt  i  Stedet  for 
Filip  den  2dens  kraftige  Regering:  Yndlinge  og  Skrifte- 
fædre bar  Omsorg  for,  at  Kongens  Slummer  ikke  blev 
forstyrret  ved  patriotiske  Mænds  formanende  Ord  eller 
Folkets  Smertesraab.  Først  paa  sin  Dødsseng  er- 
kj endte  Filip  den  3dje  sin  Elendighed:  »O,  hvem  der 
aldrig  havde  været  Konge!«  udraabte  han.  Han  døde 
i  en  Franciskanerkutte  den  31te  Marts  1621.  »Hans 
Retfærdighed  var  saa  stor«,  siger  en  Lovtale,  »at  han 
i  sit  Testamente  befalede  at  tilfredsstille  alle  hans  Kre- 
ditorer. '< 

Hans  Søn  Fihp  den  4de,  som  besteg  Tronen  i  en 
Alder  af  16  Aar,  var  en  ligesaa  svag  Regent  som  Fa- 
deren; men  Greven  af  Olivarez,  som  i  de  næste  22 
Aar  indtog  Lermas  Plads,  var  en  langt  betydeligere  og 
dygtigere  Mand  end  denne.  Under  Filip  den  Sdje 
havde  Spanien  trukket  sig  tilbage  fra  Indgriben  i  Ud- 
landets Forhold  og  havde  endog  sluttet  Stilstand  med 
I^ederlandene :  nu  fornyedes  Krigen  med  Nederlandene, 
og  Spanien  optraadte  som  Deltager  i  Trediveaarskrigen. 
Den  herskesyge  Olivarez  var  fuld  af  Iver  for  at  gj en- 
oprette  Spaniens  Stormagtsstilling  saa  vel  som  for  at 
ophjælpe  dets  materielle  Vel;  men  den  haarde,  selv- 
raadige  og  urolige  Mand  bragte  kun  sit  Fædreland  i 
€ndnu  dybere  Ulykke.  Filip  den  2den  havde  lovet,  at 
Portugal  skulde  blive  regeret  som  et  selvstændigt  Land ; 
men  Olivarez  behandlede  det  som  en  erobret  Provins. 
Ved  at  inddrages  i  Spaniens  Krige  havde  Portugal  der- 
næst lidt  store  Tab  og  mistet  mange  af  sine  vigtigste 
Besiddelser  udenfor  Evropa.  1640  udbrød  der  derfor 
en  Opstand  i  Lissabon,  og  Huset  Braganza  blev  sat 
paa  Tronen.  Under  Krigen  med  de  forenede  Neder- 
lande,   Frankrig  og  det  protestantiske  Parti  i  Tyskland 

var  Spanien  ikke  i  Stand  til  at  sende  en  Hær  til  Por- 
tugal. Og  paa  samme  Tid  udbrod  der  en  farlig  Op- 
stand i  Katalonien.  Katalanerne  havde  ført  Grænse- 
krigen mod  Frankrig  med  Mod  og  Udholdenhed,  men 
endelig  indtraadte  Udmattelse.  Olivarez  skrev  derfor 
til  Vicekongen  af  Katalonien:  »Hvo  som  søger  at  und- 
drage sig  fra  de  almindelige  Byrder  ved  at  beraabe 
sig  paa  Landets  Privilegier,  skal  straffes  som  Forræder 
mod  Gud,  Konge  og  Fædreland.«  Han  forlangte,  at 
Katalonien  skulde  opbvde  sit  hele  vaabendygtige  Mand- 
skab og  desuden  udrede  en  Afgift  og  stille  6000  Mand 
til  Hæren  i  Italien. 

Indtil  dette  Øjeblik  havde  Katalonien  bevaret  flere 
af  sine  gamle  Fueros:  det  havde  Skattebevillingsret  og 
var  ikke  forpligtet  til  Krigstjeneste  i  Udlandet.  Ikke 
engang  Filip  den  2den  havde  vovet  at  angribe  disse 
Rettigheder;  men  Olivarez  behovede  Penge  til  Krigens 
Fortsættelse ;  Kastilien  var  udtomt,  Navarra  og  de  bas- 
kiske Provinser  havde  afslaaet  enhver  Fordring;  kun 
Katalonien,  som  endnu  var  det  forholdsvis  rigeste  Land- 
skab, og  navnlig  Barcelona  syntes  at  kunne  yde  Hjælp. 
Da  Regeringen  nu  vilde  fremtvinge  Opfyldelsen  af  sine 
Fordringer,  gjorde  Katalanerne  Opstand,  udraabte  Re- 
publikken og  stillede  sig  under  Frankrigs  Beskyttelse. 
Olivarez  blev  styrtet,  men  Borgerkrigen  vedblev  at  rase 
i  Katalonien,  indtil  endelig  Pyrenæerfreden  (1659)  igjen 
bragte  Provinsen  til  Lydighed  mod  Kongen. 

Ogsaa  i  andre  Provinser  havde  Forbitrelsen  over 
Regeringens  Udsugeiser  fremkaldt  Opstande,  navnlig  i 
Neapel,  hvor  Fiskeren  Masaniello  1647  i  nogle  Dage 
tilrev  sig  Magten.  Og  i  selve  Spanien  blev  Tilstanden 
stedse  sørgeligere:  Sevillas  Folkemængde  var  svundet 
ind  til  en  Fjerdedel  af,  hvad  den  havde  været  under 
Uarl  den  5te,  dets  Silkevæverstole  fra  3600  til  60.  I 
Toledo  arbejdede  i  Midten  af  det  16de  Aarhundrede 
564  Mestre  med  talrige  Svende  paa  Forfærdigelsen  af 
Huer  (Fez^,  som  forsendtes  over  hele  Nordafrika;   hun- 

drede  Aar  efter  var  der  kun  10  Mestre  tilbage.  Paa 
samme  Tid  vare  Spaniens  store  Handskefabrikker,  som 
hundrede  Aar  for  forsynede  England  og  Frankrig,  gaa- 
ede  aldeles  til  Grunde.  1663  gaves  der  i  Cadiz  intet 
sødygtigt  Skib,  og  Barbareskerne  kunde  dristig  ud- 
plyndre Andalusiens  Kyster.  Det  eneste,  der  endnu 
blomstrede  i  Spanien,  var  Malerkunsten  og  den  dra- 
matiske Poesi.  Tidens  største  Digter,  Calderon,  som 
den  kunstelskende  Filip  den  4de  gjorde  til  sin  Kapel- 
lan, var  paa  én  Gang  Kriger  og  Gejstlig,  og  hans  Tros- 
iver var  saa  fanatisk,  at  man  har  kaldt  ham  Inkvisi- 
tionens Digter.  Spaniens  største  Malere,  Velasques  og 
]\lurillo,  levede  paa  samme  Tid.  Filip  den  4de  synes 
kun  at  have  følt  sit  Folks  Ulykke,  naar  Finanskassens 
Udtømmelse  hindrede  Festligheder  ved  Hoffet.  Han 
døde  den    I7de  September  1665. 

Dybest  sank  Spanien  under  hans  Søn,  Carl  den 
2den,  der  besteg  Tronen  som  fireaarigt  Barn.  Fæst- 
ningernes Mure  forfaldt.  Tøjhuse  og  Arsenaler  stod 
tomme,  Skibsbygningskunsten  kom  i  Forglemmelse,  Sø- 
magten  var  næsten  gaaet  til  Grunde,  Landmagten  talte 
kun  20,000  Mand,  medens  Ludvig  den  1 4de  kunde 
ruste  300,000.  Den  største  Del  af  Statsindtægterne 
var  forud  pantsat,  og  medens  de  utallige  Hofembeds- 
mænd svælgede  i  Vellevnet,  kande  Soldater  og  lavere 
Betjente  ikke  faa  deres  Løn  udbetalt.  Under  disse 
Forhold  kunde  der  selvfølgelig  ikke  være  Tale  om  at 
modstaa  Frankrig,  som  berøvede  Spanien  den  ene  Pro- 
vins efter  den  anden.  Da  Kongen  blev  myndig,  viste 
han  sig  aldeles  uskikket  til  at  regere.  Hans  Ydre  var 
ligesaa  vnkeligt  og  frastødende  som  hans  Indre:  skjønt 
han  ikke  naaede  sit  40de  Aar,  saae  han  ud  som  en 
gammel  udlevet  Mand,  han  led  af  epileptiske  Tilfælde 
og  under  en  umaadelig  Mund  stod  Underkæben  saa 
langt  frem,  at  han  ikke  kunde  tygge  sin  Mad.  Hans 
Uvidenhed  var  grænseløs  og  hans  Overtro  var  saa  stor, 
at  han  troede  sig  besat  af  Djævelen  og  ofte   lod  Præ- 

sterne  uddrive  den  onde  Aand.  Han  følte  sig  kun  tryg 
i  sin  Sl^riftefaders  Nærværelse,  og  om  Natlen  sov  han 
imellem  to  Munke. 

Under  denne  Karri katar  af  en  Konge  naaede  Spa- 
niens Elendighed  sin  højeste  Grad  I  Landsbyerne  om- 
kring ]\Iadrid  maatte  Bønderne  med  væbnet  Magt  tvinges 
til  at  bringe  Fodevarer  til  Hovedstaden,  hvor  Folk  døde 
af  Sult.  Skatteindkiæverne  borttog  Senge  og  alt  Bo- 
have, ja  Tagene  af  Husene,  for  at  sælge  Materialierne. 
Hele  Landsbyer  blev  forladte:  Indbyggerne  flygtede, 
mange  omkom  af  Mangel  og  Nød,  og  Markerne  laa 
udyrkede.  I  Stæderne  laa  ved  Enden  af  det  17de 
Aarhundrede  ofte  f  af  Husene  i  Ruiner,  og  i  selve 
INIadrid  dannede  Haandværkere  og  Kjøbmænd  1680 
hele  Bander,  som  brød  ind  i  de  Huse,  hvor  der  endnu 
fandtes  Forraad,  plyndrede  og  myrdede.  Politiet,  som 
ingen  Løn  fik,  plyndrede  selv,  medens  i^0,000  Tiggere 
fra  det  øvrige  Rige  strømmede  sammen  i  Hovedstaden. 
Kun  Gejstligheden  var  rig:  hundredetusender  levede  af 
Klostrenes  milde  Gaver.  Særlig  blomstrede  Inkvisi- 
tionen: som  en  usynlig  Magt,  der  støttede  sig  paa  mere 
end  20,000  Embedsmænd,  unddrog  den  sig  fra  Af- 
hængighed af  Regeringen  og  spottede  Domstolene.  Dens 
Henrettelser  vare  Folkefester;  1680  blev  der  saaledes 
holdt  en  Avtodafé  i  Madrid  for  at  fejre  Kongens  Bryl- 
lup;  18  Jøder  og  1  Mohammedaner  blev  brændte  le- 
vende, 50  andre  Joder  blev  dømte  til  evigt  Fængsel, 
andre  domtes  til  Galejerne.  I  Palma  paa  Øen  Majorka 
blev  der  i  én  Uge  i  Aaret  1691  brændt  47  Jeder  og 
frafaldne.  Spaniens  Befolkning,  som  i  Begyndelsen  af 
det  16de  Aarhundrede  udgjorde  10  MilHoner,  var  ved 
Slutningen  af  det   17de  sunket  ned  til   5,700,000. 

V. 


Freffiskridtsperioden  i  det  18de  yiar- 
hundrede. 


i^ed  Carl  den  2den,  som  dode  den  3dje  November 
1700,  uddøde  det  østerrigske  Hus  i  Spanien,  og  da  saa 
vel  Ludvig  den  14de  som  Kejser  Leopold  vare  Sønner 
af  og  gifte  med  spanske  Prinsesser,  udbrød  den  span- 
ske Arvefølgekrig.  Paa  sin  Dødsseng  havde  Carl  den 
2den,  lydig  mod  Pavens  Ønske,  udnævnt  Ludvig  den 
14des  Sønnesøn,  Filip  af  Anjou,  til  sin  Efterfølger,  og 
det  bourbonske  Hus  besteg  saaledes  Spaniens  Trone. 
Den  lidet  begavede,  svage  og  menneskesky  Filip  den 
5te  var  lige  saa  lidt  som  de  sidste  Habsburgere  i 
Stand  til  at  regere ;  men  der  indtraadte  dog  for  saa 
vidt  en  Forandring,  som  de  Skranker,  der  hidtil  havde 
udelukket  Spanien  fra  det  dannede  Evropas  Fremskridt, 
nu  blev  nedbrudte,  og  det  stagnerende  Land  blev  aab- 
net  for  Nabolandenes  befrugtende  Indflydelse.  Ludvig 
den  14de  kunde  saaledes  med  en  vis  Ret  sige:  »Nu 
er  der  ingen  Pyrenæer  mere.«  Filip  var  en  Fransk- 
mand og  foretrak  sine  Landsmænd  for  Spanierne ;  den 
franske  Sendemand  i  Madrid  blev**  i  Virkeligheden  Spa 
niens  Førsteminister.  Da  Arvefolgekrigen  udbrød,  fand- 
tes der  ingen  Mand  i  Spanien,  hvem  man  kunde  betro 
Overanførselen  over  de  spanske  Tropper,  og  det  var 
franske  Generaler,  f  om  reddede  Filips  Rige.  De  evro- 
pæiske  Besiddelser  udenfor  Spanien  gik  tabte  ved  Kri- 
gen; men  at  Spanien  herved  henvistes  til  sine  natur- 
lige Grænser,  var  intet  virkeligt  Tab.  I  Spaniens  indre 
Forhold    skete    der    den  Forandring,    at  Aragonien    og 

Katalonien,  som  i  Modsætning  til  Kastilien  havde  kæm- 
pet tappert  for  den  østerrigske  Ærkehertug  Carl  imod 
Filip  den  5te,  mistede  deres  sidste  Friheder. 

Ved  Filips  andet  yEgteskab  med  Elisabeth  af  Parma 
171 -i  og  Ludvig  den  14des  Aaret  efter  paafølgende 
Død  gik  den  franske  Indflydelse  over  til  Italieneren  Al- 
beroni,  som  i  kort  Tid  omskabte  Spanien:  han  bragte 
Orden  i  Finanserne,  ophjalp  Agerdyrkning,  Handel  og 
Industri  og  skabte  en  stærk  Hær  og  Flaade.  Udad  til 
søgte  Alberoni  at  forny  Spaniens  Stormagtsstilling ;  men 
efter  at  han  ved  sine  omfattende  Planer  havde  sat  hele 
Evropa  i  Bevægelse,  blev  han  styrtet  (1719)  De 
Mænd,  som  i  den  følgende  Tid  øvede  størst  Ind- 
flydelse i  Spanien,  vare  ogsaa  fremmede:  en  Tid  lang 
var  den  højeste  Magt  i  Hænderne  paa  den  nederland- 
ske Æventyrer  Baron  Ripperda,  som  først  var  Katho- 
lik,  derpaa  Protestant,  saa  for  at  blive  spansk  Minister 
igjen  gik  over  til  den  katholske  Kirke,  ved  dristige 
Foretagender  bragte  Spaniens  Finanser  i  Forvirring, 
efter  sit  Fald  (1726)  atter  blev  Protestant  og  til  sidst 
gik  i  marokkansk  Tjeneste  og  endte  som  Mohammeda- 
ner, og  derefter  var  det  den  østerrigske  Sendemand 
Konigsegg,  som  ledede  den  spanske  Regering.  Spani- 
erne selv  vare  nedsunkne  i  Uvidenhed  og  havde  mistet 
al  Dygtighed.  I  Stedet  for  den  blinde  Lydighed  mod 
Kirken  traadte  nu  nogle  Forsøg  paa  at  indskrænke  dens 
Magt.  Allerede  Ludvig  den  14de  havde  raadet  sin 
Sønnesøn  til  at  give  Lægmænd  Stillinger,  som  hidtil 
havde  været  forbeholdte  Gejstlige,  og  Alberoni  vovede 
ikke  blot  at  paalægge  Gejstligheden  en  Skat,  men  endog 
at  fængsle  eller  forvise  Præster,  som  nægtede  at  be- 
tale. 1734  optraadte  en  spansk  Hær  med  Dygtighed 
og  Held  i  Italien  og  erobrede  Neapel,  som  blev  over- 
givet til  Filips  Søn  af  andet  Ægteskab,   Carl. 

Ved  Midten  af  det  18de  Aarhundrede  begyndte  en- 
delig ogsaa  indfødte  spanske  Ministre  at  arbejde  paa 
at  forbedre  Landets  Tilstand.      Under    den    velsindede, 

men  svage  og  tungsindige  Ferdinand  den  6te,  Filip' 
den  5tes  Son  og  Efterfølger  (1746 — 1759),  foranstal- 
tede Marquis'en  af  Ensenada  en  Folketælling  og  Op- 
maaling  af  Landet.  Det  viste  sig,  at  Befolkningen  ud- 
gjorde 1\  Millioner,  hvoraf  180,000  Gejstlige,  som 
vare  i  Besiddelse  af  en  Femtedel  af  Grundejendom- 
mene. Ensenada  forbedrede  Finansernes  Tilstand,  navn- 
lig ved  at  lade  Regeringen  overtage  Forvaltningen  af 
det  indbringende  Tobaksmonopol,  som  hidtil  havde  væ- 
ret bortforpagtet.  Derved  vandt  han  Midler  til  at 
bygge  Veje  og  Broer  og  danne  en  betydelig  Sømagt. 
Han  sluttede  dernæst  et  Konkordat  med  Paven,  som 
overlod  Regeringen  Retten  til  at  besætte  alle  gejstlige 
Embeder. 

Ved  den  barnløse  Ferdinand  den  6tes  Død  beste? 
hans  Halvbroder,  Carl  den  3dje,  Spaniens  Trone,  me- 
dens han  overlod  Neapel  til  sin  yngre  Son,  Ferdinand. 
I  Neapel  havde  Carl  gjennemgaaet  en  fortræffelig  Skole 
i  Kampen  mod  de  samme  Misbrug,  som  plagede  Spa- 
nien. Dannet  ved  Beskæftigelse  med  Videnskaben  og 
med  fransk  og  italiensk  Literatur,  gjorde  han  det  tSde 
Aarhundredes  nye  Grundsætninger  gjældende.  Skjønt 
selv  troende  Katholik,  stræbte  han  efter  at  gjøre  Re- 
geringen uafhængig  af  Kirken.  Inkvisitionens  Magt  var 
allerede  svækket  under  Ferdinand  den  6te,  og  Avtoda- 
feerne  havde  mistet  deres  Glans:  der  var  kun  brændt 
10  Kættere;  nu  blev  den  gjort  fuldstændig  afhængig 
af  Regeringen,  og  det  blev  den  forbudt  at  blande  sig 
i  den  civile  Retspleje:  under  Carl  den  3djes  Regering 
maatte  den  indskrænke  sig  til  4  Dødsdomme,  og  efter 
1781  blev  der  ikke  mere  brændt  nogen  Kætter.  Re- 
geringens gavnlige  Virksomhed  skyldtes  dog  ikke  saa 
meget  Kongens  selvstændige  Virksomhed  som  hans  hel- 
dige Valg  af  Ministre. 

Genueseren  Grimaldi  og  de  spanske  Grever  Aranda, 
Floridabianca  og  Campomanes  vare  hver  i  sin  Art  ud- 
mærkede Mænd,  som  havde  store  Fortjenester  af  Spa- 

'niens  Fremskridt.  Den  aragoniske  Grande,  Grev  Aranda, 
var  en  ivrig  Tilhænger  af  den  franske  Oplysning  og 
stod  i  noje  Forhold  til  Voltaire.  Campomanes  var  født 
af  ringe  Stand  i  Asturien,  men  hævede  sig  ved  sin  over- 
legne Dygtighed  til  de  højeste  Embeder;  den  ædle 
Statsmand  var  en  Ven  af  Friheden  og  vilde  ikke  blot 
fremme  sit  Lands  Vel  ved  en  velvillig  Absolutismes 
Magtsprog,  men  stræbte  ogsaa  efter  at  vække  Folkets 
Deltagelse  ved  Stiftelsen  af  Agerdyrkningsselskaber,  For- 
bedring af  Universiteterne,  Frigivelse  af  Kornhandelen 
og  Lettelse  af  Forbindelsen  med  Kolonierne.  Florida- 
blanca,  der  ligeledes  havde  naaet  sin  høje  Stilling  ved 
sin  Dygtighed,  var  ligesaa  fjærn  fra  Arandas  radikale 
Anskuelser  som  fra  Campomanes's  uegennyttige  Frisind: 
frem  for  alt  elskede  han  Magten  og  bekæmpede  kun 
Kirken  saa  længe,  som  den  syntes  ham  farlig  for  den 
uindskrænkede  Kongemagt.  Da  Jesuiterne  havde  vakt 
en  Opstand,  blev  de  1767  udviste  af  Spanien,  og 
1773  ophævedes  Ordenen  af  Paven:  det  var  navnlig 
Floridablanca,  som  den  Gang  var  Sendemand  i  Rom, 
hvem  Pavens  endelige  Bestemmelse  skyldtes.  Efter 
Jesuiternes  Fordrivelse  fulgte  en  Piække  vigtige  For- 
holdsregler til  Spaniens  Befrielse  fra  Gejstlighedens 
Herredømme.  Forøgelsen  af  Grundbesiddelsen  paa  den 
døde  Haand  blev  indskrænket,  og  det  blev  forbudt, 
paa  Dødssengen  at  testamentere  Gaver  til  Gejstligheden; 
Klostrenes  Antal  indskrænkedes,  men  udgjorde  dog 
endnu  ved  en  Folketælling  1 787  over  3000  med 
165,000  Beboere.  Folkemængden  var  steget  til  mere 
end  10  Mill.  Medens  hidtil  enhver  Forbindelse  med 
de  Vantro  havde  været  anset  for  aldeles  forkastelig, 
blev  der  1782  sluttet  en  Traktat  med  Tyrkiet,  i  de 
følgende  Aar  med  Røverstaterne  i  Nordafrika,  hvorved 
Søhandelen  vandt  Sikkerhed,  saa  at  den  fik  et  stort 
Opsving.  Da  Spanien  blev  indviklet  i  den  nordameri- 
kanske Frihedskrig  (1 779),  kunde  der  udrustes  en  stor 
P'laade,  og  for  første  Gang  i  mange  Tider  endte  Krigen 

med  en  for  Spanien  gunstig  Fred  (1783).  I  mange 
Henseender  var  der  saaledes  gjort  store  Fremskridt, 
da  Carl  den  3dje  døde  den  13de  December  1788; 
men  den  oplyste  Regerings  Virksomhed  var  langt  fra 
at  vinde  Bifald  hos  det  uoplyste  Folk,  og  de  gavnlige 
Følger  havde  derfor  ingen  Varighed.  Carl  den  3dje 
sagde:  »Mine  Spaniere  ere  som  Børn,  der  skrige,  naar 
man  vasker  dem.« 


VI. 

Revolutionstiden  og  Napoleons  Herre 
dømme. 


^arl  den  3djes  Søn  og  Efterfølger,  Carl  den  4de, 
var  en  svag  og  uvidende  Fyrste;  Dronningen,  Marie 
Louise,  som  kom  i  Besiddelse  af  hele  Magten,  en  tøj- 
lesløst sandselig  Kvinde,  og  inden  faa  Aar  var  alt  for- 
andret. Under  Folkets  Bifald  blev  Kirkens  Magt  gj en- 
oprettet,  enhver  fri  Ytring  blev  forbudt,  og  det  1 7de 
Aarhundredes  Grundsætninger  blev  kaldte  til  Live.  I 
Stedet  for  Carl  den  3djes  dygtige  Ministre  traadte 
Dronningens  Elsker  og  Kongens  Yndling  Manuel  Godoy, 
en  letfærdig  og  overmodig  ung  Adelsmand,  som  steg 
fra  den  ene  Ærespost  til  den  anden,  medens  den  slette 
Finansbestyrelse  udt<^mte  Landets  Hjælpemidler  og 
bragte  det  til  Bankerottens  Rand.  Da  den  spanske 
Regering  tog  sig  af  Ludvig  den  J6des  Sag  og  1793 
begyndte  Krig  mod  den  franske  Republik,    vaktes    der 

stor  Begejstring  i  Spanien  for  Kampen  mod  Konge 
magtens  og  Religionens  Fjender,  og  der  strømmede 
rigelige  Bidrag  ind  til  Krigens  Forelse;  men  Godoy  og 
hans  Generaler  ledede  Sagerne  saa  slet,  at  der  opstod 
en  almindelig  Misfornøjelse,  som  antog  en  saa  trueiKle 
Skikkelse,  at  Kongeparret  ansaa  det  for  en  stor  For- 
tjeneste af  Godoy,  at  han  fik  sluttet  en  Fred  paa  taa- 
lelige  Vilkaar  (J795).  De  ærede  ham  derfor  med  Nav- 
net »Fredsfyrste« ;  men  Nationen  harmedes,  og  da 
Hoffet  nu  hverken  kunde  regne  paa  Folket  eller  de 
Store,  søgte  det  en  Støtte  i  Udlandet.  Godoy  tilveje- 
bragte derfor  et  fordærveligt  Forbund  med  den  franske 
Republik,  som  prisgav  Kolonierne  til  Englænderne  og 
blev  Aarsag  til,  at  Sømagten  odelagdes  i  Frankrigs  Tje- 
neste. 

Truet  af  alle  Stænders  Misfornøjelse  søgte  den  prin- 
cipløse  Fredsfyrste  pludselig  at  vinde  det  liberale  Parti, 
og  1797  blev  den  ædle  Patriot  og  ansete  Forfatter 
Gaspar  Jovellanos  udnævnt  til  Justitsminister.  Aaret 
efter  fik  Godoy  sin  Afsked  :  han  havde  vakt  Dronnin- 
gens Skinsyge  ved  Kjærlighedsforbindelser  med  andre 
Kvinder  og  fornærmet  den  franske  Regering  ved  sin 
ivrige  Optræden  til  Fordel  for  hendes  Slægt  i  Parma. 
Godoys  Fald  blev  imidlertid  ikke  til  nogen  Gavn  for 
det  ulykkelige  Land :  et  halvt  Aar  efter  maatte  Jovel- 
lanos forlade  Madrid  »for  at  redde  sit  Liv«,  som  han 
selv  sagde,  hvad  enten  nu  de  mod  ham  rettede  For- 
giftelsesforsøg  udgik  fra  Godoy  eller  fra  Gejstligheden, 
som  var  forbitret  over  hans  Bestræbelser  for  at  fremme 
Oplysningen  og  gjøre  Inkvisitionen  magtesløs.  De  føl- 
gende Ministre  vare  Redskaber  for  Dronningen  og  gav 
sig  fuldstændig  i  Frankrigs  Vold ;  men  da  Udenrigsmi- 
nisteren en  Gang  vovede  at  modsætte  sig  Bonapartes 
Vilje,  forlangte  denne  ham  fjærnet,  og  Godoy  traadte 
atter  i  Spidsen  for  Regeringen  (ISO").  Han  vendte 
tilbage  i  Dronningens  Arme  og  regerede  nu  Spanien 
gjennem  afhængige  Ministre,  i  det  indre  som  lydig  Tje- 

ner  af  Kirken,  i  det  ydre  underdanig  mod  ethvert  Vink 
af  Bonaparte.  I  Forbund  med  Frankrig  forte  han  som 
Generalissimus  en  kort  Krig  med  Portugal  og  blev  æret 
med  nye  Hædersbevisninger  af  Kongen  og  Dronningen, 
men  viste  som  sædvanlig  en  jammerlig  Svaghed  lige 
overfor  Bonaparte.  Da  der  aabnedes  Fredsunderhand- 
linger  mellem  England  og  Frankrig,  erklærede  den 
franske  Udenrigsminister  Talleyrand  det  i  et  Brev  til 
den  første  Konsul  for  aldeles  overflødigt  at  tage 
mindste  Hensyn  til  Spanien,  »denne  ynkelige  Allierede«, 
da  alt  der  afhang  af  en  foragtelig  Yndling.  Ved  Fre- 
den i  Amiens  (1802)  maatte  Spanien  finde  sig  i  at 
afstaa  Trinidad  til  England. 

Landets  Tilstand  var  forfærdelig,  og  naar  Mænd 
som  Jovellanos  søgte  at  virke  til  dets  Vel.  blev  For- 
følgelse deres  Løn.  Jovellanos  havde  efter  sin  Fjær- 
nelse  fra  Regeringen  aldeles  opofret  sig  til  Forbedring 
af  Skolevæsenet,  Industrien,  Skibsfarten  o.  s.  v.  i  sin 
Hjemstavn,  Asturien ;  men  1801  blev  han  pludselig 
fængslet  og  berøvet  sine  Brevskaber,  paa  Grund  af 
hvilke  der  aabnedes  en  Forfølgelse  mod  mange  andre 
af  Spaniens  bedste  ]\Iænd.  Kort  efter  gav  Freden  i 
Amiens  det  fortrykte  Land  nogen  Lettelse,  idet  For- 
bindelsen med  Kolonierne  aabnedes,  og  Finanskassen 
for  en  kort  Tid  fyldtes  Godoy,  der  nu  igjen  som 
Ministerpræsident  stod  i  Spidsen  for  Forretningernes 
Ledelse,  fandt  det  passende  uden  Hensyn  til  den  al- 
mindelige Nød  at  anvende  store  Summer  paa  at  fejre 
Prins  Ferdinand  af  Asturiens  (Kronprinsens)  Bryllup 
med  en  neapolitansk  Prinsesse.  Opfyldt  af  al  denne 
Herlighed  og  paavirket  af  Frankrigs  bitre  Fjende, 
Dronning  Caroline  af  Neapel,  troede  det  spanske  Hof 
at  kunne  løsrive  sig  fra  Frankrigs  Indflydelse  og  nær- 
mede sig  til  England.  Men  da  Krigen  imellem  Frank- 
rig og  England  igjen  udbrød  (1803),  lod  Bonaparte 
den  spanske  Regering  vide,  at  den  havde  at  vælge 
mellem  Krig  med   Frankrig  og  en  Traktat,   som  gjorde 

Forbundet  endnu  langt  mere  trykkende.  Godoy  gjorde 
i  Begyndelsen  mange  Udflugter ;  men  da  Bonaparte  i 
et  Brev  til  Carl  den  4de  advarede  denne  mod  hans 
slette  Raadgivere,  afholdt  Dronningen  vel  Kongen  fra 
at  læse  Brevet ;  men  af  Bekymring  for  Yndlingens  dyre- 
bare Person,  fandt  det  spanske  Hof  sig  i  alle  Frank- 
rigs for  Spanien  næsten  uoverkommelige  Fordringer. 
Følgen  blev  den  spanske  Flaades  Undergang  ved  Tra- 
falgar  (1805). 

Spaniens  underdanige  Afhængighed  af  Napoleon 
viste  sig  1807,  dels  ved  at  det  maatte  sende  et  Hjælpe- 
korps paa  14,00'>  Mand  under  Marquis  de  la  Romana 
til  Nordtyskland  og  Danmark,  dels  ved  at  det  maatte 
lade  en  fransk  Armé  drage  gjennem  Spanien  for  at 
paatvinge  Portugal  Fastlandsspærringen.  Under  de 
franske  Troppers  Ophold  i  Spanien  brød  den  længe 
ulmende  forargelige  Strid  i  den  spanske  Kongefamilie 
ud  i  lys  Lue.  Godoys  Modstandere  satte  deres  Haab 
til  Prinsen  af  Asturien,  og  da  dennes  Tronfølge  syntes 
truet  ved  Fredsfyrstens  Intriger,  skrev  Prinsen  et  af 
hans  tidligere  Lærer,  Domherren  Escoiquiz,  forfattet  yd- 
mygt Brev  til  Kejser  Napoleon,  hvori  han  søgte  Be- 
skyttelse hos  »alle  Tiders  største  Helt,  som  var  sendt 
af  Forsynet  for  at  give  Folkene  Fred  og  Lykke«.  Sam- 
tidig forfattede  Escoiquiz,  et  voldsomt  Anklageskrift 
mod  Godoy,  som  Prins  F'erdinand  netop  var  i  Færd 
med  at  afskrive,  da  Kongen  efter  Dronningens  Opfor- 
dring indfandt  sig  i  sin  Søns  Værelser  og  undersøgte 
hans  Papirer.  1  Følge  disse  blev  Ferdinand  anklaget 
for  en  Sammensværgelse  mod  sine  Forældre  og  stillet 
for  en  Krigsret.  Den  fejge  Prins  bad  ydmygt  om 
Naade  og  skød  Skylden  paa  sine  Raadgivere.  Hans 
Tilstaaelser,  Bønner  og  Angivelser  blev  offentliggjorte 
i  Bladene;  under  Frygten  for  Napoleon  og  den  offent- 
lige Mening  opnaaede  han  Tilgivelse;  men  der  blev  nu 
nedsat  en  Ret  over  de  Raadgivere,  han  havde  forraadt. 
Da  Retten  vovede  at  frikjende  dem,  forviste  Godoy  dem 

til  fjærne  Steder.  Alen  i  Marts  1808  brød  Folkets 
Harme  ud  i  et  Oprør:  Godoys  Palais  blev  stormet: 
Fyrsten  skjulte  sig  mellem  nogle  Sivmaatter  paa  et 
Tagkammer,  hvor  han  tilbragte  2  Døgn,  og  da  Sulten 
endelig  drev  ham  ud,  blev  han  mishandlet  og  kastet 
paa  en  Mødding  i  en  Stald.  Kongen  og  Dronningen, 
som  skælvede  for  deres  Yndlings  Liv,  nedlagde  da  Re- 
geringen til  Fordel  for  deres  Søn. 

Under  uendelig  Jubel  holdt  Ferdinand  den  7de  sit 
Indtog  i  Madrid ;  men  den  gamle  Konge  og  Dronning 
klagede  til  Kejser  Napoleon  over  at  deres  Søn  med 
Magt  havde  fortrængt  dem  fra  Regeringen,  og  Napoleon 
fattede  nu  den  skæbnesvangre  Beslutning  at  tilrive  sig 
Herredømmet  i  Spanien.  Ferdinand  var  forblindet  eller 
fejg  nok  til  efter  Kejserens  Indbydelse  at  begive  sig 
til  Bayonne  i  Sydfrankrig,  hvor  Kejseren  opholdt  sig, 
og  samme  Steds  indtraf  ogsaa  de  unaturlige  Forældre. 
Ferdinand  maatte  frasige  sig  Tronen,  som  Carl  den 
4de  aftraadte  til  Napoleon.  Kejseren  overlod  den  igjen  til 
sin  Broder  Josef,  hidtil  Konge  af  Neapel,  en  velvillig 
og  forstandig  Mand  uden  Ærgjerrighed,  som  kun  ugjærne 
føjede  sig  efter  sin  myndige  Broders  Ønske.  En  For- 
samling af  Spaniere,  der  blev  kaldet  til  Bayonne,  an- 
erkjendte  Josef  som  Konge  og  haabede  i  den  oplyste 
Fyrste  at  fmde  en  Hersker,  som  vilde  fortsætte  Carl 
den  3djes  Værk.  Forsamlingen  vedtog  en  Forfatning, 
som  i  Napoleons  Aand  vel  ikke  gav  Folket  synderlig 
Frihed,  men  indeholdt  en  Række  af  de  værdifuldeste 
Bestemmelser  til  Fremme  af  Lighed  og  Fremskridt. 
Ansete  Reformvenner  blev  udnævnte  til  Ministre,  frem- 
for alle  Jovellanos;  men  den  umenneskelige  Behandling, 
han  i  mange  Aar  havde  maattet  lide  i  Fængslet,  havde 
forvandlet  den  kraftige  Mand  til  en  skrøbelig  halvblind 
Olding,  og  da  hans  Venner  søgte  at  overtale  ham  til 
at  modtage  Udnævnelsen,  svarede  han  :  »Om  end  Fædre- 
landets Sag  skulde  staa  saa  fortvivlet,  som  I  mene,  vil 
den    dog    altid    være  Ærens  og  Loyalitetens  Sag,    som 

enhver  god  Spanior  maa  tjene.«  Med  Jovellanos  havde 
man  sogt  hgesom  at  bringe  Nationens  gode  Samvittig- 
hed paa  den  nye  Regerings  Side;  men  den  udtalte  sig 
imod  den.  Den  9de  Juli  forlod  Josef  Bavonne  for  at 
begive  sig  til  sit  nye  Rige.  Under  Ledsagelse  af  en 
glimrende  Escorte  af  franske  Tropper  drog  han  lang- 
somt til  Madrid;  ved  Grænsefloden  Bidasoa  skiltes  de 
to  Brodre,  som  fra  deres  Barndom  af  havde  været  hin- 
anden hengivne. 

En  Opstand  af  Folket  i  Madrid  den  2den  Maj  var 
dæmpet  ved  Strænghed  og  Grusomhed  af  de  franske 
Tropper;  men  i  Juni  dannede  der  sig  rundt  om  i  Spa- 
nien Juntaer,  som  modsatte  sig  det  fremmede  Herre- 
dømme, og  allerede  fra  Vitoria  skrev  Kong  Josef  til 
sin  Broder:  »Ingen  har  sagt  Ds.  Majestæt  hele  Sand- 
heden. Ikke  en  eneste  Spanier  har  erklæret  sig  for 
mig.«  Overalt  mødte  han  det  samme  Had:  de  fleste 
Stæder,  han  berejste,  vare  forladte  af  Indbyggeine;  de 
faa  Spaniere,  han  saae,  viste  mørk  Forbitrelse,  og 
naar  han  søgte  at  vinde  dem  med  venlige  Ord,  hø- 
stede han  kun  Haan  op  Spot:  man  gjorde  sig  lystig 
over  hans  italienske  Accent.  Men  ikke  blot  Had,  og- 
saa  Sejrssikkerhed  var  at  læse  i  ethvert  Ansigt;  thi 
Saragossas  heltemodige  Modstand  havde  paa  den  Tid 
hævet  de  lidenskabelige  Menneskers  Begejstring  til  den 
højeste  Grad.  I  Aragoniens  gamle  Hovedstad  havde 
nemlig  hele  Befolkningen:  Mænd,  Kvinder  og  Børn 
med  mageløs  Tapperhed  slaaet  de  franske  Troppers 
Storm  tilbage  (den  2den  Juli).  I  aaben  Mark  led 
Spanierne  derimod  den  14de  Juli  et  frygteligt  Nederlag. 

Napoleon  modtog  Efterretningen  om  denne  Sejr  med 
stor  Tilfredsstillelse,  og  i  sin  Foragt  for  Folkevæb- 
ning haabede  han  let  at  kunne  vinde  Magten  i  Spa- 
nien ;  men  Josef,  som  den  20de  Juli  holdt  sit  Indtog 
i  Madrid,  var  i  en  meget  nedtrykt  Stemning.  Det  va- 
rede heller  ikke  længe,  før  end  han  fik  sorgelige  Efter- 
retninger fra  Andalusien.      General  Dupont    havde    den 

7de  Juni  indtaget  Cordoba  og  besmittet  sit  Navn  ved 
at  overgive  Staden  til  en  afsl^yelig  Plyndring:  han 
havde  maaske  troet  derved  at  indjage  Andalusierne 
en  gavnlig  Skræk ;  men  i  dets  Sted  vakte  han  et  sandt 
Raseri  af  Had.  Bønderne  overfaldt  franske  Afdelinger, 
ja  endog  Hospitaler,  og  myrdede  enhver  Franskmand 
Ilden  Barmhjærtighed,  til  Dels  under  de  mest  udsøgte 
Pinsler.  Da  Dupont  derpaa  drog  længere  op  i  Guadal- 
qvivirs  Dal,  blev  han  omringet  af  en  overlegen  spansk 
Hær  under  General  Castanos,  som  havde  anerkjendt 
Jantaen  i  Sevilla,  og  den  21de  Juli  maatte  Dupont 
overgive  sig  ved  Baylen  med  17,600  Mand.  Efter  at 
have  modtaget  dette  Budskab  forlod  Kong  Josef  den 
31te  Juli  Madrid,  og  Franskmændene  trak  sig  tilbage 
nord  for  Ebro. 

Napoleon  havde  aldrig  før  lidt  et  saadant  Tab. 
Han  var  bleven  bittert  skuffet  i  sine  Forventninger : 
han  havde  haabet  at  styrke  sit  Verdensherredømme  ved 
at  erobre  den  spanske  Halvø  og  saaledes  at  kunne 
gjennemføre  Fastlandsspærringen  mod  England;  men 
efter  at  Frankrig  i  13  Aar  havde  haft  en  svag  For- 
bundsfælle i  Spanien,  havde  Napoleon  nu  gjort  det  til 
en  farlig  Fjende.  Siden  Ludvig  den  14des  Tid  havde 
Frankrig  haft  en  overvejende  Indflydelse  i  Spanien; 
men  nu  havde  Napoleon  ved  sit  Overmod  drevet  det 
ind  i  Englands  Arme.  Og  —  hvad  der  var  det  værste 
af  alt  —  det  spanske  Folk  havde  vakt  Evropas  Beun- 
dring og  givet  de  andre  Nationer  et  Exempel,  som 
snart  skulde  finde  Eferfølgere. 

Spanierne  benyttede  imidlertid  ikke  deres  Held  med 
tilbørlig  Kr;.ft:  i  Stedet  for  at  ruste  sig  alvorlig,  hen- 
gav de  sig  til  Sejrsjubel  og  brugte  en  kostbar  Del  af 
deres  ringe  Midler  til  Illuminationer  og  Fyrværkerier. 
De  forskjellige  Provinsjuntaer  kævledes  med  hinanden, 
og  da  de  endelig  blev  enige  om  at  danne  en  Central- 
junta, blev  denne  sammensat  af  Folk,  som  ikke  for- 
stod sig  paa  Krigen      Det  blev  derfor  ikke    vanskeligt 

for  Napoleon,  da  han  i  November  1808  rykkede  ind 
i  Spanien  med  250,000  Mand,  at  overvinde  de  spanske 
Armeer  og  underkaste  sig  den  største  Del  af  Landet. 
Den  4de  December  rykkede  Franskmændene  ind  i  Ma- 
drid, og  Kong  Josef  kunde  indrette  en  ordentlig  Rege- 
ring, som  begyndte  sin  Virksomhed  med  populære  For- 
holdsregler. Da  blev  Napoleon  i  Januar  1809  kaldt 
tilbage  til  Frankrig  ved  Efterretningen  om  Østerrigs 
Rustninger  og  blev  nødt  til  at  overlade  Fuldendelsen 
af  Spaniens  Erobring  til  sine  Marskaller.  Men  disse 
vare  ikke  vante  til  at  lyde  nogen  anden  end  Kejseren, 
og  der  opstod  snart  et  daarligt  Forhold  mellem  Kong 
Josef,  der  følte  sig  som  Spaniens  Konge  og  søgte  at 
vinde  Spanierne  ved  Mildhed  og  Velvilje,  og  de  fran- 
ske Generaler,  der  optraadte  som  Erobrere  og  berigede 
sig  paa  Spaniens  Bekostning.  Spaniernes  National- 
følelse blev  desuden  atter  opflammet  ved  Saragossas 
gjentagne  tapre  Forsvar.  Denne  ene  Stad  opholdt  i 
flere  Maaneder  35,000  Franskmænd  udenfor  sine  Mure. 
Efter  at  forskjellige  Generaler  havde  afløst  hinanden, 
overtog  Marskal  Lannes  den  22de  Januar  1809  An- 
førselen over  Belejringshæren,  og  nu  begyndte  en  i 
vore  Tider  uhørt  Kamp,  først  om  Staden,  derpaa  om 
de  enkelte  Gader,  endelig  om  Klostre  og  Huse.  linder 
Anførsel  af  den  unge  Jose  Palafox,  som  havde  samlet 
Levningerne  af  de  den  14de  Juli  slagne  Tropper  i 
Sarago.ssa,  forsvarede  Spanierne  sig  med  mageløst 
Heltemod,  indtil  endelig  den  19de  Februar  en  Storm 
paa  den  Del  af  Staden,  de  endnu  havde  inde,  tvang 
dem  til  Overgivelse.  Efter  Saragossas  Erobring  blev 
Lannes  kaldt  til  Østerrig,  hvor  han  faldt  i  Slaget  ved 
Aspern,  og  i  det  hele  blev  de  bedste  Troppei  trukne 
bort  fra  Spanien,  medens  Englænderne  under  Welling- 
ton fik  Overmagten  i  Portugal  og  understøttede  Spa- 
niernes Modstand. 

I  Aaret   18  in    blev  Kong  Josefs  Regering  mere  og 
mere  rystet,    og  hvor  de  franske  Generaler  ikke  øvede 

en  stræng  Militærmagt,  herskede  der  et  vildt  Anarki. 
I  Stedet  for  den  store,  regelmæssige  Krig  traadte  spredte 
Smaakampe,  og  Guerillabander,  som  gjorde  Vejene 
usikre,  hindrede  Forbindelsen  mellem  de  franske  Ar- 
meer. Den  franske  Overanfører,  Marskal  Masséna,  var 
vistnok  en  dygtig  Feltherre;  men  ved  sit  skamløse 
Levned  havde  han  gjort  sig  almindelig  forhadt  og  for- 
agtet, ikke  blot  hos  Spanierne,  men  ogsaa  hos  de  an- 
dre franske  Generaler;  ^Marskal  Nev  nægtede  endog 
ligefrem  at  adlyde  ham,  hvorfor  han  blev  afsat.  Kong 
Josef  og  hans  spanske  Ministre  havde  gjort  velmente 
Forsøg  paa  at  ordne  Forholdene,  og  efter  at  Marskal 
Soult  havde  erobret  Andalusien,  var  Josef  i  flere  Stæ- 
der bleven  vel  modtaget;  men  Kejser  Napoleon,  som 
mere  og  mere  var  bleven  en  hensynslos  Despot,  be- 
røvede sin  Broder,  hvem  han  tidligere  havde  elsket 
højere  end  nogen  anden,  næsten  al  Magt  og  troede 
kun  med  brutal  Vold  at  kunne  kue  Spanien.  Selv  var 
han  bleven  træt  af  de  spanske  Forhold  og  overlod 
sine  Marskaller  en  Opgave,  som  de  ikke  kunde  magte. 
Medens  saaledes  den  franske  Krigsførelse  manglede 
Enhed,  herskede  der  en  endnu  større  Splid  paa  den 
anden  Side:  Spanierne  kunde  ikke  enes  med  Englæn- 
derne, og  den  ene  Junta  bekæmpede  den  anden.  En- 
delig dannedes  der  et  Regentskab  af  5  Medlemmer, 
som  tog  sit  Sæde  i  Cadiz,  hvor  en  engelsk  Flaade  og 
Besætning  holdt  Franskmændene  ude.  Paavirket  af 
den  radikalt-demokratiske  Junta  i  Cadiz  udskrev  Re- 
gentskabet Valg  til  en  Forsamling  af  Deputerede,  som 
skulde  vælges  af  alle  Spaniere  over  25  Aar.  For  de 
Landsdele,  hvor  Franskmændenes  Herredømme  hindrede 
Afholdelsen  af  V^alg,  blev  de  Deputerede  valgte  af  de 
i  vedkommende  Provins  hjemmehørende  Indbyggere, 
som  havde  samlet  sig  i  Cadiz.  De  paa  denne  .Maade 
dannede  Cortes  traadte  sammen  den  24de  September 
1810,  uden  at  man  tog  Hensyn  til  Adel  og  Gejstlig- 
hed.     Enstemmig  svor  Forsamlingen    at  gjøre  alle  mu- 

lige  Anstrænfrelser  for  at  befri  deres  »elskede  Konge«, 
Ferdinand  den  7de,  fra  Fangenskabet  og  fore  ham  til- 
bage paa  Tronen.  Et  halvt  Aar  før  havde  den  usle 
Ferdinand  fra  Slottet  Valencay  i  Frankrig,  hvor  han 
havde  sit  tvungne  Ophold,  tilkjendegivet  sin  Uvilje  mod 
ethvert  Flugtforsøg,  sin  »Kjærlighed  og  Hengivenhed 
mod  Kejserens  hellige  Person  og  sin  underdanige  Ly- 
dighed«. Den  franske  Regering  havde  offentliggjort 
Ferdinands  Breve  og  udbredt  dem  i  mange  Exemplarer 
i  Spanien;  men  Folket  ansaa  dem  for  franske  Logne 
og  bevarede  Ærefrygten  for  sin  Konge. 

Forsamlingen  erklærede  sig  for  »overordentlige 
Cortes«  og  udtalte,  at  den  repræsenterede  »den  span- 
ske Nations  Suverænitet«.  Den  vedtog  dernæst,  at 
intet  Medlem  af  Cortes  maatte  modtage  noget  Embede 
eller  nogen  Lon  og  Udmærkelse  af  Regeringen  —  en 
uegennyttig,  men  upolitisk  Beslutning,  som  blev  fattet 
under  Indtrykket  af  den  almindelige  Bestikkehghed. 
Derpaa  opstod  der  en  heftig  Strid  om  Trykkefriheden, 
ved  hvilken  Lejlighed  først  ret  Forsamlingens  Spaltning 
i  to  skarpt  modsatte  Partier  fremtraadte:  det  liberale 
Parti  vandt  snart  Overhaanden  over  det  konservative, 
ikke  blot  ved  Flertallet,  men  ogsaa  ved  sin  store  Over- 
legenhed i  Kundskaber  og  Veltalenhed.  Navnlig  ud- 
mærkede Asturieren  Augustin  Arguelles  sig  ved  sin 
glimrende  Veltalenhed,  som  skaffede  ham  Tilnavnet 
»den  guddommelige«;  det  var  især  ham,  som  satte 
igjennem,  at  der  blev  givet  en  saa  godt  som  uind- 
skrænket Trykkefrihed.  Enstemmig  vedtoges  det.  at  de 
spanske  Besiddelser  i  fremmede  Verdensdele  skulde 
have  samme  Rettigheder  som  Halvøens  Beboere.  Det 
blev  endog  bestemt,  at  en  af  de  3  Regenter,  som  i 
Oktober  afløste  det  gamle  Regentskab,  skulde  være  en 
Amerikaner.  Tillige  vedtoges  det,  at  ingen,  som  paa 
nogen  Maade  havde  anerkjendt  Josefs  Regering,  kunde 
vælges  til  Regent;  men  dels  herved,  dels  ved  Ude- 
lukkelsen af  alle  Cortesmedlemmerne  var  Valget  blevet 

meget  indskrænket,  og  de  tre  valgte  vare  ubetvdelige 
j\lænd,  som  blot  blev  Fuldbyrdere  af  Cortes's  Vilje. 

Forsamlingen  vænnede  sig  saaledes  til  en  ulvkkelig 
Indblanding  i  alt:  man  holdt  lange  Møder  og  talte  om 
alt  muligt,  raadslog  om  utallige  Finansprojekter,  af 
hvilke  det  ene  viste  sig  ligesaa  uudførligt  som  det  an- 
det, tordnede  imod  den  almindelige  Fordærvelse  og 
Krigsvæsenets  sørgelige  Tilstand,  men  udrettede  i  Vir- 
keligheden intet.  Forst  i  Sommeren  1811  kom  det 
til  vigtige  Forfatningsforhandlinger,  og  den  1 9de  Marts 
^.812  vedtoges  en  Konstitution,  som  foretog  mange 
Forbedringer,  navnlig  i  Rets-  og  Forvaltningsvæsenet, 
men  i  Følelsen  af  den  foregaaende  Regerings  Slethed 
gjorde  Kongemagten  altfor  svag  og  frastødte  Adelen 
ved  Ophævelsen  af  dens  Privilegier.  Næsten  hele 
Middelstanden  var  bleven  paavirket  af  det  18de  Aar- 
hundredes  radikale  Ideer,  og  der  manglede  et  maade- 
holdent  Parti.  Det  egentlige  Folk  var  ligegyldigt  mod 
politiske  Forandringer:  Nationens  store  Flertal  havde 
rejst  sig  mod  den  fremmede  Regering  uden  at  sporge 
om  Forfatningen. 

Medens  de  paa  den  lille  0  ved  Spaniens  Sydvest- 
kyst af  Franskmændene  indesluttede  Cortes  vedtog  ind- 
gribende Forandringer  i  Landets  Forhold,  havde  Spa- 
nierne kun  Magten  i  en  ringe  Del  af  Halvøen.  Gue- 
rillabanderne forstyrrede  vel  det  franske  Herredomme, 
men  vare  ikke  i  Stand  til  at  gjøre  den  nationale  Re- 
gerings Myndighed  gjældende.  Da  indtraadte  der  i 
Sommeren  1812  et  stort  Omslag:  efter  at  Wellington 
den  22de  Juli  havde  vundet  en  afgj ørende  Sejr  ved 
Salamanca.  forlod  Kong  Josef  den  10de  Avgust  Ma- 
drid, fulgt  af  de  Tusinder  af  ulykkelige  Spaniere,  som 
havde  sluttet  sig  til  hans  Sag,  og  den  1 2te  Avgust 
rykkede  Wellington  ind  i  den  jublende  Hovedstad.  Ved 
Begyndelsen  af  Juni  havde  alle  spanske  Provinser  med 
Undtagelse  af  Galicien  været  besatte  af  Franskmændene ; 
ved  Slutningen  af  Avgust   var  den  største  Del  af  Spa- 

nien  befiiet:  kun  de  aragoniske  og  baskiske  Provinser 
vare  endnu  i  Franskmændenes  Hænder.  Den  1 9de 
September  overdrog  endelig  Cortes  efter  langvarig  Tø- 
ven Overbefalingen  over  den  spanske  Hær  til  Wel- 
lington. 

Wellington  var  ikke  nogen  Ven  af  den  nye  For- 
fatning; imidlertid  fandt  han  sig  i,  at  den  blev  pro- 
klameret overalt,  hvor  Spanierne  fik  Herredømmet. 
Men  da  den  nu  skulde  overføres  fra  Papiret  til  Virke- 
ligheden, rejste  Tilhængerne  af  de  gamle  Tilstande  sig 
imod  den,  og  Forbitrelsen  steg,  da  Cortes  tog  fat  paa 
det  kirkelige  Spørgsmaal.  Hidtil  havde  de  med  æng- 
stelig Tilbageholdenhed  skaanet  Gejstlighedens  Inter- 
esser; men  nu  mente  de,  at  de  i  det  mindste  maatte 
gjøre  noget,  for  at  Kirkens  umaadelige  Skatte  kunde 
komme  den  nationale  Sag  til  Gode.  Først  forelaa. 
Klosterspørgsmaalet.  Josef  havde  ophævet  Klostrene; 
men  aldrig  saa  snart  vare  Franskmændene  dragne  bort, 
før  end  Munkene  igjen  tog  dem  i  Besiddelse.  Skulde 
nu  den  gamle  Tilstand,  som  belemrede  Spanien  med 
30' iQ  Klostre,  gjenoprettes?  I  Februar  1813  vedtog 
Cortes  en  moderat  Klosterlov,  som  var  langt  fra  at 
tilfredsstille  de  fremskredne  liberale,  men  dog  i  høj 
Grad  opbragte  Gejstligheden.  Endnu  mere  rasede 
denne,  da  den  trykkende  Afgift  til  Ærkebiskoppen  af 
St.  Jago  og  hans  Domkapitel,  der  havde  hvilet  under 
det  franske  Herredømme,  nu  udtrykkelig  blev  afskaffet. 
Til  aaben  Kamp  imellem  Cortes  og  Gejstligheden  kom 
det  endelig,   da  Inkvisitionen  blev  ophævet. 

Den  indre  Strid  gjorde  et  meget  uheldigt  Indtryk 
paa  W^ellington.  Den  1ste  November  1812  skrev  han 
til  sin  Broder:  »Cortes  er  overalt  meget  upopulære  og 
efter  min  Anskuelse  med  Rette.  Intet  kan  være  mere 
grusomt  og  upolitisk  end  deres  Dekret  mod  dem,  der 
havde  tjent  Fjenden;  de  berøvede  derved  Staten  mange 
af  dens  dygtigste  og  me.st  retskafne  Borgere«.  Senere 
skrev  han   til  den  engelske  Udenrigsminister:    «Jeg  troi 

ikke,  at  vi  længere  bor  finde  os  i,  at  disse  Folk  gaa 
deres  Fordærvelse  i  Mode.  Hidtil,  da  de  vare  ind- 
skrænkede til  Cadiz's  Mure,  og  hele  Spanien  var  besat 
af  Fjenden,  have  deres  Daarskaber  kun  haft  liden  Be 
tydning;  men  efterhaanden  som  Franskmændenes  Neder- 
lag udvide  Cortes's  Forbindelse  med  Landet,  blive  de 
en  alvorlig  Ulykke.  Flere  af  Førerne  ønske  at  foran- 
dre Forfatningen,  men  vide  ikke,  hvorledes  de  skulle 
bære  sig  ad  dermed,  og  ere  forskrækkelig  bange  for 
Bladene '<.  Efterhaanden  blev  Wellington  mere  og  mere 
stemt  for  at  bevirke  en  Omstyrtelse  af  den  demokra- 
tiske Forfatning. 

1813  fik  Wellington  fuldstændig  Overhaand  over 
Franskmændene.  Kong  Josef  blev  slaaet  ved  Vitoria 
den  20de  Juni,  og  de  franske  Tropper  blev  fordrevne 
fra  hele  Nordspanien.  Ogsaa  General  Suchet,  som 
længe  med  stor  Dygtighed  havde  holdt  sig  i  Valencia, 
maatte  trække  sig  tilbage,  og  i  Oktober  rykkede  Wel- 
lington ind  i  Frankrig.  Napoleon  erkj endte,  at  Spanien 
var  tabt  for  ham  og  hans  Hus.  Josef  frasagde  sig  gjærne 
den  Krone,  som  havde  været  ham  saa  byrdefuld,  og  i 
December  sluttede  Kejseren  en  Traktat  med  sin  Fange 
Ferdinand  den  7de,  hvorved  denne  blev  gjenindsat  i 
sine  Rettigheder.  De  nu  i  Madrid  forsamlede  efter 
den  nye  Forfatnings  Bestemmelser  valgte  ordentlige 
Cortes  vilde  imidlertid  ikke  anerkjende  Ferdinand,  før 
end  han  havde  besvoret  Konstitutionen  af  1812.  Under 
disse  Omstændigheder  blev  hans  Befrielse  og  Ankomst 
paa  spansk  Grund  udsat  til  Marts  '.814.  Ferdinand 
viste  ingen  Rørelse  eller  Begejstring  ved  Gjensynet  af 
sit  Fædreland  og  betragtede  med  koldt  Blik  Saragossas 
Ruiner,  hvor  saa  mange  Spaniere  havde  ofret  Livet  for 
hans  Sag.  Gjennem  Katalonien  drog  han  til  Valencia, 
hvor  den  nye  Forfatnings  mest  fanatiske  Fjender  sam- 
lede sig  om  ham.  Han  lod  Madrid  besætte  af  en 
Troppeafdeling    og    udstedte    derpaa    den    4de  Maj  et 

Manifest,  hvorved  han  ophævede  Konstitutionen  som  et 
Indgreb  i  Kongemagtens  og  Kirkens  Rettigheder.  Mani- 
festet blev  dog  forst  offentHggjort,  efter  at  nogle  og 
tredive  af  de  mest  ansete  Cortesmedlemmer  i  Natten 
til  den  Ilte  Maj  vare  blevne  overfaldne  i  deres  Hjem 
og  kastede  i  smudsige  Fængsler.  Derpaa  holdt  Kongen 
den  13de  Maj  under  umaadelig  Jubel  sit  Indtog  i 
Madrid 


VII. 

Ferdinand  den  7des  Regering. 


i^g;a  Ferdinand  den  7de  besteg  Tronen,  var  han 
30  Aar  gammel.  Han,  hvis  Handlinger  stedse  havde 
vist  en  lav  og  slet  Karakter,  blev  modtaget  som  en 
Frelsens  Engel,  man  kaldte  ham  »den  søde,  den  hel- 
lige-<  Ferdinand,  og  han  troede  derfor,  at  han  kunde 
gjøre,  hvad  han  vilde;  Folket  vilde  dog  tilbede  ham. 
Der  begyndte  nu  en  Regeiing  saa  slet,  som  man  sjæl- 
den har  set  Mage  til,  og  der  indtraadte  den  vildeste 
Reaktion,  som  Wellington,  der  den  2-dbde  Maj  1814 
blev  modtaget  med  kongelig  Ære  i  Madrid,  forgjæves 
søgte  at  hæmme,  skjont  han  truede  med,  at  Udbetalin- 
gen af  Englands  Subsidier  vilde  blive  standset.  Mini- 
strene, som  Ferdinand  havde  udvalgt  blandt  de  yderligste 
konservative,  vare  mere  eller  mindre  villige  til  at  gaa 
ind  paa  Kongens  fordærvelige  Forholdsregler:  alle  Klo- 
stre   blev  gjenoprettede,    skjont  Regeringen  derved  be- 

røvede  sig  selv  det  bedste  Middel  til  at  fylde  den 
tomme  Finanskasse ;  alle  fremmede  Blade  blev  for- 
budte, og  den  strængeste  Censur  indførtes ;  alle  For- 
bedringer i  Rets-  og  Forvaltningsvæsenet  blev  igjen 
ophævede;  alle,  som  havde  tjent  Kong  Josef,  blev 
forviste,  og  endelig  gjenindførtes  Inkvisitionen,  skjønt 
det  var  lovet  den  engelske  Sendemand,  Lord  Wellesley, 
Wellingtons  Broder,  at  det  ikke  skulde  ske.  Da  nu 
Wellesley  besværede  sig,  undskyldte  Ministrene  sig  med, 
at  Sagen  var  bleven  afgjort  bag  ved  deres  Ryg;  »de 
havde  forst  lært  Forordningen  at  kjende  af  Aviserne«. 
Ferdinand  den  7de  lod  sig  især  lede  af  en  »Kamarilla« 
af  krybende  Hofmænd,  simple  Betjente  og  fanatiske 
Præster,  som  til  Dels  allerede  havde  dannet  hans  Om- 
givelse i  Valen^ay,  blandt  hvilke  navnlig  Kongens  Bro- 
der Don  Carlos's  Skriftefader,  den  lastefulde  Ostolaza, 
havde  en  fordærvelig  Indflydelse.  Den  preussiske  Sende- 
mand Friherre  Werther  skrev  i  en  Depeche  af  25de 
Avgust :  »Den  Komité  af  Præster,  som  Kongen  hver 
Aften  samler  om  sig  i  sit  Kabinet,  behersker  alt,  ud- 
steder Forordninger  og  lader  enhver  fængsle,  hvis 
Meninger  ere  dem  mistænkelige.  De  Offere,  som  man 
saaledes  kaster  sammen  med  Røvere  og  Mordere  i 
samme  Fængsel,  ere  utallige,  og  blandt  dem  er  der 
mange  ved  Talenter  og  Fortjenester  udmærkede  Mænd. 
Denne  Despotisme  er  saa  meget  mere  oprørende,  som 
den  øves  af  fanatiske,  havesyge,  hævngjerrige,  for  alle 
Talenter  og  moralske  Følelser  blottede  Præster.  Fi- 
nanserne ere  i  en  trøstesløs  Forvirring,  og  alt,  hvad 
der  kommer  ind,  giver  Kongen  til  Præsterne«.  Pøbelens 
brutale  Instikter  ophidsedes  af  rasende  Munke;  en  af 
disse  skrev  saaledes  den  29de  Maj  i  et  klerikalt  Blad : 
»Hvorledes  gaar  det  til,  at  ikke  allerede  alle  Hoved- 
stadens Pladser  ere  bedækkede  med  Galger?  Hvorledes 
kan  det  forsvares,  at  ikke  allerede  hundrede  af  disse 
ugudelige,    hvis    afskyelige  Forbrydelser  Cortesforhand- 

lingerne    og    de    liberale    Blade    bevidne,    ere    levende 
brændte?« 

Medens  Præsterne  og  Munkene  havde  Penge  nok 
til  paa  én  Gang  at  opbygge  og  udsmykke  over  20 
Kirker  og  Klostre  i  Madrid,  som  vare  ødelagte  eller 
udplyndrede  i  den  franske  Tid,  sultede  Soldaterne  og 
havde  i  mange  Maanedei  ikke  faaet  nogen  Sold.  I 
Avgust  havde  man  med  stor  Møje  faaet  samlet  en  Sum 
Penge  for  nødtørftigt  at  beklæde  de  Soldater,  der  vendte 
tilbage  i  Pjalter  fra  fransk  Fangenskab;  Kongen  gav 
Pengene  til  Munkene.  Den  almindelige  Nød  bevirkede, 
at  der  overalt  opstod  den  største  Usikkerhed.  De 
gamle  Guerillaer  blev  let  til  Røverbander,  der  for- 
stærkedes ved  talrige  Soldater,  som  Nøden  drev  dertil. 
Uagtet  Folket  i  det  hele  fandt  sig  i  Tilstande,  som  i 
Sammenligning  med  Krigens  Ødelæggelser  endda  syntes 
taalelige,  udbrød  der  dog  Opstand  paa  enkelte  Steder, 
først  i  Avgust  i  Cadiz,  hvor  en  Del  afskedigede  Offi- 
cerer i  Forbindelse  med  Borgerne  angreb  Besætningen, 
men  blev  overvældede  af  denne,  som  blev  understøttet 
af  Bønder  og  Arbejdere;  mange  Deltagere  blev  dømte 
til  Døden.  Blandt  Førerne  i  Uafhængighedskrigen  havde 
Generalerne  Mina  og  Porlier  vundet  stor  Berømmelse, 
men  blev  lønnede  med  Utaknemlighed.  Begge  fattede 
nu  Planer  til  at  omstyrte  det  herskende  System  og 
grunde  en  ny  konstitutionel  Regering.  Mina  forsøgte  i 
September  1814  at  bemægtige  sig  Fæstningen  Pampe- 
lona  i  Navarra,  men  blev  forladt  af  sine  Soldater  og 
maatte  flygte  til  Frankrig.  Større  Betydning  fik  Por- 
liers  Op.stand  i  September  1815.  Porlier  var  bleven 
indespærret  i  Corunnas  Kastel,  fordi  han  havde  udtalt 
sig  frimodig,  men  det  lykkedes  ham  at  vinde  Besæt- 
ningen for  sine  Planer,  der  ingenlunde  vare  rettede 
mod  Kongen,  men  kun  imod  hans  Raadgivere.  Flere 
andre  Troppeafdelinger  i  Galioien  sluttede  sig  til  Por- 
lier; men  Gejstligheden  i  St.  Jago  ophidsede  Befolk- 
ningen  og  Soldaterne  imod  ham,    og    han    blev    tillige 

med  sine  Officerer  taget  til  Fange  og  fort  til  St.  Jago. 
Selv  blev  han  hængt,  1 1  af  Officererne  blev  skudte 
gjennem  Ryggen,  de  ovrige  kastedes  i  Fængsel.  Men 
Porliers  Manifest,  der  havde  fordret  en  maadeholden 
monarkisk  Regering  med  Indkaldelse  af  Cortes,  som 
skulde  foretage  Forandringer  i  Konstitutionen  af  1812, 
havde  dog  gjort  Indtryk  paa  den  frygtsomme  Ferdinand 
den  7de.  Kamarillaen  blev  pludselig  fjærnet,  og  den 
ondskabsfulde  Tyran  syntes  at  finde  en  Glæde  i  at 
styrte  dem  i  Ulykke,  som  hidtil  havde  nydt  hans  Gunst. 
Han  kastede  nu  sin  Yndest  paa  Krigsministeren  Balle- 
steros,  som  delte  Hærens  Misfornøjelse  og  søgte  at 
forbedre  dens  Stilling ;  men  den  Popularitet,  som  Balle- 
steros  derved  vandt,  blev  strax  Kongen  mistænkelig, 
og  allerede  efter  1 4  Dages  Forløb  fik  Krigsministeren 
sin  Afsked. 

liedens  Ferdinand  den  7de  saaledes  lunefuldt  skiftede 
Ministre  og  Yndlinger,  ventede  de  33  ansete  Mænd, 
som  vare  holdte  i  Fængsel  siden  den  Ilte  Maj  1814, 
stadig  paa  Afgjorelsen  af  deres  Skæbne.  Den  1 7de 
December  1815  fældede  Kongen  endelig  en  Dom,  som 
dels  lød  paa  strængt  og  langvarigt  Fængsel,  dels  paa 
Forvisning.  Imod  denne  Vilkaarlighedshandling  gjorde 
Stormagternes  Sendemænd  forgjæves  forskjellige  Skridt. 
Vohisomme  Udtalelser  i  det  engelske  Parlament,  hvor 
Oppositionen  vilde  gjøre  Regeringen  ansvarlig  for  For- 
bund med  den  »foragtelige  Tyran  Ferdinand«,  vare  selv- 
følgelig kun  til  Skade  for  de  forfulgte ;  men  heller  ikke 
et  Brev  fra  Kejser  Alexander  af  Rusland  af  31te  Marts 
1816,  hvori  han  udtalte,  at  »det  spanske  Monarkis 
Interesse  og  Kongens  Ære  var  knyttet  til  Maadehold«^ 
bar  nogen  Frugt.  Endelig  indtraadte  der  dog  i  Slut- 
ningen af  Aaret  { 8 1 6  et  stort  Omslag  i  Regeringens 
Retning.  I  September  ægtede  Ferdinand  den  7de  den 
portugisiske  Prinsesse  Maria  Isabella,  og  den  elskvær- 
dige unge  Dronning  vandt,  ligesom  for  14  Aar  siden 
Ferdinands  første  Gemalinde,  snart  Indflydelse  paa  den 

sanselige  Konge.  Kort  efter  lykkedes  det  den  snilde 
russiske  Sendemand  Tatitshev,  som  ikke  sparede  det 
russiske  Guld  paa  Kongens  Kammertjenere,  at  vinde 
hemmelig  Adgang  til  Ferdinand,  og  Kejser  Alexander 
forstod  ved  gjentagne  Breve  at  smigre  hans  Forfænge- 
lighed. Landets  Tilstand  gjorde  det  desuden  nødven- 
digt at  vinde  Støtte  hos  en  fremmed  Magt.  Den 
preussiske  Sendemand  skrev  i  April,  at  Regeringens 
grænseløse  Udygtighed,  den  almindelige  Nød,  de  for- 
færdelig trykkende,  men  lidet  indbringende  Skatter,  den 
fuldstændige  Kreditløshed  efterhaanden  havde  fremkaldt 
en  ubeskrivelig  Utilfredshed ;  naar  det  en  Gang  kom 
til  et  Udbrnd,  vilde  Hoffet  ikke  kunne  regne  paa 
Hæren.  Forholdene  i  Amerika  vare  dernæst  meget 
truende.  Under  disse  Omstændigheder  gav  Spanien  sig 
under  Ruslands  Beskyttelse,  og  Kejser  Alexanders  Be- 
stræbelser gik  nu  ud  paa  at  gjore  Spanien  til  en  Stat, 
hvis  Tilstand  ikke  gjorde  et  Forbund  aldeles  betyd- 
ningsløst. 

Til  Finansminister  udnævntes  i  December  1816 
Martin  Garay,  en  kundskabsrig  og  hæderlig  Mand,  der 
havde  gjort  sig  bekjendt  som  Deltager  i  den  store  Be- 
vægelse 1808,  men  ikke  havde  gjort  sig  umulig  ved 
at  slutte  sig  til  de  følgende  Aars  overdrevne  Friheds- 
bevægelser. Denne  energiske  Mand  gjennemførte  en 
fuldstændig  Finansreform.  som  vakte  stor  Jubel  i  hele 
Landet,  men  ogsaa  en  forbitret  Modstand  af  de  gamle 
Tilstandes  Tilhængere.  Ved  Tatitshevs  Hjælp  holdt 
Garay  sig  dog  i  sit  Embede ;  men  den  russiske  Sende- 
mands Indflydelse  forstyrredes,  da  en  Flaade,  som 
Kejser  Alexander  havde  sendt  Spanien  til  [Ijælp  til 
Undertvingelse  af  Oprøret  i  de  sydamerikanske  Kolo- 
nier, ved  sin  Ankomst  til  Cadiz  i  Februar  1818  viste 
sig  aldeles  ubrugehg.  De  af  Garay  iværksatte  gavnlige 
Reformer  kunde  desuden  ikke  frembringe  nogen  øje- 
blikkelig Virkning,  medens  de  havde  saaret  mange 
Interesser,   og  i  September  1818  fjærnedes  den  Minister, 

til  hvem  man  havde  knvttet  saa  store  Forhaabninser. 
Alt  sank  igjen  tilbage  under  Kamarillaens,  især  den 
egennyttige  og  samvittighedsløse  Antonio  Ugartes  Ind- 
flydelse ;  hans  Magt  var  saa  stor,  at  man  kaldte  ham 
»Antonio  den  1ste,  Kejser  af  Spanien«.  Den  26de 
December  1818  døde  Dronningen,  hvorefter  Ferdinand 
den  7de  ilede  med  at  indgaa  et  tredie  Ægteskab  med 
en  meget  from  og  bigot  Prinsesse  af  Sachsen,  uden  at 
tage  Hensyn  til.  at  ogsaa  begge  hans  Forældre  døde  i 
Italien  i  Januar   1819. 

Spaniens  Tilstand  var  saa  slet  som  muligt.  Welles- 
ley  skrev  den  18de  December  1818:  »Den  eneste 
Trøst  er,  at  det  ikke  kan  vare  længe ;  alle  hæderlige 
Folk  leve  i  Haabet  om  et  Udbrud,  som  kan  bringe  bedre 
Tider«.  De  første  Udbrud  mislykkedes  imidlertid.  Alle- 
rede i  April  1817  havde  en  af  Heltene  fra  Friheds- 
krigen. General  Lacy,  gjort  et  Opstandsforsog  i  Kata- 
lonien,  men  blev  taget  til  Fange  og  skudt.  I  Valencia 
rasede  den  blodtørstige  General  Elio,  som  havde  ladet 
300  Mennesker  henrette  og  havde  gjenindført  Torturen. 
Der  dannede  sig  en  Sammensværgelse  imod  ham:  Nyt- 
aarsdag  1819  vilde  de  sammensvorne  i  Theatret  under 
Raabet:  »Forfatning  og  Frihed!«  kaste  sig  over  Gene- 
ralen; men  Theatrenes  Lukning  ved  Dronningens  Død 
foraarsagede  en  Opsættelse,  og  imidlertid  blev  Sammen- 
sværgelsen opdaget.  Deltagerne  henrettedes,  og  mange 
Mennesker  spændtes  paa  Pinebænken.  Til  sidst  sejrede 
dog  Revolutionen,  ikke  saa  meget  ved  sin  egen  Kraft 
som  ved  Regeringens  næsten  utrolige  Udygtighed.  Den 
sejrrige  Opstand  udgik  fra  de  Tropper,  som  vare  sam- 
lede ved   Cadiz  for  at  overføres  til  Amerika. 

Spanien  havde  altid  behandlet  sine  amerikanske 
Kolonier  stifmoderlig  —  det  havde  blot  søgt  at  drage 


saa  megen  Fordel  af  dem  som  muligt  uden  at  ind- 
rømme dem  nogen  Rettigheder.  Under  de  indre  Kampe 
i  Moderlandet  havde  nogle  af  Kolonierne  i  Aaret  1810 
begyndt  at  gjøre  Opstand.     1  Cadiz  havde  Cortes  søgt 

at  tilfredsstille  dem  ved  Indrommelser;  men  efter  1814^ 
stræbte  Ferdinand  den  7de  at  føre  alt  tilbage  til  det 
gamle  og  sendte  Tropper  til  Sydamerika  for  at  kue 
Opstanden.  Efter  at  de  forste  Troppesendinger  ikke 
havde  kunnet  naa  deres  Maal,  forberedtes  en  stor  Ud- 
rustning, og  en  Mængde  Skibe  samledes  ved  Cadiz. 
Troppernes  Afsendelse  trak  imidlertid  i  Langdrag,  og 
Soldaterne  nærede  den  største  Uvilje  mod  Toget  til 
Amerika,  hvorfra  kun  faa  af  de  tidligere  afsendte  Sol- 
dater vare  komne  uskadte  tilbage.  Medens  Tropperne 
i  Aarevis  laa  samlede,  plagedes  de  af  Mangel  paa 
Næring,  Klæder  og  Sold  og  blev  Øjenvidner  til  de 
styrendes  Underslæb.  De  hemmelige  Selskaber,  som 
havde  dannet  sig,  især  blandt  Officererne,  fik  saaledes 
en  rig  Jordbund  til  at  udstrø  deres  Sæd  i,  og  Ober- 
sterne Qviroga  og  Riego  traadte  i  Spidsen  for  en 
Rejsning,  som  skulde  finde  Sted  Nytaarsdag  1820. 
Det  lykkedes  dem  imidlertid  ikke  at  bemægtige  sig 
Cadiz,  og  paa  et  Tog  gjennem  Andalusien  fandt  de 
ingen  Tilslutning.  Haabet  om  et  heldigt  Udfald  af 
Opstanden  syntes  at  være  udslukt;  men  i  Madrid  holdt 
Regeringen  sig  for  alvorlig  truet,  da  den  kj endte  den 
almindelige  Utilfredshed  og  Stemningen  i  Hæren.  Den 
var  desuden  splittet  i  Partier,  som  intrigerede  mod 
hinanden  i  Stedet  for  at  samle  alle  Kræfter  mod  Op- 
standen. Landet  var  i  den  besynderlige  Stilling,  at 
den  afmægtige  Regering  og  den  afmægtige  Revolution 
syntes  at  kappes  om,  hvem  der  var  den  svageste. 
Endelig  vovede  de  liberale  Borgere  og  Officerer  i  Co- 
runna  den  "Jlde  Februar  at  rejse  sig,  og  de  andre  Sø- 
stæder  i  Galicien  sluttede  sig  til  Bevægelsen,  medens 
Præstestaden  St.  Jago  og  de  øvrige  Tilhængere  af  det 
gamle  ikke  satte  sig  til  Modværge.  I  Madrid  opstod 
der  en  truende  Gjæring,  og  da  Regeringen  syntes  al- 
deles magtesløs,  kunde  den  troløse  General  Henrik 
O'Donnel,  Greve  af  Abisbal,  som  1814  havde  forraadt 
Cortes  og   1819  atter  en  Militærsammensværgelse,   ikke 

modstaa  Fristelsen  til  at  fiske  i  rort  Vande.  Da  Kon- 
gen betroede  ham  Anførslen  over  en  Troppeafdeling, 
stillede  han  sig  i  Spidsen  for  Opstanden:  den  for- 
skrækkede Ferdinand  den  7de  underkastede  sig  den 
7de  ]\Iarts  og  udstedte  en  Erklæring  om.  at  han  vilde 
besværge  Forfatningen  af   1812. 

Folket  i  Madrid,  som  for  6  Aar  siden  havde  mod- 
taget Ferdinand  den  7de  med  overstrømmende  Jubel 
og  havde  bifaldet  hans  mest  tyranniske  Handlinger, 
frydede  sig  nu  over  den  nye  Festdag  og  tvang  Kongen 
til  at  lade  Gjerninger  folge  paa  Ord.  Der  blev  ud- 
nævnt nye  Embedsmænd,  Inkvisitionen  blev  ophævet 
og  Irykkefriheden  indført,  Folket  stormede  Inkvisi- 
tionens Fængsler  og  befriede  Fangerne;  men  Sejr- 
herrerne krummede  ikke  et  Haar  paa  Hovedet  af  dem, 
der  i  6  Aar  havde  ovet  deres  Voldsherredomme.  Der- 
imod anrettede  de  royalistiske  Soldater  i  Cadiz  et 
frygteligt  Blodbad  paa  Folket,  da  det  vilde  fejre  Kon- 
stitutionens Bekjendtgjorelse.  De  opflammede  derved 
de  onde  Lidenskaber  og  bidrog  til,  at  de  yderlige 
Demokrater  eller,  som  man  nu  sædvanlig  kaldte  den, 
»Exaltados«,  overalt  fik  Overhaand  over  de  moderate 
liberale,  der  i  Begyndelsen  paa  flere  Steder,  som  i 
Saragossa  og  Barcelona,  vare  traadte  i  Spidsen  for 
Bevægelsen.  Den  26de  Marts  udkom  en  Forordning, 
som  paabod,  at  »enhver  Spanier,  som  ikke  vilde  be- 
sværge Konstitutionen  eller  kun  gjorde  det  med  Pro- 
test og  Reservationer,  skulde  være  uværdig  til  at  anses 
for  Spanier  og  paa  Stedet  skulde  miste  alle  Værdig- 
heder, Embeder  og  Fordele  af  Statsmagten  og  fjærnes 
fra  Monarkiet«.  Den  8de  April  blev  Avgustin  Argu- 
elles,  der  lige  var  sluppet  ud  af  Fængslet,  Indenrigs- 
minister, den  I  1  te  blev  Qviroga,  Riego  og  3  andre 
liberale  Officerer  udnævnte  til  Feltmarskaller,  og  i  den 
nærmeste  Tid  belønnedes  enhver,  som  paa  nogen  Maade 
havde  bidraget  til  Revolutionens  Sejr.  Kongen  under- 
tegnede alt,    hvad  ^linistrene  forelagde  ham,    og   disse 

vare  i  Begyndelsen  lydige  Redskaber  for  Klubberne, 
navnlig  den,  som  samledes  i  Café  Lorencini.  Denne 
Klub  indrettede  sig  snart  som  en  Slags  overordentlige 
Cortes  med  regelmæssige  offentlige  Moder  og  udgav 
udførlige  Beretninger.  I  Provinserne  tilrev  Juntaer  sig 
al  Magten,  og  Finansnoden  var  stor.  Da  indtraadte 
der  i  Maj   og  Juni  en  heldig  Vending. 

Arguelles  og  andre  Ministre,  som  i  den  store  Kamps 
Tid  havde  været  Førere  for  den  radikale  Retning,  vare 
hæderlige  og  forstandige  Mænd,  som  indsaa,  at  Fri- 
heden kun  kunde  opretholdes  ved  Maadehold  og  en 
ordnet  Forvaltning.  De  optraadte  bestemt  imod  Klub- 
bernes Udskejelser,  og  da  Cortes  traadte  sammen  (den 
sode  Juni),  vandt  de  et  afgjort  Flertal.  Den  ædle 
Arguelles  gjorde  et  dybt  Indtryk,  da  han  med  sit  al- 
vorlige, af  6  Aars  Fængselsliv  prægede  Ydre  paaviste 
Nødvendigheden  af  en  maadeholden  Færd,  og  den 
veltalende  Digter  og  Videnskabsmand  Martinez  de  la 
Rosa,  som  ligeledes  havde  været  en  af  de  varmeste 
Sværmere,  traadte  nu  op  mod  Exaltadoernes  Angreb 
paa  Ministeriet.  Men  større  blev  Faren  fra  den  mod- 
satte Side,  det  saakaldte  »servile«  Parti:  for  Kongen, 
som  havde  haabet,  at  Revolutionens  Udskejelser  snart 
vilde  fremkalde  det  monarkiske  Evropas  Indblanding, 
var  Ministeriets  moderate  Holdning  en  stor  Skuffelse, 
og  det  var  ham  desuden  i  højeste  Grad  ubehageligt  at 
maatte  forhandle  med  Mænd,  som  han  personlig  hadede 
og  havde  forfulgt.  Han  indlod  sig  i  Komplotter  med 
det  servile  Parti  og  bragte  derved  Ministeriet  i  en 
uholdbar  Stilling.  Det  maatte  fore  det  brøstfældige 
Statsskib  gjennem  Brændingen  med  en  Herre  om  Bord, 
som  med  Glæde  saae  ethvert  Skjær,  hvorpaa  det  kunde 
strande,  og  de  indsigtsfulde  og  brave  Ministre  manglede 
den  overlegne  Statsmandskunst,  som  alene  kunde  fore 
Skibet  i  Havn. 

Den  største  Vanskelighed  voldte  Finansnøden,    da 
("lortes    ikke  turde  svække  Sympathien  for  den  liberale 

Sag  ved  at  paalægge  nye  Skatter.  En  ydre  Begivenhed 
gav  dernæst  Exaltadoerne  Vind  i  Sejlene.  Den  26de 
Juli  blev  det  bekjendt  i  Madrid,  at  der  var  sket  Revo- 
lution i  Neapel,  hvor  man  havde  udraabt  den  spanske 
Forfatning.  Exaltadoerne  havde  altid  sagt,  at  den 
spanske  Frihed  vilde  erobre  Verden ;  nu  syntes  deres 
Spaadom  at  ville  gaa  i  Opfyldelse.  I  Hæren  udbredte 
der  sig  en  farlig  Mangel  paa  Disciplin,  og  da  Krigs- 
ministeren vilde  opløse  det  andalusiske  Korps,  som 
under  den  overspændte  Riego  blandede  sig  i  Politiken 
og  gjorde  de  mest  exalterede  Anskuelser  gjældende, 
nægtede  Riego  Lydighed  og  blev  derefter  fejret  i  Ma- 
drid som  Spaniens  Befrier.  Den  udannede  Krigei  op- 
traadte  imidlertid  paa  en  saa  taabelig  Maade,  at  ikke 
blot  Cortes,  men  ogsaa  Stemningen  i  Hovedstaden 
vendte  sig  imod  ham,  og  Ministeriet  uden  Hindring 
kunde  forvise  ham  til  Oviedo.  For  at  hæmme  det 
Uvæsen,  som  var  drevet  i  Pressen  og  Klubberne,  ved- 
tog Cortes  i  Oktober  1820  en  Presselov  og  en  For- 
^ningslov,  som  standsede  den  vilde  Radikalisme  i 
Pressen  og  bragte  de  fleste  Klubber  til  at  opløse  sig. 
Samtidig  søgte  man  at  forsone  Demokratiet  ved  at 
tilstaa  Belønninger  til  alle,  som  havde  lidt  for  Frihe- 
dens Sag,  men  overskred  ]\Iaalet  paa  en  for  Finanserne 
farlig  Maade.  For  at  skaffe  Penge,  var  man  nødt  til 
at  ophæve  en  Del  Klostre;  men  herved  opflammedes 
Munkenes  Had,  ligesom  Adelen  forbitredes  ved  den 
allerede  i  Cadiz  paatænkte,  men  først  nu  iværksatte 
Ophævelse  af  Maj  oralerne.  Skjønt  Klosterloven  var 
meget  maadeholden,  nægtede  Kongen  i  Begyndelsen  at 
underskrive  den  og  maatte  drives  dertil  ved  Frygt  for 
Uroligheder,  som  blev  satte  i  Scene  ved  en  Forbin- 
delse mellem  Ministeriets  Venner  og  Exaltadoerne. 
Saaledes  drev  Ferdinand  den  7de,  denne  Spaniens  onde 
Aand,  Ministeriet  og  Cortes  over  til  Venstre.  Riego 
blev  Generalkaptejn  i  Aragonien,  andre  Venner  af  det 
yderlig  gaaende  Parti   blev  optagne  i  iNIinisteriet. 

Da  Cortes  den  1ste  Marts  1821  traadte  sammen 
til  en  ny  Samling,  rettede  Kongen,  som  havde  faaet 
Mod  ved  Osterrigs  paabegyndte  Indgriben  i  Neapels 
Forhold,  en  Klage  til  Forsamlingen  over  Ministeriets 
Mangel  paa  Energi  til  at  kue  Optøjer,  som  havde  truet 
hans  Person,  og  Ministeriet  Argiielles  maatte  træde  til- 
bage for  et  nyt  maadeholdent  Ministerium,  som  blev 
dannet  under  Medvirkning  af  Cortes.  Men  det  nye 
Ministerium  var  endnu  meget  svagere  end  det  gamle : 
da  det  den  3dje  April  blev  bekjendt  i  Barcelona,  at 
Reaktionen  havde  sejret  i  Neapel,  udbrød  der  et  Op- 
rør, som  tvang  Regeringen  til  at  forvise  nogle  mis- 
tænkte Biskopper  og  Generaler  til  de  baleariske  Øer, 
og  lignende  Optøjer  i  flere  Stæder  fik  lignende  Følger. 
Da  den  første  Gortesfoi samling  sluttede  sin  Virksom- 
hed den  14de  Februar  1822,  herskede  der  et  vildt 
Anarki. 

Den  spanske  Konstitution  af  1812  indeholdt  den 
samme  fordærvelige  Bestemmelse  som  den  franske  af 
1791,  at  ingen  Deputeret  maatte  gjenvælges  til  den 
næste  lovgivende  Forsamling.  Da  saaledes  Landets 
dygtigste  Mænd  vare  udelukkede  fra  de  nye  Valg,  og 
Exaltadoerne  ikke  skyede  noget  Middel  for  at  tilrive  sig 
Magten,  fik  de  et  afgjort  Flertal  i  de  nye  Cortes.  Men 
medens  Kongen  hidtil  havde  stræbt  at  gjøre  en  maade- 
holden  Regering  umulig,  gjorde  han  sig  nu  Umage  for 
at  danne  et  Kabinet  af  de  moderate  Førere,  som  ikke 
kunde  vinde  Flertallet  i  Cortes.  Meget  modstræbende 
bekvemmede  Martinez  de  la  Rosa  sig  til  at  overtage 
Forsædet  eg  Udenrigsministeriet.  Dagen  efter  Ministe- 
riets Dannelse  (den  29de  Februar  1822)  aabnedes  de 
nye  Cortes.  som  strax  betegnede  deres  Standpunkt  ved 
at  vælge  Riego  til  Præsident.  Ministeriets  Stilling  var 
fortvivlet:  Kongen  indlod  sig  i  Sammensværgelser  med 
de  .servile,  men  havde  ikke  Mod  til  at  begynde  en 
aaben  Kamp,  og  da  der  udbrod  en  saadan,  trak  han 
sig    fejgt    tilbage.     Martinez  de  la  Rosa  holdt  ud   i   5 

Maaneder,  indtil  Kongen  endelig  tog  et  Ministerium  af 
Exaltados.  Ministerpræsident  og  Udenrigsminister  blev 
Evaristo  San  Miguel,  der  havde  ledsaget  Riego  som 
Stabschef  paa  hans  Tog  igjennem  Andalusien  og  senere 
havde  været  en  af  Klubben  Loreneinis  Førere.  Den 
radikale  Politik  blev  nu  gjort  fuldt  ud  gjældende:  alle 
Embeder  besattes  med  Exaltados;  politiske  Modstandere, 
saavel  servile  som  moderate,  blev  hensynsløst  forfulgte, 
og  da  Stormagterne  (med  Undtagelse  af  England),  som 
paa  Kongressen  i  Verona  i  Slutningen  af  1822  havde 
vedtaget  en  fælles  Indgriben  i  de  spanske  Forhold,  ret- 
tede advarende  Depecher  til  den  spanske  Regering, 
blev  de  stolt  afviste.  I  Januar  1823  forlod  derfor  de 
4  Stormagters  Sendemænd  Madrid. 

Allerede  længe  havde  Regeringen  forgjæves  søgt  at 
undertrykke  royalistiske  Opstande  i  det  nordlige  Spa- 
nien, og  nu  indtraf  et  Tilfælde,  som  pludseHg  for- 
vandlede Stemningen  i  Madrid  fra  den  stolteste  Selv- 
tillid til  den  ynkeligste  Angst.  En  royalistisk  Skare, 
som  var  trængt  frem  mod  Hovedstaden,  slog  de  Trop- 
per, der  vare  sendte  imod  den  (den  23de  Januar),  og 
de  flvgtende  Soldater  vakte  en  panisk  Skræk  blandt 
Folket  i  Madrid.  Grev  Abisbal,  som  længe  havde 
været  holdt  borte  fra  enhver  Kommando,  fik  Lejlighed 
til  at  gjøre  sig  gjældende  og  slog  den  lille  royalistiske 
Bande  tilbage;  men  Regeringen  foreslog  nu  at  flytte 
Residensen  til  et  sikrere  Sted.  Med  Forhandlinger  om 
denne  Flytning,  som  Kongen  modsatte  sig,  beskæftigede 
man  sig  ivrigt,  indtil  Regeringen  og  Cortes  den  'JOde 
Marts  flyttede  til  Sevilla;  men  til  Landets  Forsvar  blev 
der  intet  foretaget.  I  Katalonien  havde  General  Mina 
med  stor  Dygtighed  besejret  Royalisterne ;  men  i  de 
andre  Provinser  blev  Anførselen  betroet  upaalidelige 
Mænd.  Da  nu  Franskmændene,  som  havde  paataget 
sig  den  væbnede  Intervention,  den  7de  April  1823  ryk- 
rede over  Bidasoa,  mødte  de  ingen  alvorlig  Modstand, 
og  medens  Napoleons  Angreb  paa  Spanien  havde  kostet 


Tusinder  af  hans  Soldater  Livet,  kunde  nu  den  franske 
Hær,  som  talte  hen  ved  100,000  Mand  under  Ludvig 
den  1 8des  Brodersøn,  Hertugen  af  Angouléme,  drage 
frem  i  Fred  og  Ro.  Den  Gang  rejste  Folket  sig  med 
Munkene  i  Spidsen  begejstret  mod  »Kongedommets  og 
Religionens  Fjender«;  nu  ledsagedes  den  franske  Hær 
af  talrige  Præster  og  Munke,  som  vare  fordrevne  af 
de  liberale  og  vendte  tilbage  fra  Landflygtigheden,  idet 
de  ophidsede  Folket  til  rasende  Fanatisme  mod  »de 
sorte«,  som  de  liberale  nu  kaldtes. 

Hvor  Franskmændene  rykkede  frem  og  sædvanligvis 
længe  for,  styrtedes  de  konservative  Myndigheder,  og  i 
Madrid  indtraadte  der  forfærdelige  Tilstande.  Den 
samme  Pøbel,  som  i  de  tre  sidste  Aar  havde  gjort 
Optøjer  under  Raabet:  »Leve  Riego!«  drog  nu  igj en- 
nem  Gaderne*  under  Raabet:  »Leve  den  absolute 
Konge!«  og  øvede  frække  Voldsgjerninger.  Da  An- 
føreren for  den  lille  Styrke,  som  skulde  forsvare  Ma- 
drid, indsaa  Umuligheden  af  at  holde  Orden  i  Staden, 
hvorhen  nu  byttelystne  Skarer  strømmede  sammen, 
opfordrede  han  Franskmændene  til  at  fremskynde  deres 
Marche.  og  medens  han  førte  sine  Tropper  bort  mod 
Syd,  rykkede  Hertugen  af  Angouléme  den  24de  Maj 
ind  i  Madrid,  af  nogle  hilst  som  Befrier,  af  andre 
som  Beskytter  mod  Pøbelen.  Hertugen  ønskede  at 
standse  de  fanatiske  Udskejelser;  men  det  var  fore- 
skrevet ham,  ikke  at  blande  sig  i  Spaniens  indre  An- 
liggender og  at  overlade  Spanierne  Udnævnelsen  af  et 
Regentskab.  Det  Regentskab,  som  nu  overtog  Styrel- 
sen i  Ferdinand  den  7des  Navn,  bestod  af  lidenskabe- 
lige Tilhængere  af  den  yderligste  Restauration  og 
indsatte  et  Ministerium  i  samme  Retning  Den  vigtig- 
ste Minister  var  Kongens  tidligere  Skriftefader  Saez, 
der  af  den  preussiske  Legationssekretær  skildres  som 
»en  tom,  forfængelig,  talentløs  Intrigant,  der  aldrig 
havde  deltaget  i  Forretninger  og  ikke  havde  den  rin- 
ge.ste  Kundskab  til  dem«.      Under  Navn    af   »kongelige 

Frivillige«  tog  den  nye  Regering  de  vilde  royalistiske- 
Bander  i  Statens  Tjeneste,  medens  de  Tropper,  som 
havde  sogt  at  standse  Pobelens  Voldsomheder,  blev 
behandlede  som  Forrædere  og  blev  strøgne  af  Hærens 
Liste.  En  af  Regeringens  første  Forordninger  var  i 
de  mest  fanatiske  Udtryk  rettet  imod  Kjoberne  af  ind- 
dragne Rlostergodser,  som  de  uden  Erstatning  skulde 
tilbagegive. 

Cortes  i  Sevilla  havde  imidlertid  fortsat  deres  unyt- 
tige Forhandlinger;  men  da  de  franske  Tropper  i  Juni 
nærmede  sig  Andalusien,  begav  de  sig  med  Kongen  til 
Cadiz.  Franskmændene  belejrede  derefter  Cadiz  med 
stor  Langsomhed  og  Skaansel,  medens  Hertugen  af  An- 
gouléme  søgte  at  knytte  Kongens  Befrielse  til  Løfter 
om  Amnesti  og  Forfatningsbestemmelser;  men  Øst- 
magterne traadte  bestemt  op  imod  saadanne  Indskrænk- 
ninger i  hans  Frihed.  De  i  Cadiz  samlede  konstitu- 
tionelle Tropper,  14,000  i  Tallet,  forsvarede  Staden  i 
3  Maaneder,  men  opgav  endelig  i  Slutningen  af  Sep- 
tember deres  Modstand.  Den  '_''9de  September  18:3 
tillod  Cortes  Kongen  at  forlade  Cadiz ;  men  da  han 
var  i  Færd  med  at  afrejse,  vilde  en  Del  af  Borgerne 
og  Tropperne  ikke  lade  ham  slippe,  førend  han  havde 
lovet  fuld  Amnesti.  Han  afgav  beredvilligt  de  høj- 
tideligste Løfter  og  blev  derpaa  den  1ste  Oktober 
sendt  over  til  Fastlandet.  Inden  de  franske  Tropper 
rykkede  ind  i  Cadiz,  flygtede  Cortesmedlemmerne  og 
en  Del  af  deres  Tilhængere  til  Gibraltar  eller  Afrika. 
Kun  paa  ét  Sted  i  Spanien  fandt  Franskmændene  endnu 
Modstand  —  Mina  gjorde  dem  i  Katalonien  enhver 
Fodsbred  Land  stridig  og  blev  først  en  Maaned  senere 
nødt  til  at  nedlægge  Vaabnene. 

Ved  sin  Ankomst  til  den  franske  Lejr  undte  Ferdi- 
nand den  7de  næppe  Hertugen  af  Angouléme  nogle 
kølige  Ord,  men  havde  derpaa  en  lang  Samtale  med 
Saez,  hvoraf  der  fremgik  en  Række  Forordninger,  som 
erklærede  alle  den  konstitutionelle  Regerings  Handlinger 

for  ugvldige  og  stadfæstede  det  provisoriske  Regent- 
skabs Forholdsregler.  Hertugen  af  Angouléme  skrev 
til  den  franske  Udenrigsminister:  »Jeg  har  forestillet 
Kongen,  at  han  maatte  udstrække  Amnestien  saa  vidt 
som  muligt  og  forkynde  noget,  som  kunde  berolige 
enhver  og  yde  Sikkerhed  for  Fremtiden.  Han  svarede, 
at  han  vilde  se,  og  da  5  Mennesker  raabte:  »Leve 
■den  absolute  Konge!«  sagde  han,  at  jeg  kunde  se, 
hvad  der  var  Folkets  Vilje.  Jeg  svarede,  at  man 
skulde  tage  sig  i  Agt  for  at  fremkalde  en  Tilstand,  som 
kunde  føre  til  en  Gjentagelse  af  Begivenhederne  af 
1820.  »Jeg  har  beroliget  min  Samvittighed  og  vil  ikke 
sige  mere;  men  jeg  forsikrer  Dem,  at  der  vil  ske  alle 
mulige  Daarskaber«. 

Ferdinand  den  7de  skyndte  sig  med  at  gjøre  denne 
Spaadom  til  Sandhed,  og  der  begyndte  en  Række, 
ikke  blot  af  Daarskaber,  men  af  forfærdelige  Rædsler. 
Alt  hvad  der  gj ærede  i  det  spanske  Folks  lavere  Lag, 
af  vild  Fanatisme,  Hævngjerrighed,  Ro vbegj ærlighed  og 
Blodtørst,  blev  sluppet  løs  imod  den  dannede  og  be- 
siddende Del  af  Nationen.  Under  Anførsel  af  Munke 
og  Præster  blev  der  overalt,  hvor  Franskmændene  ikke 
satte  en  Grænse  for  Umenneskeligheden,  begaaet  Mis- 
gjerninger  uden  Tal,  som  kun  kunne  sammenlignes  med 
den  fran.ske  Revolutions  værste  Rædselsgjerninger. 
Præsterne,  som  ledede  Folket,  gav  Løsenet  til  »de 
sortes«  Udryddelse.  Et  klerikalt  Blad  skrev  den  26de 
Oktober:  »Hvis  man  1814  havde  hørt  paa  dem,  som 
erklærede  de  liberales  Udryddelse  for  nødvendig,  vilde 
disse  tre  Aars  Ulykker  være  blevne  undgaaede.  Er 
det  ikke  tilstrækkeligt  til  at  lære  os,  hvad  der  nu  bør 
ske?  Vi  have  erfaret,  at  saa  længe  som  vi  tillade  den 
demokratiske  Fraktion  at  leve  iblandt  os,  vil  Religionen, 
Kongen,  91  Millioner  tro  Spaniere,  alt  meget  snart 
bukke  under  for  Jakobinernes  Dolke«. 

Da  Kongen  efter  et  Triumftog  gjennem  Landet, 
hvor    alt    gjenlød    af    Raabene:      »Leve    den    absolute 

Konse !  Leve  den  hellige  Inkvisition !  Leve  Lænkerne ! 
Dod  over  de  sorte!«,  den  13de  November  kom  til  Ma- 
drid, kunde  han  glæde  sig  ved,  at  Riego,  som  var 
bleven  taget  til  Fange  i  Andalusien,  var  bleven  hængt, 
efter  at  han  paa  Vejen  gjennem  Landet  havde  været 
udsat  for  de  afskyeligste  Mishandlinger.  Kort  efter 
Ferdinand  den  7des  Tilbagekomst  til  Madrid  foretog 
han  en  af  de  Ministerforandringer,  i  hvilke  han  fandt 
et  ondskabsfuldt  Behag:  Saez,  som  han  nylig  havde 
hævet  til  Skyerne,  blev  forvist  til  et  Bispedømme,  og 
den  2den  December  dannedes  et  bedre  Ministerium 
med  Grev  Ofalia  i  Spidsen.  Det  var  den  russiske 
Diplomat  Pozzo  di  Borgo.  som  havde  bragt  dette  i 
Stand  ved  Hjælp  af  Antonio  Ugarte,  der  havde  bevaret 
sin  Indflydelse  paa  Kongen,  især  ved  at  laane  ham 
store  Pengesummer.  Under  det  nye  ^Ministerium  blev 
den  værste  Terrorisme  standset;  men  de  andre  Stor- 
magters Sendemænd,  som  i  Ord  havde  misbilliget 
Ferdinand  den  7des  Færd,  lagde  nu  Hindringer  i  Vejen 
for  Forbedringer,  der  udgik  fra  det  af  Rusland  afhæn- 
gige Ministerium.  Den  hellige  Alliances  Intervention 
vedblev  saaledes  at  medføre  skadelige  Følger  for 
Spanien. 

I  én  Henseende  vare  de  4  Fastlandsmagter  enige: 
De  saae  alle  med  stor  Misfornøjelse  de  spanske  Kolo- 
nier løsrive  sig  og  danne  Republikker.  Der  syntes 
endog  en  Gang  at  være  Tale  om,  at  Stormagterne 
vilde  vde  Hjælp  til  deres  Undertvingelse;  men  Eng- 
lands ligesom  senere  de  nordamerikanske  Fristaters 
bestemte  Erklæring  om,  at  de  ikke  vilde  taale  det, 
hindrede  denne  Tankes  Udførelse.  Efter  at  det  kon- 
stitutionelle Spanien  havde  forsømt  Lejligheden  til  at 
træde  i  et  venskabeligt  Forhold  til  Kolonierne,  og  den 
gjenoprettede  Despotisme  forgjæves  havde  forsøgt  at 
underkue  dem,  mistede  Spanien  de  stoie  Besiddelser, 
Aer  havde  gjort  det  til  en  Verdensmagt,  men  bidraget 

til  at  afholde  det  fra  at  stræbe  alvorlig  efter  at  gjzre 
fornuftige  Fremskridt.  Indtil  videre  hindrede  Regerin- 
gens Slethed  fremdeles  saadanne. 

Ministeriet  Ofalia  blev  allerede  styrtet  den  Ilte 
Juli  1824  ved  Ugartes  Kabaler.  Den  nye  Minister 
Zea  Bermudez  var  ligeledes  indtil  en  vis  Grad  moderat; 
men  i  Avgust  indtraadte  en  Begivenhed,  som  atter 
skulde  bringe  Fanatismen  til  Udbrud.  De  fra  Cadiz 
flygtede  liberale,  som  havde  søgt  Tilflugt  i  Gibraltar, 
iværksatte  en  vanvittig  Opstand  i  nogle  andalusiske 
Stæder,  der  i  andre  Byer  strax  blev  undertrykt,  men  i 
Tarif a  førte  til  en  Kamp,  som  eftei  16  Dages  Forsvar 
endte  med  Stadens  Indtagelse  af  de  franske  Tropper. 
Deraf  tog  ;'>det  apostoliske  Parti«,  som  man  nu  sæd- 
vanlig benævnte  de  yderligste  Royalister,  Anledning  til 
de  voldsomste  Forholdsregler.  En  Mængde  Mennesker 
henrettedes,  Krigsretter  traadte  i  Stedet  for  de  ordent- 
lige Domstole,  Politiet  indrettede  »en  sort  Bog«,  i 
hvilken  enhvers  Forhold  i  Revolutionsaarene  efter  Mun- 
kenes Udsagn  blev  optegnet,  og  der  fastsattes  Straffe 
mod  enhver,  som  fandtes  i  Besiddelse  af  et  i  Aarene 
1820—23  trykt  Skrift  eller  Blad. 

Da  skete  der  atter  i  Sommeren  1825  et  af  de 
Omslag,  som  gjorde  Ferdinand  den  7de  upaalidelig 
ogsaa  for  Royalisterne.  Der  udnævntes  en  moderat 
Krigsminister  i  Stedet  for  den,  der  i  den  sidste  Tid 
havde  raset  mod  de  liberale,  og  de  ordentlige  Dom- 
stole afløste  igjen  Krigsretterne.  Det  apostoliske  Parti 
blev  rasende  og  greb  paa  ny  en  Tanke,  som  det  alle- 
rede tidligere  havde  næret,  at  sætte  Don  Carlos  paa 
Tronen  i  Stedet  for  hans  Broder.  Don  Carlos  var 
højst  forskjellig  fra  Ferdinand:  han  var  meget  ind- 
skrænket, men  Kongen  og  Kirken  trofast  hengiven. 
Det  apostoliske  Parti  havde  i  ham  en  fuldt  paalidelig 
Støtte ;  men  han  vægrede  sig  bestemt  ved  at  udstrække 
sin  Haand  efter  Scepteret,  saa  længe  hans  Broder 
levede.       Desto    ivrigere    var    hans     Gemalinde     Maria 

Franciska,  en  Søster  til  den  1818  afdøde  Dronning 
Maria  Isabella  (se  S.  71).  Maria  Franciska  var  en 
rænkefald  og  herskesyg  Kvinde,  der  med  Lidenskab 
sluttede  sig  til  sin  Moder  Dronning  Charlotte  af  Portu- 
gal (Carl  den  4rdes  og  Maria  Louises  ældste  Datter)  og 
sin  Broder  Don  Miguel  i  deres  Bestræbelser  for  at  til- 
rive sig  Magten  i  Portugal.  Derimod  søgte  hun  for- 
gjæves  at  rokke  sin  Mands  Troskab  mod  Kongen. 
Selv  indtog  Ferdinand  den  7de  en  tvetydig  Stilling 
imellem  det  apostoliske  Parti  og  de  moderate  Royalister. 
Han  tog  sine  Ministre  af  begge  Partier:  ved  Siden  af 
Zea  Bermudez,  som  i  Marts  1825  fik  Ugarte  fjærnet 
ved  at  faa  ham  udnævnt  til  Sendemand  i  Turin,  stod 
den  snu  Calomarde,  som  ansaas  for  at  være  det  ka- 
tolske Partis  bedste  Støtte,  men  var  ligesaa  troløs  som 
Kongen  selv.  Calomarde  forstod  mesterlig  at  smigre 
Kongen,  og  i  Oktober  1825  lykkedes  det  ham  at  faa 
Zea  styrtet.  I  Februar  18^6  gav  et  nyt  Opstands- 
forsøg  af  de  liberale,  som  hurtig  blev  slukket  i  alle 
Deltagernes  Blod,  Anledning  til  Fornyelse  af  Terroris- 
men: de  kongelige  Frivillige  blev  organiserede  som  en 
selvstændig  Magt  med  store  Privilegier,  Munkene  paa- 
tvang hele  Nationen  et  Skin  af  Fromhed,  og  hele 
Landet  bedækkedes  med  Processioner. 

I  dette  Øjeblik  døde  den  svage  Kong  Johan  af 
Portugal,  og  hans  ældste  Søn  Dom  Pedro,  Kejser  af 
Brasilien,  overlod  Portugal  til  sin  umyndige  Datter 
Maria  da  Gloria  som  konstitutionel  Dronning.  Det 
apostoliske  Parti  i  Spanien  drev  nu  ivrigt  paa,  at 
Spanien  skulde  omstyrte  den  portugisiske  Forfatning, 
og  Ferdinand  den  7de  havde  den  største  Lyst  til  at 
begynde  Krig  med  Portugal;  men  Frygten  for  Englands 
og  andre  Stormagters  Advarsler  holdt  ham  tilbage. 
Det  apostoliske  Parti  mente  derfor,  at  Øjeblikket  var 
kommet  til  at  gjøre  deres  Planer  gjældende,  og  til 
Udgangspunkt   for  den  Bevægelse,   de  vilde  rejse,  valgte 

de  Katalonien.  Denne  Provins  nimmede  Spaniens  stær- 
keste Modsætninger:  paa  den  ene  Side  livlig  Kultur  i 
Kyststæderne,  paa  den  anden  Side  blind  Trosiver  i  det 
Indre.  Efter  at  Mina  havde  maattet  overgive  Barce- 
lona, var  der  indtraadt  en  forfærdelig  Terrorisme  i 
Katalonien,  og  i  Aaret  1827  brød  den  ud  i  en  Op- 
stand, der  som  sit  Formaal  satte  Kongens  Befrielse  af 
»Frimurernes«  Hænder;  under  dette  Navn  betegnede 
Munkene  nu  deres  Modstandere.  Da  besluttede  Ferdi- 
nand den  7de,  tilskyndet  af  Calomarde,  at  begive  sig 
til  Katalonien  for  at  tilintetgjøre  den  blandt  Folket 
udbredte  Forestilling,  at  han  ikke  var  fri  og  hemmelig 
begunstigede  Opstanden.  Da  han  den  28de  September 
1827  ankom  til  Tarragona,  ledsaget  af  Calomarde, 
trak  alle  Bevægelsens  Ledere  med  Biskopperne  i  Spid- 
sen sig  tilbage,  og  de  ærlige  Bandeførere  blev  let  over- 
vundne. Calomarde,  til  hvem  de  havde  sat  deres 
Lid,  lod  de  af  hans  egne  Venner  forførte  Oprørere 
myrde. 

Den  principløse  Minister,  som  havde  tildraget  sig 
det  katolske  Partis  Had,  fandt  det  nu  raadeligt  at 
nærme  sig  de  mere  maadeholdne  Medlemmer  af  Mini- 
steriet, som  efter  Zeas  Fald  havde  mistet  al  Indflydelse, 
og  saa  vel  Krigsministeren  som  Finansministeren  iværk- 
satte vigtige  Forbedringer.  Den  forfærdelige  Finans- 
tilstand  var  med  stor  Klarhed  og  Frimodighed  blevet 
fremstillet  af  den  udmærkede  Forfatter  Burgos  i  et 
Mindeskrift,  som  han  efter  Finansministerens  Opfor- 
dring havde  indgivet  til  Kongen.  Dette  Skrift  og  dets 
velvillige  Modtagelse  vakte  overordentlig  Opsigt,  og  der 
indtraadte  en  forholdsvis  lykkeligere  Tid.  Men  hvor- 
ledes kunde  man  fæste  Lid  til  dennes  Varighed?  At 
et  Menneske  som  Calomarde  vedblev  at  have  den 
største  Indflydelse,  gjorde  alt  usikkert,  og  det  for  Øje- 
blikket kuede  apostoliske  Parti  kunde  haabe  paa  bedre 
Tider  under  Don  Carlos  efter  den  barnløse,  ved  Ud- 
svævelser   svækkede  Konges    maaske    nær  forestaaende 

Dod.  Det  blev  imidlertid  ikke  Ferdinand  den  7des 
Dod,  men  derimod  hans  fjerde  Giitermaal,  der  kom  til 
at  ove  en  afgj ørende  Indflydelse  paa  Spaniens  Frem- 
tid. Den  17de  Maj  1829  døde  nemlig  hans  tredje 
Gemalinde. 

Øjeblikkelig  satte  Partierne  alt  i  Bevægelse.  En 
neapolitansk  Prinsesse,  som  var  gift  med  Kongens  yngste 
Broder  Francisco  de  Paula,  der  havde  nærmet  sig  til 
det  liberale  Parti,  levede  i  bittert  Fjendskab  med  Don 
Carlos's  Gemalinde  og  lod  Kongen  se  et  smukt  Portræt 
af  hendes  yngre  Søster  Maria  Christine  (født  1806). 
Ferdinand  den  7de  fik  strax  Lyst  til  at  ægte  hende 
ofi  anholdt  allerede  en  Maaned  efter  Dronningens  Død 
om  den  unge  Prinsesses  Haand.  Det  apostoliske  Parti 
anvendte  alle  Midler  for  at  hindre  et  Giftermaal,  der 
syntes  truende  for  Don  Carlos's  Interesser;  men  desto 
ivrigere  tog  de  maadeholdne  Royalister  og  en  Del  af 
de  liberale  Parti  for  den  nye  Dronning.  Da  hun  holdt 
sit  Indtog  i  Madrid  den  Ilte  December,  strømmede 
alt  over  af  Glæde  og  Jubel,  og  Kongen  blev  i  højeste 
Grad  indtaget  af  hendes  Elskværdighed.  Det  varede 
heller  ikke  længe,  før  end  hendes  Indflydelse  gjorde 
sig  gjældende. 

Den  31te  Marts  1830  red  Herolder  igjennem  Ma- 
drids Gader  og  forkyndte  en  kongelig  Forordning  af 
29de,  som  gjenoprettede  den  gamle  spanske  Arvefølge- 
orden.  I  Følge  denne  var  den  ældste  Datter  arve- 
berettiget til  Tronen,  naar  der  ikke  fandtes  nogen  Søn. 
1713  havde  Filip  den  5te  ophævet  den  kvindelige 
Arveret;  men  1789  havde  Carl  den  4de  givet  »en 
pragmatisk  Sanktion«,  som  gjenoprettede  den.  Denne 
Bestemmelse  af  Carl  den  4de  var  aldrig  bleven  be- 
kjendtgjort;  men  nu  satte  man  den  uden  videre  i  Kraft 
uden  at  sikre  sig  dens  Anerkjendelse.  Dette  skæbne- 
svangre Skridt,  som  skulde  styrte  Spanien  i  langvarige 
Borgerkrige,  kunde  kun  retfærdiggjøres  ved  en  stærk 
Overbevisning  om,   at  Don  Carlos's  Tronbestigelse  vilde 

være  en  saa  stor  Ulykke  for  Spanien,  at  man  maatte 
forebygge  den  ved  de  voveligste  Midler;  men  Ophavs- 
manden var  Calomarde,  en  Mand,  som  i  i  Aar  havde 
været  de  liberales  ubarmhjærtige  Bøddel,  medens  han 
nu  af  Frygt  for  Don  Carlos,  hvis  Ilnaade  han  maatte 
vente,  og  for  at  vinde  Dronningens  Gunst  indtog  et 
modsat  Standpunkt.  Indtil  videre  holdt  Don  Carlos 
og  hans  Tilhængere  (Carlisterne)  sig  rolige  og  stolede 
paa,  at  Sagen  vilde  tage  en  for  dem  gunstig  Vending, 
tilmed  da  de  fremmede  Magter  misbilligede  Forord- 
ningen af  29de  Marts,  fremfor  alle  Frankrig.  Men 
netop  i  Frankrig  indtraadte  kort  efter  en  stor  Foran- 
dring ved  Julirevolutionen. 

Med  stor  Spænding  ventede  man  nu  i  Madrid  paa 
Udfaldet  af  Dronningens  Svangerskab.  Hvis  der  blev 
født  en  Prins,  nærede  man  ingen  Frygt  for,  at  Don 
C.arlos  vilde  optræde  imod  dennes  ubestridte  Ret;  men 
lige  overfor  en  Prinsesse  kunde  man  ikke  tvivle  om, 
at  han  vilde  holde  fast  ved  sin  Ret.  I  Natten  til  den 
10de  Oktober  1830  fødtes  der  nu  til  almindelig  Skuf- 
felse en  Prinsesse,  og  Dronningen  og  hendes  Venner 
indsaa,  at  det  var  nødvendigt  at  styrke  sig  imod 
Carlisterne.  De  søgte  derfor  ikke  blot  at  befæste  den 
paabegyndte  maadeholdne  Retning,  men  ogsaa  at  ud- 
vikle den  i  liberal  Retning.  Medens  Ferdinand  den 
7de  hidtil  havde  omgivet  sig  med  Munke  og  Lakajer, 
dannede  Dronningen  nu  et  Hof  af  Kammerherrer  og 
Hofdamer,  blandt  hvilke  mange  hørte  til  Familier,  som 
deres  politiske  Standpunkt  hidtil  havde  holdt  fjærnt 
fra  Hoffet.  Flere  til  Udlandet  forviste  liberale  fik  Til- 
ladelse til  at  vende  tilbage,  nogle  af  Fanatikernes 
F»^rere,  som  havde  iværksat  Optøjer  i  Hovedstaden, 
blev  forviste  fra  Madrid,  og  der  foretoges  heldige 
Embedsforandringer.  Men  Landets  Tilstand  var  stadig 
sørgelig:  det  var  i  mange  Henseender  kastet  tilbage  i 
de  ulykkelige  Forhold,  som  havde  fundet  Sted  fen- 
Carl    den    3djes  Reformer.      Man    trængte    fremfor  alt 

til  Ro,  for  at  de  nødvendigste  materielle  Forbedringer 
kunde  foretages;  men  desværre  kunde  man  ikke  vente, 
at  de  landflygtige  skulde  være  tilgængelige  for  denne 
Overbevisning. 

Tusinder  af  forviste  Spaniere  havde  i  7  Aar  fort 
€t  kummerligt  Liv  i  Udlandet,  mest  i  England:  efter 
Julirevolutionen  troede  de,  at  Gjengjældelsens  Time  var 
kommen,  og  talrige  væbnede  Mænd  ilede  til  Pyrenæerne 
for  at  gjore  en  Ende  paa  Despotismens  Herredømme. 
I  Begyndelsen  begunstigede  den  franske  Regering  deres 
Foretagender;  men  da  det  spanske  Hof  i  Oktober  an- 
erkj endte  Ludvig  Filip,  trak  Frankrig  sig  tilbage,  og 
Emigranternes  spredte  Indfald  i  Spanien  blev  snart 
tilbageviste.  Kun  Mina  havde  vist  sin  sædvanlige 
Dvgtighed ;  men  de  fleste  af  de  andre  Førere,  som  ikke 
fandt  ham  radikal  nok,  vilde  ikke  underordne  sig  hans 
Ledelse,  og  efter  utrolige  Anstrængelser  og  Farer 
maatte  han  atter  flygte  til  Frankrig.  Men  disse  Be- 
givenheder fik  sørgelige  Følger  for  Spanien.  Carlisterne 
opbød  alt  for  at  bibringe  Kongen  den  Overbevisning, 
at  kun  en  Fornyelse  af  Terrorismen  kunde  redde 
Landet,  og  Calomarde  vendte  tilbage  til  det  apostoliske 
Parti.  Han  indsaa,  at  Dronningens  Bestræbelser  for 
at  drage  ansete  Mænd  frem  og  fremkalde  en  alminde- 
lig Amnesti  truede  hans  Magt,  og  Carlisterne  vare  rede 
til  at  tilgive  hans  Frafald,  naar  han  vilde  besegle  sin 
Tilbagevenden  til  sit  gamle  System  ved  Handlinger  i 
deres  Aand.  Kongen  blev  forskrækket  og  tilbagegav 
Calomarde  Magten. 

Atter  begyndte  en  terroristisk  Periode:  en  Forord- 
ning af  18de  Marts  1831  paabød  Indsættelsen  af  Mili- 
tærkommissioner, som  skulde  straffe  enhver,  der  viste 
sig  som  t  Fjende  af  den  legitime  Kongemagt  eller  Til- 
hænger af  den  ophævede  Forfatning«,  som  udbredte 
foruroligende  Efterretninger  o.  s.  v.  Fanatikerne,  hvis 
Hænder  havde  været  bundne  i  to  Aar,  styrtede  sig 
graadige  over  deres  Ofre ;   der  lovedes  Angivere  Sikker- 

hed,  selv  om  deres  Angivelse  viste  sig  falsk,  og  libe- 
rale Førere  lokkedes  ved  falske  Breve  fra  Gibraltar 
for  at  blive  myrdede.  Dronningen  gjorde  tapper  Mod- 
stand, men  mistede  al  Indflydelse,  og  da  Ferdinand  den 
7de  faldt  i  en  hæftig  Sygdom,  satte  Carlisterne  ethvert 
Hensyn  til  Side  og  hilsede  allerede  Don  Carlos  som 
Konge.  Da  kom  Kongen  sig,  og  der  indtraadte  atter 
et  fuldstændigt  Omslag.  Den  1ste  Oktober  1832  blev 
Calomarde  forvist;  Dagen  efter  afskedigedes  de  Mini- 
stre, som  havde  ladet  sig  bruge  af  ham,  flere  af  de 
indflydelsesrigeste  Carlister  fjærnedes,  og  den  5te  Ok- 
tober udnævntes  Dronningen  til  Regentinde,  indtil 
Kongen  var  fuldstændig  helbredet.  Der  udstedtes  mi 
en  meget  udstrakt  Amnesti,  —  Universiteterne,  som  i 
flere  Aar  havde  været  lukkede,  blev  igjen  aabnede, 
og  alle  højere  Embeder  blev  besatte  med  maadeholdne, 
ja  til  Dels  med  liberale  Mænd.  Til  Førsteminister  ud- 
nævntes Sendemanden  i  London,  Zea  Bermudez. 

Men  da  Zea  den  27de  November  ankom  til  Madrid, 
optraadte  han  strax  imod  den  liberale  Retning,  som 
Dronningen  havde  begyndt  at  gjore  gjældende,  og  vandt 
Kongen  fuldstændig  for  sine  Anskuelser.  Han  udstedte 
en  Rundskrivelse  til  de  udenlandske  Magters  Repræsen- 
tanter, i  hvilken  han  erklærede  først  at  ville  fjærne 
alle  de  Vildfarelser,  som  vare  blevne  udbredte  om 
Dronningens  Hensigter.  »Ganske  vist  vilde  Regeringen 
stræbe  efter  Forbedringer  og  Reformer;  men  det  var 
ingenlunde  dens  Hensigt  »at  skifte  System«.  Lige 
overfor  Portugal  vilde  Regeringen  iagttage  den  stræn- 
geste  Neutralitet. 

Ved  den  sidste  Udtalelse  satte  Zea  sig  i  bestemt 
JModsætning  til  England,  som  netop  var  i  Færd  med 
at  støtte  Dom  Pedro  imod  Dom  Miguel.  Lige  overfor 
Dronningen,  som  ønskede  at  slutte  sig  til  England  og 
Frankrig,  gjorde  Zea  gjældende,  at  hun  ikke  behøvede 
at  frygte  nogen  Indvending  fra  Vestmagterne  mod  hen- 
des Datter  Isabellas  Arvefølge;   det  gjaldt  om  at  vinde 

Østmagterne  ved  at  man  sluttede  sig  til  dem  i  det 
portugisiske  Spørgsmaal  og  i  det  Indre  opretholdt  det 
rene  Kongedømme;  de  vilde  saa  anerkjende  Isabella, 
da  de  jo  kun  holdt  paa  Don  Carlos,  fordi  de  i  ham 
saae  det  konservative  Princips  Repræsentant.  Da  imid- 
lertid Carlisterne  paa  flere  Steder  gjorde  Opstands- 
forsøg,  gav  Kongen  og  Zea  efter  for  Dronningens 
Fordring,  at  den  kvindelige  Arvefølge  skulde  sikres  ved 
en  Anerkj endelse  af  Cortes,  og  i  April  1833  sammen- 
kaites  Deputerede  fra  Stæder,  Prælater  og  Grander  til 
en  Forsamling  den  20de  Juni.  Kongen  skrev  til  Don 
Carlos,  som  imidlertid  havde  taget  Ophold  hos  Dom 
Miguel  i  Portugal,  og  opfordrede  ham  til  at  aflægge 
Troskabsed  til  Prinsesse  Isabella  af  Asturien;  men 
Don  Carlos  svarede,  at  hans  Samvittighed  og  Ære 
ikke  tillod  ham  at  opgive  sin  Ret. 

Den  20de  Juni  aflagdes  Eden  til  Isabella  af  Cortes, 
af  Prælaterne  dog  kun  i  en  Form,  som  berøvede  den 
al  Betydning.  Kort  efter  sejrede  Dom  Pedro  i  Portu- 
gal over  Dom  Miguel ;  men  Zea  og  Ferdinand  den  7de 
holdt  halstarrig  fast  ved  Dom  Miguc^l,  meden  Dronnin- 
gen i  Maria  da  Glorias  Sejr  saae  et  Forvarsel  for,  at 
ogsaa  den  ligestillede  Isabella  skulde  vinde  Kronen. 
Da  Ferdinand  den  7de  endelig  endte  sin  usle  Til- 
værelse den  29de  September  1833,  blev  Isabella  den 
2den  da  ogsaa  udraabt  til  Dronning,  medens  hendes 
Moder  i   Følge    Kongens    Testamente    blev  Regentinde. 


VIII. 

Isabella  den  2dens  Regering. 


i^^an    havde    ventet,    at    Carlisterne    i    Hovedstaden 
strax  ved  Kongens  Dod  vilde  have  rejst  sig;   men  Zea 

Bernmdez  Iraadte  op  paa  en  saa  rask  og  bestemt 
Maade,  al  de  holdt  sig  rolige.  Dronning  Christine  lod 
ham  derfor  ogsaa  imod  den  almindelige  Forventning 
beholde  Styrelsen  og  udstedte  et  af  ham  forfattet  meget 
konservativt  Manifest.  Hun  stødte  derved  mange  af 
sine  Tilhængere  fra  sig,  medens  Carlisterne  ikke  lod 
sig  vinde.  Hvis  Don  Carlos  havde  vist  sig  og  kaldt 
sine  Tilhængere  under  Vaaben,  vilde  han  sandsyiTligvis 
have  vundet  en  let  Sejr;  men  han  holdt  sig  sløvt  til- 
bage. Derimod  udbrod  der  nu  Opstand  paa  forskjel- 
lige  Steder  i  Riget,  og  Zea  saae  sig  snart  nødt  til  at 
søge  en  Støtte  for  sit  Ministerium  i  den  energiske 
Burgos,  som  nød  ahiiindelig  Tillid  og  strax  iværksatte 
mange  gavnlige  Reformer.  Blandt  andet  ophævedes 
de  overordentlige  Afgifter,  som  i  10  Aar  vare  blevne 
opkrævede  til  de  kongelige  Frivilliges  Underhold.  I 
Begyndelsen  lykkedes  det  ogsaa  at  dæmpe  flere  Op- 
stande, af  hvilke  navnlig  den  af  den  krigerske  Præst 
Merino  ledede  i  Gammel-Kastilien  havde  vundet  stor 
Udbredelse. 

Men  da  rejste  sig  i  de  baskiske  Provinser  en  Kraft, 
som  gav  Kampen  en  farlig  Vending.  De  3  baskiske 
Provinser  og  Navarra  dannede  en  stærk  Modsætning  til 
det  øvrige  Spanien.  Ethvert  af  de  4  Landskaber  havde 
sine  særegne  Fueros,  som  gav  dem  en  høj  Grad  af 
indre  Selvstændighed  og  befriede  dem  for  Skatter  til 
Staten.  De  flittige  Indbyggere  dyrkede  deres  Dale  med 
Omhu,  Husene  vare  renlige,  man  saae  ingen  Tiggere 
eller  forladte  Byer.  Da  nu  Regeringen  af  1820,  som 
doktrinært  vilde  gjennemføre  Statsenheden,  vilde  berøve 
Baskerne  deres  Frihed  og  indføre  Skatter,  Told  og 
fremmede  Embedsmænd  iblandt  dem,  rejste  de  sig  for- 
bitrede mod  »de  liberale  Tyranner«.  Restaurationen 
af  1823  gav  dem  deres  Fueros  tilbage,  og  hvad  det 
øvrige  Spanien  led  af  det  apostoliske  Parti,  mærkede 
de  ikke  noget  til.  Don  Carlos  fandt  derfor  blandt  dem 
sine    paalideligste    Tilhængere.       I     Begyndelsen    kunde 

deres  spredte  Hobe  dog  ikke  modstaa  de  regulære 
Tropper;  men  i  November  1833  fik  de  en  udmærket 
Forer  i  Zumalacarregui. 

Thomas  Zumalacarregui  var  født  1788  i  en  Flække 
i  Biskaya,  hvor  hans  Fader  var  Skriver.  Han  deltog 
1808  i  Saragossas  heltemodige  Forsvar  og  derpaa  i 
Guerillakampene  mod  Franskmændene,  udmærkede  sig 
senere  som  Oberst  ved  at  fange  en  stor  Roverbande 
i  Galicien,  som  stod  i  Forbindelse  med  mange  rige 
Mænd,  men  skabte  sig  derved  og  ved  hele  sin  stolte 
og  strængt  uegennyttige  Færd  hojt  staaende  Fjender 
o<y  fik  sin  Afsked  (1832\  Han  trak  sig  tilbacre  til 
Pamplona.  hvor  han  sluttede  sig  til  Carlisterne.  Den 
14de  November  1833  valgte  Carlisterne  i  Navarra  og 
kort  efter  ogsaa  i  Biskaya  ham  til  deres  Anfører,  og 
snart  forstod  han  ved  sin  Tapperhed,  Snarraadighed 
og  nøje  Kundskab  til  Landet  at  modstaa  de  i  Tal 
langt  overlegne  »Christinos«;  med  dette  Navn  kaldtes 
nu  sædvanlig  Regeringstropperne. 

Imidlertid  var  det  liberale  Partis  Misfornøjelse  med 
Zea  bleven  stærkere  og  stærkere,  og  den  14de  Januar 
1834  blev  der  dannet  et  nyt  Ministerium,  af  hvilket 
Burgos  og  Martinez  de  la  Rosa  blev  de  vigtigste  Med- 
lemmer. Men  uheldigvis  var  der  incren  Enighed  i 
Ministeiiet,  og  det  liberale  Parti  skjønnede  ikke  paa 
de  Forbedringer,  som  Burgos  iværksatte.  Regeringen 
svækkedes  desuden  ved  Dronning  Christines  letsindige 
Færd,  som  navnlig  viste  sis  i  liendes  Forhold  til  en 
tidligere  Livgardist  Munnoz,  som  hun  hemmelig  ægtede 
og  ophøjede  til  Kammerherre.  Den  1ste  Marts  skrev 
den  franske  Sendemand:  »Utilfredsheden  voxer  Dag  for 
Dag  og  synes  i  Provinserne  at  være  endnu  større  end 
i  Madrid ;  men  Rosa  synes  ikke  at  bemærke  den  of- 
fentlige Menings  Tilstand  og  ser  alt  i  et  rosenfarvet 
Lys.  Han  opsætter  fra  Dag  til  Dag  Forberedelserne 
til  Sammenkaldelse  af  Cortes.  En  saadan  Tilstand  kan 
ikke  besiaa  længe:    den  mindste  Ulvkke  kan  ikke   blot 

vælte  Ministeriet,  men  styrte  Spanien  i  et  redningsløst 
Anarki«. 

Da  bekjendtgjordes  den  Ilte  April  1834  et  »kon- 
geligt Statut«  til  Sammenkaldelse  af  *  Rigets  alminde- 
lige Cortes«.  Cortes  skulde  bestaa  af  to  Kamre: 
»Proceres«  og  »Procuradores«.  Det  første  Kammer 
blev  sammensat  af  Biskopper,  Grander,  udmærkede 
Spaniere,  som  vare  eller  havde  været  Ministre,  Gene- 
raler, Sendemænd  eller  Medlemmer  af  de  højeste  Dom- 
stole, af  store  Grundejere  eller  Fabrikejere,  der  besad 
en  Rente  af  60,000  Realer  (c.  11,000  Kroner)  og 
havde  været  Procuradorer,  af  Mænd,  som  havde  er- 
hvervet sig  et  Navn  i  Skolen,  Videnskab  eller  Kunst 
og  havde  en  Aarsindtægt  af  60,000  Realer.  Granderne 
vare  fødte  Medlemmer,  naar  de  havde  fyldt  25  Aar 
og  havde  en  Aarsindtægt  af  200,000  Realer;  de  øv- 
rige Proceres,  hvis  Tal  var  ubegrænset,  skulde  ud- 
nævnes paa  Livstid  af  Kongen.  —  For  at  kunne  blive 
valgt  til  Proeurador  maatte  man  være  30  Aar  gammel, 
have  en  Aarsindtægt  af  12,000  Realer  og  være  født  i 
den  vælgende  Provins.  Alene  Kongen  tilkom  det  at 
sammenkalde,  suspendere  og  opløse  Cortes.  Cortes 
kunde  ikke  raadslaa  om  nogen  Gjenstand,  som  ikke 
var  dem  forelagt  ved  en  kongelig  Forordning;  men  de 
havde  Ret  til  at  indgive  Petitioner  til  Kongen.  Ingen 
Lov  skulde  gives  og  ingen  Skat  paalægges,  uden  at 
det  var  vedtaget  af  begge  Kamre.  Bestemmelserne  om 
Procuradorernes  Valg  forbeholdtes  en  egen  foranderlig 
Valglov;  da  denne  blev  udstedt  den  20de  Maj,  vakte 
den  meget  indskrænkede  Valgret  stor  Misfornøjelse. 
Ved  samme  Lejlighed  blev  den  første  Cortesforsamling 
fastsat  til  den  24de  Juli. 

Samtidig  med  det  kongelige  Statuts  Udstedelse 
rykkede  en  spansk  Hær  paa  10,000  Mand  under  (ie- 
neral  Rodil  ind  i  Portugal  og  slog  i  Forbindelse  med 
Dom  Pedros  Tilhængere  Dom  Miguel.  I  samme  Maaned 
tilfredsstilledes    de    liberale  ved,    at  Burgos  blev  afløst 

af  en  Indenrigsminister,  som  1822  havde  været  Med- 
lem af  Rosas  Ministerium,  og  den  22de  April  af- 
sluttedes en  »Kvadrupelalliance«  mellem  Spanien, 
Portugal,  England  og  Frankrig,  der  som  sit  Formaal 
satte  Fordrivelsen  af  Dom  Miguel  og  Don  Carlos  fra 
Portugal,  men  som  almindelig  ansaas  for  en  Tilsikring 
om  at  gjennemføre  de  to  mindreaarige  Dronningers 
Herredømme.  Der  herskede  derfor  stor  Glæde  i  det 
liberale  Parti,  som  forhøjedes  ved  Udstedelsen  af  en 
almindelig  Amnesti  og  en  skarp  Forordning  mod  Gejst- 
ligheden og  Klostrene.  Lige  overfor  Dom  Miguel  var 
Sejren  ogsaa  fuldstændig:  den  26de  Maj  forpligtede 
han  sig  til  at  forlade  Portugal  og  opgive  alle  sine 
Fordringer  imod  en  aarlig  Pension.  Men  lige  overfor 
Don  Carlos  optraadte  England  paa  en  saa  besynderlig 
Maade,  at  Kvadrupelalliancen  snarere  blev  til  Skade 
end  til  Gavn  for  Spanien.  Efter  at  »Kongen«,  som 
han  selvfølgelig  kaldte  sig,  paa  et  Linieskib  vai  ført 
England,  lod  den  engelske  Regering  ham  fuld  Frihed, 
og  allerede  den  9de  Juli  lykkedes  det  ham  gjennem 
Frankrig  at  naa  til  Navarra. 

Fra  Portugal,  hvor  Don  Carlos  havde  spillet  en 
intetsigende  Rolle,  var  han  hensat  blandt  de  tapre 
Skarer,  som  alene  gav  hans  Fordring  en  alvorlig  Be- 
tydning. Da  Efterretningen  om  hans  Ankomst  til  Spa- 
nien den  15de  Juli  udbredte  sig  i  ^ladrid,  medens 
samtidig  en  voldsom  Kolera-Epidemi  begyndte  at  hærje 
Staden,  slog  den  overdrevne  Tillidsfuldhed  hos  det  let 
bevægelige  Folk  pludselig  om  til  den  højeste  Grad  af 
Misstemning  og  Fortvivlelse.  Pøbelens  Raseri  vendte 
sig  denne  Gang  imod  den  dens  tidligere  Ledere,  Mun- 
kene, som  den  mistænkte  for  at  have  forgiftet  Brøn- 
dene: flere  Klostre  stormedes,  og  80  Munke  blev 
myrdede,  inden  det  lykkedes  Garnisonen  at  gjøre  Ende 
naa  Myrderierne.  Under  disse  sørgelige  Forhold  aab- 
pedes  Cortes  den  24de  Juli,  og  medens  Carlisterne 
under  Zumalacarreguis  udmærkede  Førelse  stadig  gjorde 

stoiTO  Fremskridt,  splittede  Forsamlingen  sig  i  en  liden- 
skabelig Partistrid  imellem  »Moderadoerne«  og  »Exal- 
tadoerne«  eller  »Progressisterne«,  som  de  nu  begyndte 
at  kaldes.  Til  de  forste  horte  foruden  deres  gammel- 
liberale  Bestanddele,  af  hvilke  Ministeriet  var  frem- 
gaaet,  de  forrige  Tilhængere  af  Kong  Josef,  de  fleste 
Grander  og  Adelsmænd  og  Ferdinand  den  7des  mere 
maadeholdne  Ministre ;  de  sidste  havde  deres  Hoved- 
støtte i  Borgerstanden ;  men  ogsaa  enkelte  Adelsmænd 
optraadte  som  Førere  for  Oppositionen. 

Faa  Dage  for  end  Don  Carlos  betraadte  spansk 
Grund,  havde  General  Rodil  fort  sine  sejrrige  Tropper 
fra  Portugals  Sletter  til  Baskernes  Bjærge;  men  medens 
han  med  Lethed  havde  kuet  Portugiserne,  kunde  han 
ikke  udrette  noget  mod  Baskerne.  Rodil  betragtede 
det  i  Overensstemmelse  med  Regeringens  Forskrifter 
som  sin  Hovedopgave  at  tage  Don  Carlos  til  Fange; 
men  medens  denne  under  store  Farer  og  Besværlig- 
heder listede  sig  igjennem  Bjærgene  og  vakte  Basker- 
nes Begejstring  for  sin  Sag,  udførte  Zumalacarregui 
den  ene  Heltedaad  efter  den  anden,  og  Christinerne 
følte  sig  aldrig  sikre  for  hans  Overfald.  Desværre  be- 
smittede Zumalacarregui  sit  Navn  ved  ubarmhjærtig 
Grusomhed:  den  1ste  November  udstedte  han  saaledes 
den  Befaling,  at  alle  Fanger  skulde  dræbes.  I  Oktober 
blev  Rodil  afløst  af  Mina;  men  Sygelighed  hindrede 
denne  i  at  træde  op  med  sin  gamle  Kraft,  og  i  April 
1835  tog  han  sin  Afsked.  Hans  Efterfølger  var  Krigs- 
ministeren General  Valdes,  som  førte  langt  større 
Masser  mod  Carlisterne  end  hans  Forgængere ;  men  da 
han  uklogt  rykkede  ind  i  en  snæver  Bjærgdal,  hvor 
han  ikke  kunde  udfolde  sin  tredobbelte  Overmagt,  led 
han  et  afgjørende  Nederlag  og  maatte  trække  sig  til- 
bage over  Ebro. 

Regeringen  saa  nu  ingen  anden  Udvej  end  at  paa- 
kalde Kvadrupelalliancens  Intervention.  Hidtil  havde 
der  kun  været  Tale  om  middelbar  Hjælp  (med  Vaaben, 

Forraad  o.  s.  v.),  og  i  April  1835  havde  England  for 
saa  vidt  grebet  ind,  som  en  engelsk  Udsending,  Lord 
Eliot,  tilvejebragte  en  Overenskomst  mellem  Valdes  og 
Zumalacarregui,  i  Folge  hvilken  ingen  Fange  maatte 
dræbes,  men  der  skulde  finde  en  regelmæssig  Udvex- 
ling  Sted.  Dernæst  tillodes  det,  at  der  blev  dannet 
en  engelsk  og  senere  ogsaa  en  fransk  Fremmedlegion; 
men  disse  gjorde  intet  Udslag  i  Krigen,  og  en  ligefrem 
Deltagelse  afslog  den  engelske  og  franske  Regering. 

Martinez  de  la  Rosa  opgav  nu  Haabet  om  at  kunne 
redde  Staten  ved  at  holde  Middelvejen  mellem  Yder- 
lighederne af  1812  og  181 4-.  Hoffet  vakte  Forargelse 
ved  at  fore  et  lystigt  Liv  i  Slottet  St.  Ildefonsos  be- 
hagelige Bjærgluft,  og  ingen  Steds  fandt  Ministeriet  en 
alvorlig  Stotte.  Martinez  de  la  Rosa  trak  sig  derfor  i 
Juli  tilbage  for  Finansministeren  Toreno,  som  optog 
nogle  Progressister  i  Ministeriet  og  søgte  at  vinde  det 
radikale  Parti  ved  at  ophæve  Jesuiterordenen  og  en 
Mængde  Klostre  og  indføre  kommunal  Selvstyre,  men 
mistede  al  Anseelse  ved  sin  svage  og  vaklende  Op- 
træden lige  overfor  de  revolutionære  Bevægelser,  som 
fremkaldtes  ved  Zumalacarreguis  Sejre.  Enhver  ventede 
den  Gang,  at  den  sejrrige  Feltherre  vilde  føre  sin 
Hær  imod  Madrid ;  men  da  greb  Don  Carlos  forstyr- 
rende ind  i  hans  Planer.  Efter  at  Zumalacarregui 
havde  skaffet  »Kongen-  Ro  og  Sikkerhed,  havde  der 
dannet  sig  et  kongeligt  Hof.  og  Hofmænd  og  Præster 
begyndte  at  gjore  deres  Indflydelse  gjældende  imod 
den  barske  Kriger,  der  tog  saa  lidt  Hensyn  som  mu- 
ligt til  Hoffet.  Meget  imod  sit  Ønske  maatte  Zumala- 
carregui opgive  sit  paatænkte  Angreb  paa  Kastilien  og 
vende  sig  imod  den  vigtigste  Stad  i  de  baskiske  Pro- 
vinser, Fæstningen  Bilbao,  som  ikke  delte  de  øvrige 
Baskers  Anskuelser.  Under  Belejringen  af  denne  Stad 
fik  Zumalacarregui  et  Saar,  hvoraf  han  døde  den  24de 
Juni  1835. 

Med  Zumalacarregui  var  Sjælen  i  Baskernes  Kamp 


96 


forsvunden:  Belejringen  af  Bilbao  niaatte  opgives,  og 
Christinerne  vandt  den  16de  Juli  en  Sejr,  som  maatte 
kunne  have  gjort  Ende  paa  Borgerkrigen,  hvis  det 
radikale  Parti  ikke  havde  styrtet  Spanien  i  nye  Ulyk- 
ker. I  mange  Stæder  dannede  der  sig  Juntaer,  hvis 
Løsen  var  en  liberal  Reform  af  Konstitutionen,  og 
Pobelen  ophidsedes  til  vilde  Udskejelser,  som  især 
rettede  sig  imod  Munkene.  Allerede  i  Foraaret  vare 
i  Saragossa  flere  Klostre  blevne  stormede  og  Munkene 
myrdede,  og  i  Løbet  af  Sommeren  udbredte  Kloster- 
brande og  Munkemord  sig  som  en  Epidemi  over  hele 
det  ostlige  Spanien.  Den  afskyeligste  Rædselsscene 
forefaldt  i  Barcelona  den  25de  Juli.  Ved  en  Tyre 
fægtning  var  Tilskuernes  Blodtørst  ikke  bleven  tilfreds- 
stillet paa  Grund  af  Tyrenes  »Slethed«,  d.  v.  s.  deres 
Mathed  og  Ulyst  til  at  styrte  sig  imod  Fægteren  og 
l^jennembore  Staklen,  og  efter  at  Raabet  »bedre  Tyre« 
ikke  var  blevet  tilfredsstillet,  styrtede  en  Hob  sig  over 
den  sidste  Tyr,  dræbte  den  og  slæbte  den  under  vilde 
Brøl  gjennem  Gaderne.  Mellem  den  blodtørstige  Pø- 
bels Hyl  blandede  sig  Raabet:  »ned  med  Munkene!« 
og  snart  stod  6  Klostre  i  Flammer;  32  Munke  blev 
skudte,  kastede  i  Ilden  eller  myrdede  med  Stene  og 
Stokkeslag.  8  Dage  efter  blev  en  General  behandlet 
paa  samme  Maade  som  Tyren  og  til  sidst  kastet  paa 
ei  Baal,  ret  som  man  vilde  indvie  Frihedens  nye  Rige 
med  en  Avtodafé.  Følgen  af  Regeringens  fuldstændige 
Magtesløshed  blev  Carlisternes  Udbredelse  over  Arago- 
nien og  Katalonien,  hvor  den  unge  Cabrera,  en  tidli- 
gere theologisk  Seminarist,  blev  det  vilde  Oprørs 
Leder. 

I  September  1835  dannedes  et  nyt  Ministerium  af 
Progressisten  Mendizabal,  der  som  landflygtig  havde 
været  Bankier  i  London  ug  var  aldeles  afhængig  af 
England.  Mendizabal  var  en  snild  og  dristig  Finans- 
mand, som  havde  været  heldig  i  sine  private  Finans- 
spekulationer,    og   til    hvem    man  nu  ogsaa  satte  store 

Forhaabninger  med  Hensyn  til  Statens  ødelagte  Finan- 
ser. Men  han  paatog  sig  nu  ogsaa  som  en  forvoven 
Spiller  at  lede  Spaniens  Politik.  Han  tilfredsstillede 
ikke  blot  Progressisterne  ved  at  besætte  en  Række  af 
hoje  Embeder  med  deres  mest  betroede  Mænd  —  Mina 
blev  saaledes  Generalkaptejn  i  Katalonien ;  men  han 
ydmygede  sig  ogsaa  lige  overfor  Anarkiet,  idet  han 
stiltiende  lod  en  Mængde  af  Juntaerne  bortgivne  Em- 
beder blive  i  Besiddernes  Hænder  og  lovede  en  fuld- 
kommen Amnesti  for  alle  de  sidste  Maaneders  For- 
brydelser. Juntaerne  opløste  sig  da  ogsaa  efterhaanden. 
Dernæst  sammenkaldtes  Cortes  til  den  16de  November; 
men  allerede  inden  de  traadte  sammen,  udkom  flere 
Forordninger,  ved  hvilke  bl.  a.  atter  mange  Klostre 
ophævedes,  og  100,000  Mand  udskreves.  Cortes  viste 
i  Begyndelsen  Mendizabal  en  ubegrænset  Tillid,  skjønt 
han  mere  viste  en  overdreven  Selvtillid  end  virkelig 
Dygtighed ;  men  da  det  kom  til  Forhandling  om  en  ny 
Valglov,  hvis  Affattelse  egentlig  var  stillet  Forsamlingen 
som  dens  eneste  Opgave,  fik  han  Flertallet  imod  sig. 
Den  27de  Januar  1836  opløste  Mendizabal  Cortes; 
men  det  Trylleri,  der  havde  knyttet  sig  til  hans  Navn, 
var  nu  brudt,  og  man  begyndte  at  spørge,  hvad  det 
blev  til  med  alle  hans  skjønne  Løfter  om  at  redde 
Staten.  Mod  Carlisterne  blev  der  aldeles  intet  udrettet, 
og  af  de  100,000  Mand  tilvejebragte  Regeringen  kun 
en  ringe  Skare  ubevæbnede  og  uøvede  Rekruter,  som 
kun  blev  en  Hindring  for  Krigsførelsen.  Derimod  brød 
Pøbelen  i  Barcelona  ind  i  Fængslerne  og  myrdede  170 
fangne  Carlister.  Til  Gjengjæld  myrdede  Carlisterne 
de  fangne  Christinere,  og  Krigsførelsen  blev  mere  og 
mere  barbarisk.  Almindelig  Indignation  i  Evropa  vakte 
det  navnlig,  at  en  General  med  Minas  udtrykkelige 
Tilladelse  lod  Cabreras  Moder  skyde  til  Hævn  for  hans 
^Grusomheder. 

Medens  Carlisterne  gjorde  store  Dele  af  Riget  usikre, 

gav  den  almindelige  Retløshed  Regeringen  og  det  med 
den  forbundne  radikale  Parti  Lejlighed  til  fuldstændig 
at  gjøre  sig  til  Herre  over  Valgene  til  de  nye  Cortes^ 
ved  hvilke  der  aldeles  ikke  blev  taget  Hensyn  til  den 
i  Statutet  fastsatte  Census.  Men  saa  snart  Progres- 
sisterne  vare  blevne  Eneherrer  i  Cortes,  udbrød  der 
strax  Strid  imellem  dem,  som  vilde  udraabe  Forfat- 
ningen af  1812,  og  dem,  der  vilde  gjøre  en  mere 
maadeholden  Politik  gjældende.  Til  de  sidste  hørte 
Mendizabals  tidligere  Ven  Isturiz,  der  1820  som  Søn 
af  en  rig  Kjøbmand  i  Cadiz  havde  været  en  af  de 
ivrigste  Ledere  af  Bevægelsen  og  senere  stadig  havde 
hørt  til  yderste  Venstre,  men  nu  var  bleven  overbevist 
om  Mendizabals  Udygtighed.  I  Procuradorernes  Kam- 
mer beholdt  denne  dog  Overhaand;  men  blandt  Pro- 
ceres  led  han  et  fuldstændigt  Nederlag,  og  næsten  i 
alle  Taler  lød  der  Klager  over  Regeringens  vilkaarlige 
Tyranni  og  dens  Magtløshed  lige  overfor  Garlisterne 
og  Anarkiet.  I  Maj  gav  Dronning  Christine  endelig 
Ministeriet  den  Afsked,  hvormed  det  længe  havde  truet 
i  den  Overbevisning,  at  ingen  vilde  vove  at  overtage 
dets  trøstesløse  Arv. 

Isturiz  og  nogle  af  hans  Meningsfæller  vovede  det, 
men  blev  modtagne  af  Procuradorerne  med  en  saadan 
Forbitrelse  over  deres  Frafald,  at  de  nødsagedes  til  at 
opløse  Cortes.  Paa  flere  Steder  udbrød  der  Urolig- 
heder ;  men  Regeringen  optraadte  kraftigt  mod  disse^ 
og  Stemningen  begyndte  at  vende  sig  til  dens  Fordel, 
saa  at  den  sejrede  ved  de  nye  Valg.  Men  da  der 
saaledes  syntes  at  aabne  sig  en  Udsigt  til,  at  det 
ulykkelige  Land  kunde  faa  Ro,  ilede  de  radikale  med 
at  fremkalde  en  ny  Revolution.  Den  25de  Juli  ud- 
raabte  Nationalgarden  i  Malaga,  efter  at  der  var  til- 
stillet den  en  Pengesum,  den  »guddommelige«  Konsti- 
tution af  1812,  mange  andre  Stæder  fulgte  Exemplet, 
og  den  12te  Avgust  tvang  Underofficerer  og  Soldater 
i  St.  Ildefonso    Dronning-Regentinden  til   at  underskrive 

en  Forordning,  som  befalede,  at  »Forfatningen  af  181  ii 
sættes  i  Kraft,  indtil  den  i  Cortes  forsamlede  Nation 
udtrykkelig  tilkjendegiver  sin  Vilje  eller  giver  en  anden 
Forfatning«.  Ministeriet  Isturiz  blev  afløst  af  et  Mini- 
sterium Calatrava  af  yderste  Venstre,  og  General  Que- 
sada,  som  havde  opretholdt  Roligheden  i  Madrid,  blev 
afsat.  Derefter  fik  Optojerne  i  flovedstaden  frit  Spille- 
rum: de  afskedigede  Ministre  maatte  flygte,  Quesada 
blev  myrdet,  og  Dronning  Christine,  som  ved  sit  uvær- 
dige Liv  havde  bidraget  til  at  nedbryde  Ærbødigheden 
for  Kongedømmet,   blev  ført  til  Madrid. 

Dersom  Don  Carlos  havde  været  modtagelig  for 
Fornuftgrunde,  vilde  Vejen  til  Tronen  i  dette  Øjeblik 
have  staaet  ham  aaben.  Dronningen  var  villig  til  at 
kaste  sig  i  hans  Arme  for  at  undgaa  de  revolutionæres 
Tyranni,  Moderadoerne  vare  tilbøjelige  til  at  søge  Be- 
skyttelse mod  den  radikale  Fanatisme  v-ed  at  slutte  sig 
til  »Kongen«,  naar  han  vilde  udtale  milde  og  forson- 
lige Hensigter,  og  dertil  havde  Kabinetterne  i  Preussen 
og  Sardinien  allerede  1835  indstændig  raadet  ham; 
men  i  sin  blinde  Halstarrighed  holdt  han  fast  ved  det 
apostoliske  Partis  yderligste  Grundsætninger  og  erklæ- 
rede det  for  uværdigt  for  hans  guddommelige  Ret  at 
afgive  Forsikringer  enten  til  Indlandet  eller  Udlandet- 
Medens  Don  Carlos  saaledes  forsmaaede  ethvert  poli- 
tisk Middel  til  at  vinde  Magten,  faldt  det  ham  heller 
ikke  ind  at  benytte  Regeringens  fuldstændige  Lam- 
melse under  Revolutionen  i  Avgust  1836  til  at  sætte 
sig  i  Spidsen  for  sine  tapre  Tropper  og  drage  frem 
mod  Madrid.  I  dets  Sted  anordnede  han  Takkebønner 
til  den  hellige  Jomfru,  den  »Generalissima«- ,  til  hvilken 
han  alene  satte  sin  Lid. 

Imidlertid  drog  den  carlistiske  General  Gomez  gjen- 
nem  Spanien  lige  til  Galicien  og  Andalusien,  brand- 
skattede Landet  og  gjorde  Bytte,  indtil  han  endelig 
den  25de  November  blev  slaaet  af  den  unge,  tapre  og 

energiske  General  IManuel  Narvaez.  Men  da  Narvaez 
vilde  fortsætte  Fjendens  Forfølgelse,  vægrede  en  anden 
General  sig  ved  at  lyde  ham,  og  saaledes  undkom 
Gomez  med  Levningerne  af  sine  Tropper  til  de  baski- 
ske Provinser.  Her  havde  imidlertid  Carlisterne  for 
anden  Gang  begyndt  at  belejre  Bilbao,  og  der  var 
allerede  indtraadt  stor  Nød  i  den  rige  Handelsstad, 
hvis  Indbyggere  Don  Carlos  havde  truet  med  store 
Kontributioner  og  strænge  Straffe,  da  endelig  General 
Espartero  første  Juledag  rykkede  ind  i  Staden  efter  at 
have  vundet  en  Sejr  ved  Luchana. 

Baldomero  Espartero  var  Søn  af  en  fattig  Hjul- 
mand i  La  Mancha;  han  var  først  theologisk  Semina- 
rist, men  havde  siden  kæmpet  mod  Franskmændene 
og  derpaa  i  Amerika,  hvor  han  havde  vundet  Rigdom 
som  heldig  Spiller.  Han  var  en  tapper  Soldat,  men 
tilbøjelig  til  at  henfalde  til  Magelighed.  Som  Tilhænger 
af  den  radikale  Regering  var  han  bleven  stillet  i  Spid- 
sen for  Nordhæren  og  vandt  nu  stor  Ære  ved  det 
allerede  næsten  opgivne  Bilbaos  Undsættelse,  som  blev 
hilset  med  umaadelig  Jubel  i  Madrid.  Ved  en  rask 
Fortsættelse  af  Kampen  kunde  han  maaske  have  til- 
intetgjort Carlisterne;  men  han  hvilede  paa  sine  Lavr- 
bær,  og  8  Dages  Uvirksomhed  fra  hans  Side  gav 
Fjenden  Mod.  I  Januar  1837  kunde  saaledes  Cabrera 
gjøre  ødelæggende  Indfald  i  Valencia.  Spaniens  Til- 
stand var  fortvivlet;  navnlig  var  Finansnøden  forfær- 
delig, og  Mendizabal,  som  atter  var  bleven  Finansminister, 
søgte  forgjæves  at  skjule  det  umaadelige  Underskud; 
om  at  betale  Renter  af  Statsgjælden  kunde  der  selv- 
følgelig ikke  være  Tale.  Der  var  solgt  henved  2000 
Klostre  med  deres  rige  Ejendomme;  men  under  de 
usikre  Pengeforhold  havde  Underslæb,  Plyndringer  og 
Børsspilleres  Berigelse  været  det  eneste  Udbytte.  En 
Lykke  var  det  endda,  at  det  radikale  Ministerium,  efter 
at  det  havde  faaet  Magten,  indsaa  Umuligheden  af  at 
regere  med  den    »guddommelige«    Forfatning,    som    saa 

længe  havde  været  Demokraternes  Losen.  Det  paa- 
virkede derfor  Valgene  til  de  nye  Cortes  i  maadeholden 
Retning,  og  en  af  Cortes  nedsat  Kommission,  i  hvilken 
den  gamle  Arguelles  og  den  unge  Olozaga  spillede 
Hovedrollen,  udarbejdede  en  ny  Forfatning,  som  vistnok 
blev  udgivet  for  en  Revision  af  Konstitutionen  af  1812, 
men  i  Virkeligheden  holdt  Middelvejen  mellem  denne 
og  Statutet  af  1834.  Den  nye  Forfatning,  som  blev 
vedtaget  i  Juni  1837,  fastsatte  et  Tokammersystem  med 
en  folkevalgt  Kongres  og  et  kongevalgt  Senat.  Valgene 
til  Kongressen  vare  direkte  med  en  lav  Census;  til 
Senatet  var  Kronens  Valg  indskrænket  til  8  af  Valg- 
korporationer foreslaaede  Kandidater.  Senatets  Med- 
lemmer valgtes  paa  9  Aar,  Kongressens  paa  3.  Begge 
Kamre  fik  Initiativet  til  Love ;  men  Kronen  fik  et  ab- 
solut Veto. 

Medens  Cortes  i  Madrid  raadslog  om  den  tredje 
Forfatning,  som  Spanien  vedtog  i  Løbet  af  25  Aar, 
havde  Don  Carlos  endelig  selv  sat  sig  i  Spidsen  for  et 
stort  Tog,  som  drog  planløst  igjennem  Aragonien  og 
Katalonien,  derpaa  efter  at  have  forenet  &ig  med  Ca- 
brera  faldt  ind  i  Valencias  blomstrende  Sletter  og 
endelig  den  24de  Avgust  vandt  en  Sejr  ved  Villar  de 
los  Navarros  i  Aragonien,  som  aabnede  »Kongen« 
Vejen  til  Hovedstaden.  Men  imidlertid  var  Espartero 
kommen  til  Hjælp.  Fra  de  baskiske  Provinser  var 
han  med  sin  sædvanlige  Sendrægtighed  draget  mod 
Syd,  og  skjønt  han  selv  ikke  tog  noget  Parti  imod 
Ministeriet,  erklærede  nogle  af  hans  Officerer,  at  de 
ikke  vilde  drage  videre,  medmindre  Ministeriet  blev 
forandret  (den  16de  Avgust).  Det  var  nok  til  at  styrte 
det  svage  Ministerium:  i  Spidsen  for  det  nye  traadte 
Espartero  selv.  Don  Carlos  vovede  sig  ikke  mod  Ma- 
drid, men  trak  sig  igjen  tilbage  til  de  baskiske  Pro- 
vinser. Baskerne  begyndte  imidlertid  at  blive  tcætte 
af  at  ofre  Liv  og  Gods  for  en  Fyrste,  som  lod  sig 
lede  af  Skriftefædre  og  Hofkryb  og  overgav  Anførselen 

til  uduelige  Personer,  medens  han  lod  sine  bedste 
(Jeneraler,  som  Gomez,  kaste  i  Fængsel.  Kun  Cabrera 
vedblev  at  holde  sig  i  sin  mægtige  Stilling  i  de  østlige 
Provinsi  r. 

Espartero  vai  paa  én  Gang  Overanforer  og  Mini- 
ster, og  vedblev  at  være  Krigsminister,  ogsaa  efter  at 
Moderadoerne  havde  faaet  Flertallet  i  de  nye  Cortes, 
som  traadte  sammen  i  November  1837,  og  der  i  De- 
cember var  dannet  et  moderat  Ministerium  Ofalia. 
Espartero  optraadte  egenmægtigt  og  overmodigt  lige 
overfor  de  øvrige  Ministre  og  forstod  at  fjærne  de 
Mænd,  af  hvem  han  kunde  vente  Modstand  mod  sin 
Herskesyge,  som  Narvaez,  der  maatte  flygte  til  Frank- 
rig. Krigen  mod  Garlisterne  forte  Espartero  paa  en 
sløv  og  ligegyldig  Maade,  og  disses  Sag  fik  igjen  et 
Opsving,  da  den  dygtige  Maroto  blev  deres  Anfører. 
Men  imellem  Maroto  og  det  apostoliske  Parti  i  Don 
Carlos's  Hær  opstod  der  en  hæftig  Strid,  og  i  Februar 
1839  lod  Maroto  endog  4  Generaler  af  Modpartiet 
skyde.  Don  Carlos  erklærede  Maroto  i  en  Proklamation 
til  Hæren  for  en  Forræder,  men  var  fejg  nok  til  faa 
Dage  efter  at  tilbagekalde  sin  Erklæring,  da  de  baski- 
ske Tropper  sluttede  sig  til  deres  General.  Maroto 
traadte  derpaa  i  hemmelige  Underhandlinger  med  sin 
gamle  Vaabenfælle  fra  Sydamerika  Espartero  c>g  gjorde 
kun  for  et  Syns  Skyld  en  svag  Modstand  mod  dennes 
Fremrykning  i  Biskaya.  Til  sidst  kastede  han  Masken 
og  sluttede  den  29de  Avgust  en  Overenskomst  med 
Espartero,  som  stadfæstedes  den  31te  i  Bergara. 
Espartero  lovede  at  anbefale  Anerkjendelsen  af  de 
baskiske  Fueros  til  Regeringen  og  Cortes,  og  alle  Offi- 
f-ererne  i  Marotos  Hær  anerkj  endtes  i  deres  Stillinger, 
saaledes  at  det  overlodes  til  dem  selv,  om  de  vilde 
træde  i  Dronningens  Tjeneste  eller  trække  sig  tilbage. 
Don  Carlos  flygtede  til  Navarra  og  derfra  til  Frankrig. 
Maroto,  som  ikke  havde  sørget  tilstrækkelig  for  at  be- 
vare Baskernes  Rettigheder,  gik  til  Sydamerika. 

Cabrera  vedblev  at  gjore  tapper  Modstand  mod 
Overmagten,  medens  Espartero  i  November  begav  sig 
til  Madrid  for  at  hoste  de  politiske  Frugter  af  sin 
lette  Sejr.  Først  i  Febiuar  1840  aabnede  han  igjen 
Kampen ;  men  imidlertid  var  Cabrera  falden  i  en  haard 
Sygdom,  og  efter  at  hans  sidste  stærke  Bjærgfæstning 
den  30te  Maj  havde  overgivet  sig,  overskred  han  den 
6te  Juli  med  Levningerne  af  sin  Hær  og  nogle  tusinde 
flygtende  Embedsmænd,  Præster,  Kvinder  og  Børn  den 
franske  Grænse. 

Uden  at  have  vist  sig  som  en  stor  Feltherre 
havde  Esparto  været  saa  heldig  at  gjore  Ende  paa  den 
€arlistiske  Opstand  og  havde  vundet  en  stor  Popularitet. 
Han  blev  udnævnt  til  »Sejrshertug«  og  gjorde  nu  Krav 
paa  en  afgjorende  Indflydelse.  Da  Dronning-Regent- 
inden ikke  vilde  indrømme  ham  en  saadan,  sluttede 
han  sig  afgjort  til  Progressisterne,  som  1839  havde 
vundet  Flertal  i  Cortes,  og  da  Ministeriet  opløste  For- 
samlingen, udtalte  han  aabenlyst  sin  Misbilligelse  af 
denne  Handling.  Et  nyt  moderat  Ministerium  vandt, 
som  sædvanlig  i  Spanien,  ved  alle  mulige  Midler  Fler- 
tallet i  de  nye  Cortes,  som  aabnedes  den  18de  Februar 
1840.  Regeringen  forelagde  en  Række  Lovforslag, 
som  gik  ud  paa  at  gjore  Progressisterne  uskadelige  ved 
at  fravriste  dem  Herredømmet  i  Stæderne,  hæmme 
Pressens  Udskejelser  og  vinde  Gejstligheden  ved  at 
indskrænke  de  Indgreb,  som  i  den  senere  Tid  vare 
gjorte  i  dens  Rettigheder.  Progressisterne  gjorde  en 
heftig  Modstand  mod  disse  Love,  navnlig  mod  den 
saakaldte  »Ayuntamiento-Lov«,  som  indskrænkede  Kom- 
munernes Selvstændighed.  Ikke  desto  mindre  vedtoges 
Loven  af  Cortes  den   6te  Juni   1 840. 

Under  disse  spændte  Forhold  begik  Dronning  Chri- 
stine den  Uforsigtighed  at  begive  sig  til  Barcelona  for 
at  lade  den  lille  Dronning  Isabella  bruge  Søbade.  Hun 
vovede  sig  her  midt  ind  i  Esparteros  Lejr,  da  denne 
netop    var    beskæftiget    med    at    drive  Cabreras  sidste 

Skarer  over  Grænsen.  Han  fordiede  nu,  at  Dronningen 
skulde  nægte  Ayuntamientoloven  sin  Stadfæstelse,  og 
da  hun  ikke  vilde  opfylde  hans  Fordring,  nedlagde  han 
den  1 6de  Juli  alle  sine  Værdigheder.  Derefter  fulgte 
en  Opstand  i  Barcelona,  som  nodte  Dronningen  til  at 
afskedige  sit  Ministerium  og  gjenindsætte  Espartero. 
Hun  optog  imidlertid  Kampen  og  flygtede  til  Valencia, 
hvor  hun  under  Beskyttelse  af  General  Leopold  O' 
Donnell,  en  Søn  af  Greven  af  Abisbal,  udnævnte  et 
nyt  moderat  Ministerium.  Men  de  store  Stæder  rejste 
sig,  Espartero  holdt  under  fyrstelige  Æresbevisninger  sit 
Indtog  i  Madrid,  og  den  16de  September  blev  Regent- 
inden nodt  til  at  udnævne  ham  til  Ministerpræsident. 
Denne  Ydmygelse  var  Dronning  Christine  for  stærk: 
hun  nedlagde  Regentskabet  og  indskibede  sig  til  Frank- 
rig, ledsaget  af  Munnoz,  medens  hun  lod  sine  to  konge- 
lige Døtre  blive  tilbage  i  Spanien.  Mange  af  Modera- 
doerne  fulgte  hende  i  frivillig  Landflygtighed. 

Det  var  en  Selvfølge,  at  Cortes  blev  opløst,  og  at 
Esparteros  Ministerium  sørgede  for  at  faa  næsten  lutter 
Progressister  valgte  til  den  nye  Forsamling,  som  iøvrigt 
først  aabnedes  i  Marts  1  84 1 .  Imidlertid  havde  Espar- 
tero befæstet  sit  Herredømme  og  tilvejebragt  Ro  i 
Landet ;  men  det  var  ingenlunde  hans  Mening  at  dele 
Magten  med  andre,  og  der  opstod  derfor  en  heftig 
Strid  i  Cortes  mellem  hans  ubetingede  Tilhængere  og 
de  Progressister,  som  forlangte  et  Regentskab  paa  3 
Medlemmer.  Den  8de  Maj  1841  vedtog  Senat  og 
Kongres  i  et  forenet  Mode,  at  der  kun  skulde  være 
én  Regent,  og  derefter  valgtes  Espartero  med  179 
Stemmer  til  Regent;  103  Stemmer  faldt  paa  Arguelles. 
Den  sidste,  som  nød  almindelig  Højagtelse,  blev  næsten 
enstemmig  valgt  til  Formynder  for  den  unge  Dronning 
og  hendes  Søster.  Den  vigtigste  Foranstaltning,  som 
Cortes  iøvrigt  gjennemførte,  var  Inddragelsen  af  Gejst- 
lighedens Godser.  Præsterne  skulde  herefter  lønnes  af 
Statskassen,    men    kom    paa  Grund    af  dennes  daarlige 

Tilstand  ofte  i  Xod,  medens  ikke  engang  Salget  af  de 
store  gejstlige  Godser  satte  Staten  i  Stand  til  at  op- 
fylde sine  Forpligtelser  lige  overfor  sine  Kreditorer. 
Medens  Espartero  vakte  Præsternes  Forbitrelse,  mistede 
han  samtidig  sin  Popularitet  i  Katalonien,  hvis  Bom- 
uldsindustri  følte  sig  truet  ved  en  paatænkt  Forandring 
af  det  overdrevne  Beskyttelsessystem.  Man  troede,  at 
Espartero  i  denne  Reform  blev  paavirket  af  England, 
som  havde  skjænket  ham  sin  Understøttelse,  medens 
Frankrig  begunstigede  Dronning  Christine. 

Det  varede  da  heller  ikke  længe,  for  end  Spanien 
atter  blev  hjemsogt  af  Opstandsforsog.  Den  7de  Ok- 
tober bemægtigede  O'Donnell  sig  Kastellet  i  Pamplona, 
og  samme  Dag  gjorde  Generalerne  Manuel  de  la  Con- 
cha  og  Diego  Leon  et  Forsøg  paa  at  bortføre  Dronning 
Isabella  og  hendes  Søster.  Der  blev  kæmpet  lige 
udenfor  de  stakkels  Børns  Værelser;  men  baade  der 
og  i  Pamplona  blev  Opstanden  hurtig  undertrykt:  O' 
Donneil  og  Concha  undkom;  men  Diego  Leon,  en  tap- 
per ung  ]Mand,  der  havde  vundet  Ære  i  Borgerkrigen, 
blev  tillige  med  flere  Officerer  skudt  —  en  Handling, 
som  gjorde  et  for  Espartero  meget  skadeligt  Indtryk. 
Langt  farligere  blev  dog  Oppositionen  i  Cortes,  som 
lededes  af  den  veltalende  Lopez  og  den  kloge  Olozaga, 
og  i  Maj  1 842  blev  Esparteros  svage  ^Ministerium 
styrtet.  Efter  en  lang  Ministerkrise  opbragte  Espartero 
endnu  mere  Stemningen  imod  sig  ved  at  stille  en  af 
sine  gamle  Krigskammerater  fra  Amerika,  Marskal 
PiOdil,  i  Spidsen  for  Ministeriet,  og  alle  Partier  be- 
gyndte nu  at  vende  sig  imod  ham  og,  vistnok  uden 
Grund,  at  beskylde  ham  for  diktatoriske  Planer.  Det 
sidste  Stød  fik  hans  Popularitet  ved  en  Opstand  i  Bar- 
celona i  November  1842  og  dens  Underkuelse  ved  et 
Bombardement.  Hadefulde  Angreb  i  Cortes  drev  Re- 
genten til  at  opløse  Forsamlingen  (den  3dje  Januar 
1843),  inden  der  var  vedtaget  nogen  Fmanslov.  Re- 
geringen maatte  derfor  opkræve  ubevilgede  Skatter,  og 

samtidig  opliidsedes  Stemningen  ved  den  Grusomhed, 
hvormed  den  gik  tilværks  i  Katalonien.  Under  disse 
Forhold  faldt  Valgene  til  de  nye  Cortes,  som  traadte 
sammen  den  3dje  April,  imod  spansk  Sædvane  meget 
uheldigt  ud  for  Regeringen,  og  Ministeriet  maatte  strax 
vige.  Et  nyt  Ministerium,  i  hvilket  Mendizabal  var 
Sjælen,  opløste  Cortes  (den  27de  Maj);  men  da  var 
Oproret  allerede  udbrudt  i  Malaga,  og  inden  lang  Tid 
udbredte  det  sig  over  hele  Spanien.  Den  30te  Juli 
flygtede  Espartero  paa  et  engelsk  Skib. 

Efter  Esparteros  Fald  blev  Lopez  stillet  i  Spidsen 
for  en  provisorisk  Regering,  og  den  ærlige  Demokrat 
sogte  at  trænge  Partihadet  og  de  personlige  Interesser 
tilbage  og  forene  alle  Kræfter  til  en  patriotisk  Politik; 
men  efter  faa  Maaneders  Forløb  maatte  han  erkjende 
sin  ideale  Stræben  for  uudførlig.  Større  Magt  end 
Regeringen  fik  de  fra  Landflygtigheden  tilbagevendte 
Generaler,  af  hvilke  navnlig  Narvaez  havde  bidraget 
meget  til  Revolutionens  hurtige  Sejr  Han  blev  ud- 
nævnt til  Generalkaptejn  i  Ny-Kastilien  og  samlede  en 
stor  Hær  i  Madrid.  Den  unge  Juan  Prim,  som  havde 
været  Hovedfører  for  Opstanden  i  Barcelona,  blev 
Guvernør  i  Madrid,  General  og  Greve  af  Reuss;  General 
Serrano  blev  Krigsminister,  Manuel  de  la  Concha 
Generalkaptejn  i  Andalusien.  Saaledes  fik  Moderado- 
erne  snart  Magten,  og  den  unge  ærgjerrige  Gonzales 
Bravo  traadte  i  December  1 843  i  Spidsen  for  et  Mini- 
sterium. Isabella  den  2den  blev  endnu  før  sit  14de 
Aar  erklæret  for  myndig,  og  den  23de  Marts  1844 
holdt  Dronning  Christine  sit  Indtog  i  Madrid,  medens 
hendes  Ægtefælle  Munnoz,  som  endnu  var  bleven  til- 
bage i  Paris,  blev  ophøjet  til  Hertug  af  Rianzares. 
Samme  Dag  døde  den  gamle  ædle  Augustin  Arguelles. 
Den  2den  Maj  traadte  Ministeriet  Gonzales  Bravo  til- 
bage  og  Narvaez   dannede   et  nyt   Ministerium. 

Med  Narvaez's  Styrelse  begyndte  en  fast  og  kraftig 
Regering,    som    paa  den  ene  Side  kuede  revolutionære 

Bevægelser  og  paa  den  anden  Side  modsatte  sig  de 
af  Enkedronningen  begunstigede  klerikale  og  absoluti- 
stiske Bestræbelser.  Finansministeren  Mon  tog  med 
stor  Dygtighed  fat  paa  at  bringe  Orden  i  Statshushold- 
ningen:  Soldater  og  Embedsmænd  fik  punktlig  Betaling, 
og  Folket  begyndte  at  arbejde  og  adlyde  Lovene.  Der 
indlededes  en  Forbindelse  med  Paven,  og  der  blev 
raadet  Bod  paa  de  mislige  kirkelige  Forhold.  Ved  en 
Forordning  af  9de  Avgust  standsedes  Salget  af  de 
endnu  ikke  solgte  gejstlige  Godser  og  Nonneklostre, 
indtil  Cortes  fik  truffet  en  nærmere  Bestemmelse.  Den 
20de  September  blev  IMartinez  de  la  Rosa  Udenrigs- 
minister. Den  tOde  Oktober  aabnedes  Cortes,  i  hvil 
ket  Ministeriet  havde  et  stort  Flertal,  og  der  vedtoges 
nu  en  saa  gjennemgribende  Revision  af  Forfatningen, 
at  man  snarere  kunde  kalde  den  en  ny  Forfatning.  I 
Stedet  for  det  hidtilværende  Senat  skulde  der  træde 
et  af  Kronen  paa  Livstid  frit  valgt,  og  i  det  hele  blev 
Konstitutionen  omdannet  efter  det  franske  Chartes 
Monster.  1845  blev  Narvaez  udnævnt  til  Hertug  af 
Valencia ;  men  hans  Haardhed  skaffede  ham  mange 
Fjender,  og  Finansministerens  gavnlige,  men  med 
Strænghed  gjennemførte  Reformer  fremkaldte  megen 
Utilfredshed. 

I  Februar  1846  dannedes  derfor  et  nyt  Ministerium 
af  en  mildere  Retning,  i  hvilket  bl.  a.  Isturiz  indtraadte; 
efter  forskjellige  Intriger  og  Ministerforandringer  maatte 
endog  Narvaez  forlade  Spanien.  Hele  Opmærksomheden 
drejede  sig  nu  om  Dronning  Isabellas  Formæling,  hvorom 
der  fortes  ivrige  Forhandlinger  med  den  franske  Regering. 
Resultatet  af  disse  blev,  at  den  1 6aarige  Dronning  den 
1  'de  Oktober  1846  blev  gift  med  sin  Fætter  Francisco 
d'Assis,  en  Søn  af  Francisco  de  Paula,  en  legemlig  og 
aandelig  svag  ung  Mand,  som  den  livsglade  Isabella 
kun  meget  ugjærne  ægtede,  medens  hendes  yngre  Sø- 
ster Luisa  med  stor  Tilfredshed  samme  Dag  holdt 
Bryllup    med    Ludvig    Filips    yngste    Son,    Hertugen  af 

Montpensier.  Mod  det  forste  Ægteskab  blev  der  ikke 
gjort  nogen  Indvending  i  Cortes;  men  det  sidste  var 
meget  upopulært  i  Spanien,  og  den  engelske  Regering 
havde  rejst  mange  Indvendinger  imod  det;  Forholdet 
imellem  Frankrig  og  England  blev  derved  højst  uven- 
skabeligt. Don  Carlos's  Søn,  »Greven  af  Montemolin«, 
til  hvem  Faderen  havde  aftraadt  sine  Fordringer,  pro- 
testerede og  fremkaldte  en  Bandekrig  i  Nordspanien. 
Francisco  d'Assis  fik  Kongetitlen  uden  nogen  Del  i 
Regeringen ;  men  Forholdet  mellem  ham,  som  ikke  brød 
sig  om  andet  end  Jagt  og  Andagtsøvelser,  og  den  unge 
Dronning,  som  kun  interesserede  sig  for  Musik,  Dans 
og  smukke  Yndlinger,  blev  selvfølgelig  meget  slet.  Isa- 
bellas første  Elsker  var  den  36aarige  General  Serrano, 
som  begunstigede  Progressisterne.  Under  de  forarge- 
lige Forhold  ved  Hoffet  herskede  der  Partistridigheder, 
og  flere  Ministerier  afløste  hinanden,  indtil  der  endelig 
indtraadte  bedre  Forhold,  da  Narvaez,  som  efter  Dron- 
ningens Giftermaal  var  vendt  tilbage  til  Spanien,  den 
•ide  Oktober    1 847  traadte  i  Spidsen  for  Ministeriet. 

Narvaez  viste  stor  Forsonlighed  imod  sine  tidligere 
Modstandere;  endog  Espartero  blev  kaldt  tilbage  fra 
England  og  levede  siden  i  Stilhed  paa  sine  Godser. 
Et  Oprør,  der  som  en  Efterklang  af  Februarrevolutio- 
nen den  26de  Marts  1848  udbrød  i  Madrid,  dæmpede 
Narvaez  med  stor  Kraft  og  Hurtighed,  og  da  det  for- 
nyedes den  7de  Maj,  kuede  han  det  med  Strænghed. 
Medens  han  saaledes  hindrede  Revolutionen  fra  at  ud 
brede  sig  i  Spanien  og  skabte  en  hidtil  ukjendt  Disci- 
plin i  Hæren,  vandt  han  Popularitet  ved  sin  værdige 
Optræden  lige  overfor  Englands  Anmasselser.  Da  Lord 
Palmerston  paa  en  nærgaaende  Maade  opfordrede  det 
spanske  Hof  til  at  skifte  Ministre,  afviste  den  spanske 
Udenrigsminister  denne  Indblanding  med  bitter  Ironi, 
og  da  senere  den  engelske  Sendemand  Henry  Bulwer 
blev    mistænkt  for  at  have  Fingrene  med  i   Spillet  ved 

oprørske  Bevægelser,  lod  Narvaez  ham  udvise.  Folgen 
blev  et  diplomatisk  Brud  imellem  de  to  Magter. 

Farligere  end  de  demokratiske  Oprørsforsøg  blev  et 
Indfald  af  Cabrera  i  Katalonien;  men  1849  gjorde 
General  Concha  Ende  paa  de  sidste  Levninger  af  den 
carlisti;  ke  Opstand,  og  Narvaez  udstedte  derefter  en 
fuldstændig  Amnesti  uden  nogen  Undtagelse,  som  gjorde 
et  fortrinligt  Indtryk  og  endog  blev  modtaget  af  de 
fleste  carlistiske  Generaler.  Lidenskaberne  begyndte  at 
forstumme,  og  i  materiel  Henseende  hævede  Spanien 
sig  stærkt.  Dertil  bidrog  ogsaa  en  Nedsættelse  af  de 
høje  Toldafgifter,  som  Espartero  ikke  havde  kunnet 
sætte  igjennem,  medens  nu  de  katatoniske  Fabrikanters 
Modstand  ikke  turde  træde  frem  lige  overfor  Udfoldel- 
sen af  en  betvdeli^  Hærstvrke  ved  Barcelona.  Nar- 
vaez's  kraftige  Regering  var  en  Velgjerning  for  Spanien; 
men  1850  blev  dets  Ro  atter  forstyrret  ved  Hof- 
intriger. 

Ligesom  Narvaez  tidligere  havde  sendt  Serrano  som 
Generalkaptejn  til  en  Provins,  havde  han  senere  fjærnet 
andre  af  Dronningens  Yndlinger  fra  Madrid,  og  det  var 
lykkedes  ham  at  tilvejebringe  en  Tilnærmelse  mellem 
Kongen  og  Dronningen ;  men  saavel  disse  som  Enke- 
dronningen havde  søgt  at  unddrage  sig  fra  den  myn- 
dige Hertugs  Herredomme,  og  der  havde  dannet  sig  en 
klerikal-absolutistisk  Kamarilla,  som  mindede  om  Ferdi- 
nand den  7des  Dage,  skjønt  alt  nu  fremtraadte  i  en 
mindre  stodende  Skikkelse.  Da  den  stolte  Hertug  ikke 
kunde  finde  sig  i  disse  Indflydelser,  fordrede  han  den 
l<'de  Januar  1851  selv  sin  Afsked,  og  Dagen  efter 
rejste  han  til  Frankrig.  Bravo-Muriflo,  som  havde  be- 
klædt forskjellige  Ministerier  under  Narvaez,  overtog 
Forsædet  i  et  nyt  Ministerium,  som  blev  mere  og  mere 
reaktionært.  1851  afsluttedes  et  for  Paven  gunstigt 
Konkordat.  I  December  1852  traadte  Bravo  Murillo 
tilbage  for  et  rent  absolutistisk  Ministerium,  og  i  de 
følgende  Aar    gjorde    flere    Ministerier  Forsøg    paa    at 

gjenindfore  en  uindskrænket  Kongemagt.  Det  rolige 
Fremskridt  blev  afbrudt,  de  gamle  Lidenskaber  vaktes, 
og  Revolutionen  hævede  sit  Hoved.  For  første  Gang 
blev  saa  vel  Kongedømmet  som  Katholicismen  aabent 
angrebne.  Hoffets  Fordærvelse  gav  et  republikansk  og 
materialistisk  Parti,  som  hidtil  havde  holdt  sig  skjult, 
Lejlighed  til  at  udfolde  sin   Fane. 

Blandt  dem,  der  i  Senatet  vovede  at  løfte  deres 
Stemmer  mod  Reaktionen,  var  General  Leopold  O'Donnell, 
og  han  skulde  derfor  i  Januar  1854  forvises  til  de 
kanariske  Øer;  men  han  holdt  sig  skjult  i  Madrid  i 
flere  Maaneder.  indtil  Folkestemningen  var  bleven  til- 
strækkelig ophidset.  I  Juni  udstedte  han  derpaa  et 
»Pronuneiamento«,  mod  Regeringen,  og  der  udbrød  en 
Opstand  i  Hovedstaden.  Understøttet  af  flere  Gene- 
raler, navnlig  af  Rytteranføreren  Dulce,  sejrede  han 
over  Regeringens  Tropper,  og  den  19de  Juli  blev  Dron- 
ningen tvunget  til  at  udnævne  Espartero  til  Første- 
minister og  O'Donnell  til  Krigsminister.  Det  progres- 
sistiske  Ministerium  gjennemførte  en  vigtig  Lov  om 
Salget  af  Nationalgodser,  til  Dels  i  smaa  Parceller^ 
hvorved  der  dannedes  en  selvstændig  Bondestand.  Der- 
imod opstod  der  Strid  i  Cortes  og  Ministeriet  om  en 
Forandring  af  Forfatningen,  og  Espartero  viste  sig 
udygtig  til  at  beherske  Forholdene.  Efter  Gadekampe 
i  Madrid  og  Barcelona  fjærnedes  da  den  14de  Juli 
1856  Espartero  ved  O'Donnells  Hjælp.  O'Donnell^ 
som  blev  Førsteminister,  havde  indtaget  en  Mellem- 
stilling imellem  Moderadoerne  og  Progressisterne  og 
forenede  Medlemmer  af  begge  Partier  til  »den  liberale 
Union«,  som  ikke  skulde  bryde  sig  om  Partidoktriner 
og  Partilidenskaber,  men  samle  alle  dygtige  liberale 
Kræfter  til  Landets  Fremskridt.  Men  allerede  efter 
3  Maaneders  Forløb  lykkedes  det  Hoffet  at  faa  >>Rebel- 
chefen«,  som  det  kaldte  O'Donnell,  afløst  af  Narvaez, 
der  indlod  sig  i  en  Forbindelse  med  »det  nykatholske 
Parti«.     Mi.sfornøjede  med  Ufrugtbarheden  af  det  libe- 


111 


rale  Partis  Reformer,  sogte  fremragende  Forfattere^ 
navlig  Donoso  Cortes,  at  paavise  Nødvendigheden  af  at 
vende  tilbage  til  det  katholske  Monarkis  Grundsæt- 
ninger, ganske  vist  ikke  med  den  raa  Fanatisme  fra 
1814  og  1823,  men  i  ædlere  Skikkelse.  Det  laste- 
fulde Hof  laante  ivrig  Øre  til  en  Retning,  som  dæk- 
kede alle  Synder  med  den  katholske  Majestæts 
Kappe. 

I  Begyndelsen  blev  Narvaez,  da  han  i  Oktober 
1856  vendte  tilbage  til  Madrid,  modtaget  med  stor 
Yndest  af  Dronning  Isabella,  og  han  gjennemforte  nu 
flere  reaktionære  Foranstaltninger.  De  af  de  to  sidste 
Ministerier  foretagne  liberale  Forandringer  ophævedes. 
Forfatningen  af  1845  blev  gjenoprettet  med  Tillæg  af 
arvelige  Senatorer,  der  indkaldtes  Jesuiter,  og  Pressen 
underkuedes ;  men  da  Narvaez  ikke  viste  sig  efter- 
givende nok  mod  Dronningens  og  hendes  Yndlingers 
Ønsker,  blev  han  mere  og  mere  ubehagelig  foi  Hoffet,, 
og  i  Oktober  1857  dannedes  et  nyt  Kabinet.  Men 
de  revolutionære  Storme  havde  i  det  mindste  bragt 
Spanien  ét  stort  Gode:  de  havde  brudt  Munkenes 
Magt,  og  Hoffets  klerikale  Bestræbelser  mødte  overalt 
en  saa  levende  Modstand,  at  dets  svage  Ministerium 
ikke  kunde  holde  sig.  Moderadoerne,  som  hidtil  havde 
været  det  mest  regeringsdygtige  Parti,  havde  gjort  sig 
umulige  ved  deres  Forbindelse  med  Gejstligheden,  og 
i  Juni  1858  maatte  Dronningen  atter  tage  sin  Tilflugt 
til  O'Donnell.  Med  ham  kom  den  liberale  Unions 
heldbringende  Politik  til  Roret,  og  der  begyndte  en 
Styrelse,  som  i  den  i  Spaniens  konstitutionelle  Periode- 
uhørte Tid  af  4^  Aar  beredte  Landet  Fred  og  Ro  og 
dertil  knyttede  Fremskridt.  Dertil  bidrog  ganske  vist 
en  heldig  Krig  med  Marokko,  der  gav  Nationalfølelsen 
et  stolt  Opsving,  som  man  ikke  havde  oplevet  siden 
Napoleons  Tid;  lige  overfor  den  ydre  Kamp  forstum- 
mede en  Tid  lang  den  indre  Strid. 

Anledningen    til  den  marokkanske  Krig  var  et  Ind- 

fald  af  Kabyler  i  de  spanske  Besiddelser  ved  Cevta 
(i  September  1859).  Kort  efter  dode  Kejseren  af 
Marokko,  og  under  den  Uorden,  som  derefter  opstod, 
blev  der  ikke  gjort  noget  for  at  give  Spanien  Oprejs- 
ning. Den  spanske  Regering  greb  Lejligheden  til  en 
Erobringskrig  i  Nordafrika,  som  var  meget  populær  i 
Spanien.  O'Donnell  overtog  selv  Kommandoen  over 
40,0')0  Mand,  som  i  Januar  1860  rykkede  frem  mod 
Tetuan,  hvor  den  spanske  Hær  blev  angreben  af  de  i 
Tal  langt  overlegne  Marokkanere,  men  den  4de  Februar 
vandt  en  afgjorende  Sejr,  hvorefter  Tetuan  blev  ero- 
bret. Efterretningen  om  denne  Sejr  vakte  stor  Juhel 
i  Spanien,  og  O'Donnell  blev  udnævnt  til  Hertug  af 
Tetuan.  Efter  at  Spanierne  havde  vundet  endnu  en 
Sejr,  bad  Marokkanerne  om  Fred,  og  den  26de  April 
undertegnedes  en  Traktat,  i  Folge  hvilken  Kejseren 
afstod  et  Stykke  Land  til  Spanien  og  forpligtede  sig 
tii  at  betale  Krigsomkostningerne. 

Inden  denne  Krig  var  sluttet,  havde  Spanien  været 
truet  af  en  indre  Kamp.  Garlisternes  Ledere  havde 
ment  at  burde  benytte  Lejligheden,  medens  Hæren  var 
sysselsat  i  Afrika,  til  en  Rejsning,  og  havde  overtalt 
General  Ortega,  som  kort  i  Forvejen  var  bleven  ud- 
nævnt til  Generalkaptejn  paa  de  baleariske  Øer,  til  at 
begynde  en  Opstand.  Ortega  førte  40' »O  Mand  over 
fra  Øerne  til  Fastlandet,  hvor  han  den  1ste  April 
landede  ved  Ebros  Udløb  og  traf  sammen  med  Don 
Carlos's  Sønner  og  General  Elio.  Først  nu  underret- 
tede Ortega  sine  Soldater  om  sit  Forehavende ;  men 
de  besvarede  hans  Opfordringer  med  at  raabe:  »Leve 
Dronningen!«,  og  saa  vel  Ortega  som  Prinserne  blev 
tagne  til  Fange  paa  Flugten.  Ortega  blev  skudt,  me- 
dens Prinserne  blev  sendte  over  Grænsen,  efter  at  de 
liavde  frasagt  sig  deres  Fordringer. 

I  de  følgende  Aar  udstrakte  den  spanske  Regering 
Haanden  efter  en  Gjenerhvervelse  af  tidligere  Besiddel- 
ser i   Amerika.     Af    det  store  spanske  Rige  i  den  nye 

Verden  var  der  ikke  blevet  andet  tilbage  end  de  vest- 
indiske Øer  Kuba  og  Puerto-Rino ;  men  paa  det  imel 
lem  begge  liggende  Haiti  søgte  den  svage  forhen  spanske 
Republik  St.  Domingo  Beskyttelse  hos  Spanien  mod 
den  mægtigere  forhen  franske  Naborepublik  Haiti  og  gav 
sig  '861  under  spansk  Herredømme.  Men  da  den 
spanske  Generalkaptejn  indførte  en  ligesaa  despotisk 
og  udelukkende  spansk  Styrelse  i  den  nve  Besiddelse 
som  paa  Kuba,  udbrød  der  allerede  1863  en  Opstand 
i  St.  Domingo,  og  Spanien  opgav  igjen  sit  kortvarige 
og  ubefæstede  Herredømme  paa  Øen. 

Imidlertid  havde  den  spanske  Regering  indladt  sig 
paa  et  større  Foretagende.  Den  31te  Oktober  1861 
sluttede  Frankrig,  England  og  Spanien  en  Overenskomst, 
i  Følge  hvilken  disse  Magter  afsendte  Tropper  til 
JNIejiko  for  at  beskytte  de  der  boende  Evropæere  mod 
Forurettelser  og  Udsugeiser.  Spanierne,  som  optraadte 
først  og  med  den  betydeligste  Styrke,  7000  Mand  under 
General  Prim,  besatte  Vera  Cruz  og  synes  i  Begyndel- 
sen at  have  næret  Planer  om  at  gjenvinde  Mejiko ; 
men  da  den  franske  Regering  erklærede  sig  for  Op- 
højelsen af  den  østerrigske  Ærkehertug  til  Kejser  af 
Mejiko,  kølnedes  Spaniens  Iver  for  Foretagendet,  og  i 
April  1862  vendte  Prim  med  sine  Tropper  tilbage  til 
Kuba  uden  at  have  udrettet  andet  end  at  forstyrre  det 
nære  Forhold  til  Frankrig,  som  under  Isabellas  Rege- 
ring havde  været  Spaniens  bedste  Støtte.  Ved  dette 
mislykkede  Tog  rystedes  O'Donnells  Anseelse. 

Under  O'Donnells  Styrelse  havde  Spanien  gjort 
store  Fremskidt.  Dronning  Isabellas  slette  Tilbøjelig- 
heder vare  holdte  indenfor  stærke  Skranker;  ved  Salget 
af  de  gejstlige  Godser  og  Ophævelsen  af  næsten  alle 
]\lunkeklostre  var  Staten  og  hele  det  aandelige  Liv 
bleven  befriet  for  Gejstlighedens  fordærvelige  Indflydelse  ; 
Forvaltningen  og  Retsvæsenet  vare  blevne  indrettede 
paa    en    bedre  Maade,    den    offentlige  Orden    blev  nu 

beskyttet  af  en  god  Hær  og  et  fortræffeligt  Gendarmeri; 
der  var  anlagt  Jærnbaner  og  Veje,  og  Agerdyrkning, 
Industri  og  Handel  havde  taget  et  stærkt  Opsving ; 
Landet  var  blevet  aabnet  for  Forbindelsen  med  Ud- 
landet og  udstyret  med  højere  og  lavere  Læreanstalter. 
Men  saa  vel  Cortes  som  Dronningen  begyndte  at  blive 
kede  af  O'Donnells  lange  Regering,  og  da  Isabella  i 
Februar  1863  nægtede  sit  Samtykke  til  en  Opløsning 
af  Cortes,  indgav  Ministeriet  sin  Afsked. 

I  de  følgende  2^  Aar  havde  Spanien  -i  Ministerier^ 
medens  Regeringens  Myndighed  svækkedes,  og  Mis- 
fornøjelsen med  Dronningen  og  hendes  nye  Yndling, 
den  forhenværende  Tjener  Marforio,  blev  større  og 
større.  Da  Isabella  frygtede  for  at  miste  sin  Trone^ 
især  da  »ler  hævede  sig  Stemmer  for  at  forene  hele 
den  »iberiske«  Halvø  under  Kongen  af  Portugal,  over- 
gav hun  den  23de  Juni  1865  atter  Regeringen  til 
O'Donnell.  Men  dennes  sidste  Ministerium  blev  ikke 
saa  heldigt  som  det  foregaaende:  Flertallet  i  Cortes 
var  fra  den  liberale  Union  gaaet  over  til  Progressisterne, 
og  O'Donnell  søgte  derfor  at  vinde  disse  ved  en  Ud- 
videlse af  Valgretten  og  Anerkjendelsen  af  Kongeriget 
Italien,  som  Dronningen,  paavirket  af  sin  jesuitiske 
Skriftefader,  hidtil  havde  hindret;  men  ikke  desto 
mindre  udbrød  der  i  Januar  1866  et  progressistisk 
Oprør  under  Ledelse  af  den  urolige  General  Prim. 
De  Tropper,  som  havde  rejst  sig,  blev  vel  slaaede  af 
en  overlegen  Styrke  under  O'Donnells  Meningsfælle^ 
den  kjække  Serrano,  og  maatte  flygte  over  den  portu- 
gisiske Grænse,  hvorefter  de  portugisiske  Kamre  ud- 
viste Prim  og  erklærede  sig  mod  alle  »iberiske«  Planer; 
men  i  Juni  1 866  udbrød  et  nyt  Militæroprør  i  Madrid, 
som  Regeringen  kun  med  Vanskelighed  fik  kuet.  Dron 
ningen,  som  saae  sig  udelukket  fra  enhver  Indflydelse 
og  ikke  følte  sin  Magt  betrygget  ved  O'Donnells  for- 
sonlige Fremgangsmaade,  afskedigede  den  10de  Juli 
denne    og    kastede    sig    i    Armene    paa    den    66aarige 

Hertug  af  Valencia,  som  var  den  eneste,  der  foruden 
Hertugen  af  Tetuan  havde  vist  sig  i  Stand  til  al 
grunde  en  fast  Regering  i  Spanien.  O'Donnell  trak 
sig  tilbage  til  Biarritz  i  Frankrig,  hvor  han  døde  den 
5te  November  1867   i   en  Alder  af  58  Aar. 

Narvaez's  sidste  Ministerium  var  langt  mere  reak- 
tionært og  voldsomt  end  hans  tidligere  Ministerier. 
Han  standsede  Salget  af  Kirkegodserne,  afskaffede 
det  liberale  Undervisningssystem,  som  O'Donnell  havde 
indført,  gav  en  Presselov,  som  forbandt  en  skarp  Cen- 
sur med  Straffe  for  Artikler,  der  ikke  vare  blevne 
trykte,  og  sikrede  sig  et  konservativt  Flertal  i  Cortes 
ved  at  opløse  Forsamlingen.  Da  1  23  Gortesmedlemmer 
protesterede  mod  Opløsningen,  lod  han  dem  i  Natten 
til  den  30te  December  1866  alle  arrestere  og  36  af 
dem  deportere.  Men  den  23de  April  1868  døde  Nar- 
vaez  i  sit  68de  Aar.  Indenrigsministeren  Gonzales 
Bravo  traadte  i  Spidsen  for  Ministeriet  og  gik  endnu 
mere  hensynsløst  til  Værks  end  Narvaez  selv:  han  op- 
tog endog  Marforio  i  Ministeriet.  I  Anledning  af  Ryg- 
tet om  en  Opstand,  som  vilde  sætte  Hertugen  af 
^lontpensier  paa  Tronen,  lod  Gonzales  Bravo  Serrano 
og  Dulce  deportere  til  de  kanariske  Øer  og  et  Par 
Hundrede  Officerer,  blandt  dem  Hertugen,  udvise.  Ved 
Montpensiers  Udvisning  haabede  Dronning  Isabella  at 
gjøre  sig  Kejser  Napoleon  forbunden,  og  der  blev  af- 
talt et  Møde  med  ham  i  St.  Sebastian  (nær  ved 
franske  Grænse) ;  men  imidlertid  udbrød  der  et  Militær- 
oprør i  Cadiz  den  18de  September.  Serrano  og  Dulce 
vare  indtrufne  der,  og  Admiral  Topete  med  hele  den  i 
Cadiz  liggende  Flaade  forbandt  sig  med  dem,  ligesom 
General  Prim,  som  navnlig  havde  indledet  det  hele 
Foretagende,  ankom  fra  England.  Inden  faa  Dage  var 
hele  Andalusien  i  Oprør,  og  i  Slutningen  af  September 
havde  de  fleste  større  Stæder  erklæret  sig  for  Rejs- 
ningen,   hvis    Program    var:    det    bourbonske  Dynastis 

Afsættelse,    Indsættelse    af    en  provisorisk  Regering  og 
Indkaldelse  af  en  grundlovgivende  Forsamling. 

Forgjæves  ventede  Dronning  Isabella  Kejser  Napo- 
leon i  St.  Sebastian:  hun  maatte  søge  ham  i  Biarritz; 
men  han  lod  sig  hverken  ved  hendes  eller  Kejserindens 
Bonner  bevæge  til  en  væbnet  Intervention  i  Spanien. 
Kejserens  Raad  —  at  nedlægge  Regeringen  til  Fordel 
for  sin  Søn  Alfonso  —  forkastede  Isabella  paavirket 
af  sin  Skriftefader  og  Marforio.  De  Tropper,  som  vare 
blevne  hende  tro,  lykkede  under  Anførsel  af  General 
Pavia  frem  til  Andalusien,  men  blev  den  28de  Sep- 
tember slaaede  af  Serrano  ved  Alcolea  i  Nærheden  af 
Cordoba.  Paa  Budskabet  herom  flygtede  Dronningen 
den  30te  September  over  Grænsen.  Isabella  den  2dens 
Regering  var  ophørt. 


IX. 

Dei)  i)yeste  Tid. 


Revolutionen  af  1868  var  som  næsten  alle  spanske 
Revolutioner  udgaaet  fra  en  militær  Rejsning:  Progres- 
sistføreren  Prim  og  den  liberale  Unions  Tilhængere 
Serrano  og  Topete  havde  forenet  sig  til  et  fælles  Pro- 
nunciamento  og  dannede  nu  en  provisorisk  Regering. 
I  Spidsen  for  denne  traadte  Serrano,  Hertug  de  la 
Torre.  I  de  fleste  Stæder  oprettedes  revolutionære 
Juntaer,  og  i  Almindelighed  viste  Befolkningen  sig 
fjendtlig  saa  vel  mod  det  bourbonske  Dynasti  som  mod 
Pavedømmet  og  Jesuiterne,  hvilke  det  allerede  den 
13de   Oktober    blev    paalagt,    inden  3  Dage    at    lukke 

deres  Klostre  og  Seminarier,  hvorhos  Jesuiterordenen 
erklæredes  for  ophævet  i  Spanien.  Ligeledes  lukkedes 
andre  Klostre,  Trosfriheden  forkyndtes,  og  i  Mahon 
paa  Øen  Minorka  aabnedes  den  forste  protestantiske 
Kirke  i  Spanien.  Den  10de  November  udfærdigedes 
en  nv  Valglov  for  de  grundlovgivende  Cortes,  ved  hvil- 
ken alle  Spaniere,  som  havde  fyldt  25  Aar,  erklæredes 
for  valgberettigede.  Forsamlingen  skulde  træde  sam- 
men i  Februar  1869.  Da  man  var  overbevist  om, 
at  den  vilde  erklære  sig  for  en  monarkisk  Regering, 
kom  Sporgsmaalet  om  Kongevalget  strax  paa  Dags- 
ordenen. Republikanerne,  som  ikke  ansaa  det  for 
muligt  stax  at  faa  indført  en  Republik,  vilde  vælge 
den  76aarige  barnløse  Espartero  til  Konge;  men  den 
gamle  Sejrshertug  ønskede  ikke  selv  Valget.  Det  ibe- 
riske Parti  var  stemt  for  Kongen  af  Portugal ;  men 
Portugiserne  frygtede  en  Forening  med  det  større  Rige. 
Serrano,  Topete  og  deres  Tilhængere  erklærede  sig  for 
Hertugen  af  Montpensier ;  men  dette  Valg  modarbejdedes 
af  alle  Kræfter  fra  Frankrigs  Side.  For  en  Sønnesøn 
af  Don  Carlos  vare  kun  de  svage  Levninger  af  Carli- 
sterne  stemte. 

At  Forfatningen  skulde  være  monarkisk,  vedtog 
Cortes  med  214  Stemmer  mod  71  ;  men  da  man  ikke 
kunde  finde  en  Konge,  udnævntes  Serrano  den  15de 
Juni  indtil  videre  til  Regent,  medens  Prim  blev  Første- 
minister. Imidlertid  var  den  nye  Forfatning  bleven 
vedtaget  af  Cortes ;  dens  Grundtræk  vare :  en  Kongres, 
valgt  paa  3  Aar  af  alle  25aarige  indfødte  Spaniere, 
og  et  Senat,  valgt  paa  12  Aar  med  en  aarlig  Afgang 
af  ^.  Senatet  skulde  vælges  af  Provinsialdeputationer, 
udgaaede  af  almindelige  Valg;  men  Valgbarheden  var 
indskrænket  til  de  hojestbeskattede  og  en  Alder  af 
40  Aar.  Skjønt  Forfatningen  saaledes  var  meget  demo- 
kratisk, udbrød  der  dog  i  Efteraaret  1869  republi- 
kanske Opstande  i  flere  af  de  østlige  og  sydlige  Pro- 
vinser;   men    de    kuedes    snart,    da  Tropperne  forblev 

tro.  Derimod  kunde  Regeringen  ikke  faa  Bugt  med 
en  Opstand,  der  havde  rejst  sig  paa  Kuba. 

Med  Kongevalget  trak  det  imidlertid  i  Langdrag. 
Da  Heitugen  af  Montpensier  syntes  at  have  de  bedste 
Udsigter,  optraadte  imod  ham  Infanten  Henrik,  Kon- 
gens yngre  Broder,  og  angreb  ham  saa  voldsomt  i 
Bladene,  at  Hertugen  sendte  ham  en  Udfordring.  I  en 
Duel,  som  fandt  Sted  i  Marts  1870,  blev  Infanten 
skudt,  og  Montpensier  blev  domt  til  en  Pengebøde  og  en 
]\Iaaneds  Udvisning  fra  Madrid.  Da  hans  Udsigter  til 
Tronen  herved  forringedes,  besluttede  Isabella,  som  nu 
opholdt  sig  i  Paris,  sig  i  Juni  1870  endelig  til  at  frasige 
sig  sine  Rettigheder  til  Fordel  for  sin  Søn ;  men  den- 
nes Parti  i  Spanien  var  endnu  kun  ringe.  Derimod 
søgte  Prim  nu  at  fmde  en  udenlandsk  Tronkandidat, 
og  den  2den  Juli  tilbød  den  spanske  Regering  først 
Kronen  til  Prins  Leopold  af  Hohenzollern.  Den  1 2te 
Juli  frabad  Prinsen  sig  den  ham  tilbudte  Værdighed; 
men  imidlertid  havde  Kejser  Napoleons  Indblanding  i 
Sagen  ført  til  det  skæbnesvangre  Brud  mellem  Frankrig 
og  Tyskland. 

Prim  henvendte  sig  derefter  til  Kongen  af  Italiens 
anden  Søn  Amadeus,  som  efter  forskjellige  Under- 
handlinger modtog  Tilbudet.  Den  16de  November 
blev  han  valgt  til  Spaniens  Konge  med  191  Stemmer, 
medens  kun  25  stemte  for  Hertugen  af  Montpensier, 
8  for  Espartero,  2  for  Prins  Alfonso,  63  for  en  Repu- 
blik. Amadeus  landede  den  30te  December  i  Cartagena, 
samme  Dag,  som  hans  Hovedstotte,  Prim,  døde  af  et 
Skudsaar,  som  han  2  Dage  før  havde  modtaget,  da  han 
vendte  hjem  fra  en  Gortessamling.  Det  var  saaledes 
under  sørgelige  Varsler,  at  den  25aarige  Konge  den 
2den  Januar  1871  holdt  sit  Indtog  i  Madrid.  Cortes 
oplø.ste  sig,  og  Serrano  nedlagde  Regentskabet,  men 
traadte  i  Spidsen  for  et  nyt  Ministerium. 

I  de  nye  Cortes,  som  traadte  sammen  den  3dje 
April,    var  Partisplittelsen  endnu  større  end  i  de  fore- 

gaaende.  Foruden  de  3  slørre  Partier,  Moderadoerne, 
Progressisterne  og  Republikanerne,  fandtes  der  Carlisler, 
Alfonsister  og  Tilhængere  af  Montpensier.  De  4  sidste 
Partier  søgte  at  styrte  Regeringen,  og  Serranos  Tanke, 
at  forene  Flertallet  i  et  Koalitionsministerium,  mis- 
lykkedes, da  Moderadoerne  og  Progressisterne  hver  for 
sig  søgte  at  tilrive  sig  hele  Magten,  og  de  4  andre 
Partier  altid  sluttede  sig  til  Oppositionen.  Saaledes 
maatte  Serrano  allerede  den  23de  JuU  træde  tilbage, 
og  i  det  følgende  Halvaar  styrtedes  endnu  2  Ministe- 
rier. Da  heller  ikke  de  moderate  Progressisters  Forer 
Sagasta  kunde  vinde  Flertallet,  opløstes  Cortes  den 
24de  Januar  1872.  Ved  Anvendelse  af  store  Penge- 
summer fik  Sagasta  Flertal  i  de  nye  Cortes,  da  han 
kunde  regne  paa  1 28  Medlemmer  af  den  moderate 
Union  og  72  moderate  Progressister  samt  i  Reglen 
paa  5'>  Moderadoer,  medens  Oppositionen  bestod  af 
50  radikale  Progressister,  som  lededes  af  Zorilla,  40 
Republikanere   og  40  Alfonsister  og  Carlister. 

Men  i  Maj  1872  maatte  Regeringen  bestaa  en 
Kamp  med  Carlisterne,  som  havde  rejst  sig  i  de  ba- 
skiske Provinser,  hvor  den  unge  Don  Carlos,  som  nu 
kaldte  sig  Carl  den  7de,  selv  optraadte.  Serrano  slog 
Carlisterne,  tvang  Don  Carlos  med  en  Del  af  sine 
Tropper  til  at  flygte  over  Grænsen  og  bevilgede  de 
oyrige  Carlistbander  fuld  Amnesti.  Kort  efter  danne- 
des et  unionistisk  Ministerium,  i  hvilket  Serrano  den  4de 
Juni  overtog  Forsædet ;  men  da  Kongen  ikke  vilde  be- 
vilge hans  Fordring  om  for  nogen  Tid  at  faa  tilstaaet 
diktatorisk  Magt,  traadte  han  tilbage,  og  Amadeus 
henvendte  sig  til  Zorilla,  som  dannede  et  Kabinet  af 
radikale  Progressister.  Zorilla  forkyndte  gjennemgri- 
bende  Reformer,  til  hvis  Gjennemforelse  atter  nye  Valg 
blev  nødvendige.  Disse  faldt  aldeles  ud  til  hans  For- 
del; men  Kongen  fandt  mere  og  mere  sin  Stilling 
trøstesløs.     Hertugen    af   Montpensier    opfordrede    sine 

Tilhængere  til  at  slutte  sig  til  Prins  Alfonso,  der  op- 
traadte  igjen  carlistiske  og  republikanske  Bevægelser, 
og  den  19de  Juli  blev  der  skudt  paa  Kongen,  uden 
at  det  blev  opdaget,  fra  hvem  dette  Mordforsøg  var 
udgaaet.  Serrano  og  Topete  tilraadede  et  Statskup 
som  den  eneste  Udvej  til  at  opretholde  en  ordnet  Re- 
gering; men  Amadeus  vilde  ikke  indlade  sig  paa  noget 
ulovligt  Skridt,  og  da  Zorilla  i  Januar  1873  gav  efter 
for  Artilleriofficerernes  Opsætsighed  og  lovede  at  fore- 
lægge et  Forslag  til  Artilleriets  Omdannelse  i  mere 
»demokratisk«  Aand,  frasagde  Kongen  sig  Tronen  (den 
Ilte  Februar).  Allerede  Dagen  efter  afrejste  han  til 
Lissabon,  hvor  hans  Soster  var  Dronning,  og  begav 
sig  derfra  til  sit  Fædreland,  hvor  han  indtraadte  i  sine 
forrige  Stillinger.     Han  døde   1890. 

Den  fremmede  Fyrste,  som  ærlig  havde  søgt  at 
holde  den  konstitutionelle  Forfatning,  havde  ikke  kun- 
net faa  Fodfæste  i  Spanien,  og  uagtet  Republikanerne 
kun  dannede  et  Mindretal  saa  vel  i  Nationen  som  i 
Cortes,  vare  de  nu  Herrer  over  Situationen.  Republi- 
kaneren Figueras  blev  Konseilpræsident,  og  de  liberale, 
som  først  nu  sluttede  sig  til  Republikken,  maatte  snart 
opgive  de  Pladser  i  Ministeriet,  som  først  indrømmedes 
dem.  Det  nye  rent  republikanske  Ministerium  opløste 
Cortes,  efter  at  disse  den  22de  Marts  havde  vedtaget 
et  allerede  af  den  kongelige  Regering  fremsat  Forslag 
om  Afskaffelsen  af  Slaveriet  paa  Puerto-Rico.  Mini- 
strene, blandt  dem  Spaniens  største  Taler  Emilio  Ca- 
stelar,  vilde  gjøre  Spanien  til  en  føderativ  Republik 
som  Schweiz  og  de  nordamerikanske  Fristater  og 
ledede  Valgene  til  den  nye  grundlovgivende  Forsamling 
saaledes,  at  de  føderalistiske  Republikanere  fik  et  stort 
Flertal  i  denne.  Forsamlingen,  som  aabnedes  den  1ste 
Juni  '873,  proklamerede  da  ogsaa  strax  Forbunds- 
republikken og  nedsatte  et  Udvalg  til  Udarbejdelse  af 
en  ny  Forfatning;   men  det  kom  aldrig  til  dennes  Ved- 

tagelse,  da  Tilstandene  rundt  om  i  Landet  gjorde  den 
umulig. 

I  de  nordøstlige  Provinser  udbredte  Carlisterne  sig 
mere  og  mere  og  slog  Regeringens  Tropper,  som  mang- 
lede al  Krigstugt.  De  republikanske  Generaler,  som 
stilledes  i  Spidsen  for  dem,  savnede  Indflydelse:  ja 
Soldaterne  fordrev  eller  dræbte  paa  nogle  Steder  Offi- 
cererne. Som  Overanfører  for  Carlisterne  optraadte 
forst  Prætendentens  Broder  Alfonso,  og  i  Juli  hvidedes 
Don  Carlos  selv  i  de  baskiske  Provinser.  I  Sydspanien 
hejsede  Socialister  og  Ultrademokrater  den  røde  Fane 
og  begik  alle  Slags  Rædselsgjerninger;  paa  flere  Steder 
gik  Tropperne  over  til  dem.  I  Cortes  delte  Republi- 
kanerne sig  i  en  højre  Side  under  Castelar,  som  med 
Magt  vilde  kue  Oprørerne,  og  en  venstre  Side  under 
Figueras  og  Pi  y  Margall,  som  ikke  vilde  tilstede  An- 
vendelsen af  overordentlige  Midler.  Castelar  fik  dog 
Overhaanden  og  blev  den  7de  September  sat  i  Spidsen 
for  Reserin^en.  Han  indkaldte  nu  alle  Reserver,  stil- 
lede  uden  Hensyn  til  politisk  Mening  de  dygtigste 
Generaler  i  Spidsen  for  Tropperne,  erklærede  de  op- 
rørske Provinser  i  Belejringstilstand  og  udsatte  Cortes- 
samlingen  til  Nytaar.  Strax  efter  udstedte  han  flere 
Forordninger,  som  indtil  videre  ophævede  de  konstitu- 
tionelle Garantier.  Friheden  blev  saaledes  langt  rin- 
gere end  under  Kongedømmet;  men  alle  fornuftige 
Fædrelandsvenner  erkj endte  Nødvendigheden  af  en  stærk 
Regering.  Generalerne  Pavia  og  Martinez  Campos  ren- 
sede Sydens  store  Stæder,  og  den  12te  Januar  1874 
indtoges  Cartagena,  hvor  de  rode  Republikanere  havde 
samlet  en  betydelig  Styrke  og  indført  en  Rædsels- 
regering. 

Den  2den  Januar  vare  imidlertid  Cortes  igjen  traadte 
sammen,  og  da  Castelar  nu  af  mange  Republikanere 
betragtedes  som  Forræder,  blev  en  af  hans  Tilhængere 
foreslaaet  Tillidsadresse  forkastet  med  120  Stemmer 
mod   100,   hvorefter   Castelar  og  hans   Ministerium  trak 

sig  tilbage.  Man  skulde  nu  vælge  en  ny  Regering; 
men  i  det  samme  traadte  en  Officer  ind  i  Forsam- 
lingssalen og  fremsatte  en  Opfordring  fra  General- 
kaptejnen i  Madrid  Pavia  til  Cortes  om  strax  at  oplose 
sig.  o  Minuter  efter  rykkede  Tropper  ind  i  Salen  og 
fordrev  de  Deputerede,  som  endnu  vare  tilbage.  Pavia 
havde  handlet  i  Samraad  med  Serrano,  Topete  og 
Sagasta,  og  Serrano  blev  nu  Konseilspræsident,  Sagasta 
Udenrigsminister;  der  indfortes  derefter  et  Militær- 
diktatur. 

Modstanden  mod  dette  maatte  i  flere  af  de  større 
Stæder  kues  med  Vaabenmagt.  I  Barcelona  kostede 
dens  Undertrykkelse  over  1000  af  Deltagerne  Livet. 
Langvarigere  og  vanskeligere  blev  Carlisternes  Bekæm- 
pelse. Serrano,  som  den  26de  Februar  lod  sig  ud- 
nævne til  Republikkens  Præsident,  slog  vel  Carlisterne; 
men  efter  at  han  havde  forladt  Krigsskuepladsen  og 
overdraget  Anførselen  til  Manuel  Concha,  blev  denne 
overvunden  og  faldt  selv  i  et  Slag  ved  Estella  den 
27de  Juni.  I  Juli  trængte  endog  Prins  Alfonso  ind  i 
Kastilien,  hvor  Carlisterne  gik  frem  med  Mord  og 
Brand.  De  vakte  herved  Befolkningens  Had  og  buk- 
kede snart  under.  Alfonso,  som  var  bleven  uenig  med 
sin  Broder,  nedlagde  Kommandoen  og  begav  sig  til 
Østerrig,  ledsaget  af  sin  Gemalinde,  en  Datter  af  Dom 
Miguel,  der  havde  deltaget  i  hans   Felttog. 

Derimod  kunde  Serrano  ikke  udrette  noget  i  de 
baskiske  Provinser,  og  da  han  derfor  blev  angrebet  i 
Bladene,  nedlagde  han  sin  Værdighed,  medens  Sagasta 
den  ide  September  traadte  i  Spidsen  for  et  nyt  Mini- 
sterium. ]\Ien  Misfornøjelsen  med  Republikken  var 
bleven  almindelig,  og  dens  Fald  kunde  ikke  længere 
undgaas.  General  Martinez  Campos  var  bleven  forvist 
til  de  baleariske  Oer,  fordi  han  i  Januar  havde  ytret 
sin  Misfornøjelse  med,  at  man  ikke  havde  udraabt  Isa- 
bellas Son  Alfonso  til  Konge ;  men  han  undslap  fra 
sin    Forvisning    og    vandt  i  det    lige    overfor    liggende 

Murviedro  (Oldtidens  Sagunt)  to  Batailloner  for  Alfon- 
sos  Sag.  Da  han  den  29de  December  udraabte  Al- 
fonso  den  12te  til  Konge,  fandt  han  almindelig  Til- 
slutning, og  allerede  den  31te  December  kunde  der 
i  Madrid  dannes  et  nyt  Ministerium.  I  Spidsen  for 
dette  traadte  den  ansete  Forfatter  og  Statsmand  Cano- 
vas  de  Castillo,  som  havde  været  Minister  under 
O'Donnell  og  allerede  1870  modigt  havde  forfægtet 
den  unge  Alfonsos  Rettigheder  i  Cortes.  Samme  Dag 
afgik  et  Telegram  til  den  nye  Konge,  som  opholdt  sig 
i  Paris  hos  sin  Moder. 

Alfonso  den  12te,  født  den  27de  November  1857, 
var  efter  Revolutionen  i  1868  bleven  opdraget  i  Wien 
og  uddannet  paa  den  engelske  Militærskole  Sandhurst. 
Den  14de  Januar  1875  holdt  den  17aarige  Konge  sit 
Indtog  i  Madrid.  Da  Præsterne  endnu  havde  stor  Ind- 
flydelse blandt  Landbefolkningen,  i  hvilken  Kongedøm- 
met maatte  søge  sin  bedste  Støtte,  søgte  Canovas  saa 
vidt  muligt  at  tilfredsstille  Gejstligheden:  det  borgerlige 
Ægteskab,  som  var  blevet  indført,  blev  igjen  afskaffet, 
protestantiske  Kirker  lukkedes,  Undervisningsfriheden 
indskrænkedes,  og  alle  endnu  ikke  solgte  Kirkegodser 
tilbagegaves  Gejstligheden.  Paa  den  anden  Side  viste 
Regeringen  ved  at  indkalde  en  Notabelforsamling  til 
Udarbejdelse  af  Forslag  til  en  ny  Konstitution,  at  den 
ikke  tænkte  paa  at  indføre  Enevoldsmagten.  Valgene 
til  de  grundlovgivende  Cortes  udsattes  imidlertid  til 
Begyndelsen  af  det  følgende  Aar. 

Først  gjaldt  det  om  at  faa  Ende  paa  Carlistkrigen, 
og  allerede  faa  Dage  efter  sin  Ankomst  til  Madrid 
havde  den  unge  Konge  begivet  sig  til  Nordarmeen. 
Dels  ved  Underhandlinger,  i  Følge  hvilke  mange  af 
Carlisterne  fik  Amnesti,  dels  ved  heldige  Kampe  lyk- 
kedes det  endelig  at  faa  Bugt  med  Oprøret,  og  den 
28de  Februar  1876  maatte  Don  Carlos  opgive  sin 
I\Iodstand  og  forlade  Spanien.  Den  20de  Marts  holdt 
Kong  Alfonso  under  stor  Jubel  sit  Indtog  i  Madrid.     De 

baskiske  Provinsers  Udsendinge,  som  endnu  androg  paa 
Anerkj endelsen  af  deres  Fueros,  fik  det  Svar  af  Cano- 
vas,  at  Forskjellen  mellem  dem  og  det  øvrige  Spanien 
maatte  falde  bort,  og  Cortes,  som  vare  aabnede  den 
15de  Februar,  vedtog  et  af  Regeringen  fremsat  For- 
slag, hvorved  alle  Spaniere  forpligtede  sig  til  Skat  og 
Krigstjeneste. 

Det  forelagte  Forslag  til  en  ny  Statsforfatning  ved- 
toges i  Maj  af  Kongressen,  i  Juni  af  Senatet  med  stor 
Stemmeflerhed.  Størst  Vanskelighed  voldte  Religions- 
spørgsmaalet:  til  sidst  blev  det  vedtaget,  at  den  kathol- 
ske  Lære  skulde  være  Statens  Religion,  og  at  der  ikke 
offentlig  maatte  udøve  nogen  anden  Gudstjeneste,  men 
at  ingen  maatte  forf^^lges  paa  Grund  af  sin  religiøse 
Anskuelse.  Cortes  skulde  bestaa  af  et  Senat  og  et 
Deputeretkammer:  det  første  skulde  bestaa  dels  af 
selvskrevne  Medlemmer,  mest  Grander,  dels  af  Sena- 
torer, valgte  paa  Livstid  af  Kronen,  dels  af  Senatorer, 
valgte  af  Statskorporationer  og  de  højest  beskattede. 
De  Deputerede  skulde  vælges  paa  5  Aar  af  Valgkolle- 
gier,  Gejstlige  kunde  ikke  vælges. 

Efter  Vedtagelsen  af  den  nye  Statsforfatning  syssel- 
satte Cortes  sig  især  med  Finansforholdene.  Disse 
vare  saa  sørgelige,  at  der  endnu  ikke  kunde  være 
Tale  om  at  forrente  Statsgj ælden ;  dog  vedtoges  det, 
at  fra  Aaret  1877  en  Tredjedel  af  Renterne  skulde 
betales,  fra  1889  Halvdelen.  Ikke  desto  mindre  lyk- 
kedes det  at  faa  udrustet  en  større  Krigsmagt  mod 
Opstanden  paa  Kuba,  og  efter  at  denne  havde  varet  i 
henved  1«'  Aar,  blev  den  endelig  1878  fuldstændig  kuet 
af  Martinez  Campos.  Der  blev  givet  fuld  Amnesti,  og 
Kuba  fik  en  fri  Kommunal-  og  Provinsordning  samt 
Repræsentanter  i  de  spanske  Cortes,  ligesom  Puerto- 
Rico  allerede  tidligere  havde  faaet.  De  Slaver,  som 
fandtes  blandt  Insurgenterne,  fik  strax  deres  Frihed,  og 
iøvrigt    vedtoges    det,    at  Slaveriet   gradevis  skulde  af- 

skaftes  mod  Vederlag  til  de  Slaveejere,  som  ikke  havde 
deltaget  i  Opstanden. 

Da  Martinez  Campos  kom  tilbage  fra  Kuba,  for- 
drede han  en  betydelig  Pengesum  for  at  ordne  For- 
holdene paa  Øen.  Canovas  troede  ikke  at  kunne  op- 
fylde hans  Onske,  men  overlod  hellere  Campos  Pladsen, 
o?  den  7de  Marts  1879  dannede  denne  et  nvt  Mini- 
sterium.  Strax  derpaa  blev  Cortes  opløste  og  nye  Valg 
udskrevne.  Til  disse  udstedte  Førerne  for  Progressi- 
sterne  og  Republikanerne  (Sagasta  og  Castelar)  et  Mani- 
fest, hvori  de  fordrede  Forfatningen  af  1869  og  Frihed 
for  Religion,  Presse,  Undervisning,  Foreninger  og  For- 
samlinger; men  Ministeriet,  som  kun  havde  skiftet  Navn, 
ikke  Retning,  »fik  som  sædvanlig  et  stort  Flertal.  Der- 
imod udbrød  der  snart  Strid  i  selve  Ministeriet,  da  4 
Ministre  ikke  vilde  indrømme  Kubanerne  deres  For- 
dring om  fri  Handel  i  Spanien,  hvorfor  Campos  den 
7de  December  igjen  indgav  sin  Dimission.  Canovas 
dannede  derpaa  atter  et  Ministerium;  men  da  han  ikke 
vilde  indlade  sig  paa  en  almindelig  politisk  Debat, 
gjorde  Oppositionen  stor  Larm,  og  70  Deputerede  for- 
lod Salen.  Ogsaa  flere  Generaler  fordrede  deres  Af- 
sked, og  der  forefaldt  nogle  Gadeoptøjer.  Endog 
Kongens  Liv  blev  truet ;  men  heldigvis  mislykkedes  et 
Mordforsøg  imod  ham  den  30te  December  1879,  lige- 
som et  tidligere  den  25de  Oktober  1878.  Begge 
Mordere  syntes  at  have  staaet  i  Forbindelse  med  den 
socialistiske  Forening  Internationale. 

Da  heller  ikke  Canovas  af  Hensyn  til  Spaniens 
mislige  Finanstilstand  vilde  gaa  ind  paa  Kubanernes 
Fordringer  om  Ophævelse  af  de  for  Øen  skadelige 
Monopoler  og  Toldafgifter  paa  Udførsel,  kom  det  til 
ei  aabent  Brud  imellem  ham  og  Martinez  Campos,  og 
denne  sluttede  sig  nu  til  en  Forbindelse,  som  alle 
monarkisk-liberale  Cortesmedlemmer,  ialt  130,  dannede 
mod  Canovas.  Deres  Førere  holdt  i  Avgust  1880  et 
Møde  i  St.  Sebastian,    hvor    de    besluttede  at  anvende 

alle  lovlige  Midler  for  at  bevæge  Kongen  til  at  tage 
et  andet  Ministerium.  Det  lykkedes  dem  i  Februar 
1881,  fordi  Kongen  var  bleven  misfornøjet  med  Cano- 
vas,  som  ikke  vilde  indrømme  hans  i  1880  fødte  Dat- 
ter den  for  Tronarvingen  sædvanlige  Titel  »Prinsesse 
af  Asturien«.  Der  dannedes  saaledes  et  liberalt  Kabi- 
net under  Sagasta  med  Martinez  Campos  som  Krigs- 
minister. Cortes's  Samling  blev  udsat,  og  det  nye 
Ministerium  begyndte  sin  Styrelse  med  en  Amnesti  for 
Presseforseelser,  et  Dekret,  som  gav  Infantinden  Mer- 
cedes Titlen  »Prinsesse  af  Asturien«,  og  Gjenindsæt- 
telsen  af  flere  af  Canovas  afsatte  liberale  Professorer. 
Oejstligheden  protesterede,  og  Krigen  mellem  de  kleri- 
kale og  de  modeiat-liberale  var  saaledes  erklæret. 

Derefter  foretoges  Municipalvalg  med  større  Frihed 
end  tidligere,  og  ved  disse  fik  det  ministerielle  monar- 
kisk-liberale  Parti  Flertal  i  alle  Provinser.  Det  kon- 
servative Parti,  som  havde  haft  Magten  i  6  Aar,  fik 
meget  faa  Stemmer,  medens  Demokraterne  og  Garli- 
sterne  vandt  nogle  Pladser.  I  Tillid  til  sin  afgjørende 
Sejr  opløste  Sagasta  nu  den  26de  Juni  Cortes  og  ud- 
skrev Valg  til  den  21de  Avgust.  Ved  disse  fik  Mini- 
steriet over  300  Pladsei,  medens  de  konservative  fra 
300  sank  ned  til  iO;  de  øvrige  Partier  naaede  til- 
sammen næppe  80.  Den  4de  September  fulgte  Valgene 
til  Halvdelen  af  Senatet,  ved  hvilke  Ministeriet  fik  over 
140  Pladser  af  180.  Desuden  udnævnte  Sagasta  hen- 
ved 40  kongevalgte  Senatorer  og  fik  saaledes  ogsaa  et 
afgjort  Flertal  i  Senatet.  De  nye  Kamre  vedtog  vig- 
tige Love  om  Statsgjældens  Samling  og  Konvertering, 
en  Skattereform  og  en  Handelstraktat  med  Frankrig. 
De  sidste  Love  vakte  imidlertid  en  ikke  ringe  Utilfreds- 
hed, og  Regeringen  maatte  kue  flere  Bevægelser.  En 
af  disse  var  udgaaet  fra  Socialisterne  i  Andalusien. 

Sagasta  havde  saaledes  vel  Flertallet  i  Cortes,  men 
havde  iøvrigt  mange  Modstandere.  Kongen,  som  per- 
sonlig var  populær,   ønskede  at  tilfredsstille  Stemningen 


127 


og  tog  i  Oktober  1883  et  Ministerium  Posada-Herrera, 
der  til  Dels  hørte  til  det  saakaldte  dynastiske  Venstre, 
som  hvis  Leder  den  gamle  Marskal  Serrano  betragte- 
des. Det  nye  Ministerium  paatænkte  store  Reformer, 
bl.  a.  Indførelse  af  den  almindelige  Stemmeret,  men 
kom  herved  dels  i  indre  Strid,  dels  i  Modsætning  til 
Cortes.  Det  blev  derfor  allerede  i  Januar  1884  afløst 
af  en  konservativt  Ministerium  med  Canovas  i  Spidsen. 
Efter  at  der  var  udnævnt  50  nye  Præfekter,  opløstes- 
Cortes,  og  de  nye  Valg  gav  som  sædvanlig  Ministeriet 
et  stort  Flertal.  Paa  Aarets  sidste  Dag  hærjedes  en 
en  Del  af  Sydspanien  skrækkeligt  ved  et  Jordskjælv^ 
og  samtidig  udbredte  Koleraen  sig  i  Spanien.  Kongen 
forøgede  sin  Popularitet  ved  det  Mod,  han  viste  ved 
Besøg  hos  de  syge,  ligesom  ved  sin  værdige  Optræden 
i  den  Strid^  som  vaktes  ved  Tysklands  Forsøg  paa  at 
bemægtige  sig  Karolinerne.  Ved  Pavens  Voldgift  bi- 
lagdes denne  Strid  til  Spaniens  Fordel ;  men  inden 
Sagen  var  bragt  til  Ende,  døde  Kong  Alfonso,  28  Aar 
gammel,  den   25de  November   1885  af  Svindsot. 

Han  efterlod  to  Døtre ;  men  Enkedronningen  Marie 
Christine  af  Østerrig.  som  overtog  Regentskabet,  var 
frugtsommelig.  Hun  modtog  det  konservative  Ministe- 
riums Dimission  og  overdrog  efter  Canovas's  Raad 
Sagasta  at  danne  et  liberalt  Ministerium.  Det  nye 
Ministerium  søgte  paa  den  ene  Side  at  forsone  Parti- 
erne ved  en  almindelig  Amnesti  og  traf  paa  den  andea 
Side  kraftige  Forholdsregler  til  at  dæmpe  Uroligheder. 
Den  6te  Januar  1886  opløste  det  Cortes  og  fik  ved 
de  nye  Valg  i  April  selvfølgelig  et  stort  Flertal.  Den 
17de  Maj  fødte  Enkedronningen  en  Søn,  som  fik  Nav- 
net Alfonso  den  13de.  Imod  hans  Udnævnelse  til 
Konge  protesterede  Don  Carlos;  men  farligere  vare  de 
republikanske  Opstande,  som  for  største  Delen  stiftedes- 
af  den  landflygtige  Zorilla.  Den  betydeligste  forefaldt 
i  Madrid  den  19de  September:  380  Soldater  drog 
igjennem  Gaderne    og    søgte    at    forføre    andre    til    at 

slutte  sig  til  dem.  Forst  om  Natten  blev  de  over- 
vældede af  Generalkaptejn  Pavia.  Undersøgelsen  viste, 
at  der  bestod  en  vidt  forgrenet  Sammensværgelse  i 
den  med  den  lave  Sold  misfornøjede  Hær. 

Ministeriet  Sagasta  gjennemførte  flere  liberale  Love. 

1887  vedtoges    saaledes  Indførelsen    af  Edsvorneretter, 

1888  borgerligt  Ægteskab,  1889  en  ny  civil  Lovbog. 
Samme  Aar  vedtoges  ogsaa  en  Omdannelse  af  Hær- 
væsenet; men  skjønt  Sagasta  havde  Flertallet  i  Cortes, 
vedblev  dog  de  lidenskabelige  Partistridigheder,  og  flere 
Ministerforandringer  kunde  ikke  tilfredsstille  de  ærgjer- 
rige  Politikere.  I  Juli  1890  raadede  Sagasta  selv 
Dronning-Regentinden  til  at  tage  et  Ministerium  Cano- 
vas.  Den  dygtige  og  fædrelandskj ærlige  Canovas  optog 
flere  tidligere  liberale  Medlemmer  i  sit  Ministerium  og 
undgik  enhver  skarp  Partifarve.  Ved  de  nye  Valg  til 
Cortes  den  1ste  Februar  1891  fik  Ministeriet  et  Fler- 
tal af  291  mod  154.  I  den  sidste  Tid  havde  navnlig 
Handelsforholdene  spillet  den  vigtigste  Rolle.  Den  1ste 
Januar  1892  offentliggjordes  en  ny  Toldtarif  med  høje 
Satser.  Den  1ste  Februar  ophørte  det  for  Spanien 
særlig  vigtige  Traktatforhold  til  Frankrig. 

Men  ligesom  det  liberale  Parti,  da  det  havde  Mag- 
ten, havde  opløst  sig,  kunde  heller  ikke  det  konserva- 
tive Parti  bevare  Enigheden.  Finansielle  Vanskeligheder 
og  mislige  Forhold,  navnlig  i  Staden  Madrids  Styrelse, 
førte  i  December  1892  til  en  ny  Regeringsforandring. 
Canovas  trak  sig  tilbage  og  Sagasta  blev  for  femte 
Gang  Minister.  Han  udskrev  nye  Valg  til  Cortes:  disse 
blev  afholdte  den  5te  Marts  1893  og  gav  selvfølgelig 
Ministeriet  et  .stort  Flertal:  299  mod  133;  men  Val- 
genes Udfald  var  dog  ikke  tilfredsstillende  for  Rege 
ringen;  thi  Republikanerne  vendte  tilbage  til  det  nye 
Kammer  dobbelt  saa  stærke,  som  de  vare  i  det  op- 
løste. Republikanernes  Valgsejre  gjorde  et  saa  meget 
stærkere  Indtryk,  som  de  i  selve  Madrid  satte  6  Kan- 
didater   igjennem.     Den    største    Vanskelighed    voldtes 

dog  Ministeriet  ved  Handelstraktat-Spørgsmaalet.  Den 
tysk-spanske  Handelstraktat  af  1883  var  udløben,  en 
ny  Handelstraktat  blev  vedtaget  af  den  tyske  Rigsdag 
i  December  1893;  men  i  det  spanske  Senat  mødte 
den  en  haardnakket  Modstand.  Snart  blev  ogsaa 
Deputeretkamrets  Stemning  meget  ugunstig  for  Ministe- 
riet, og  den  Ilte  Juli  1894  sluttede  Sagasta  Cortes's 
Moder  uden  at  have  udrettet  det  allermindste.  Imid- 
lertid var  en  kort  Krig  med  IMarokko  den  Ilte  Marts 
1894  bleven  endt  ved  en  Fred.  hvorved  Sultanen  for- 
pligtede sig  til  at  betale  Krigsomkostningerne;  men  den 
6te  Juni  døde  Sultan  Mulei  Hassan  pludselig.  Hans 
vngste  Son.  den  IGaarige  Abdul  Aziz,  blev  hans  Efter- 
følger; men  de  indre  Forhold  i  ]\Iarokko  vare  meget 
urolige,  og  endnu  har  Spanien  ingen  Penge  faaet. 

Den  31te  Oktober  1894  omdannede  Sagasta  Mini- 
steriet i  protektioni-stisk  Retning,  men  der  mødte  snart 
nve  Vanskeligheder,  navnlig  en  ny  Opstand  paa  Kuba 
og  et  Sammenstod  mellem  det  spanske  Officerscorps  og 
Pressen  og  en  deraf  følgende  Konflikt  mellem  de  mili- 
tære og  civile  Avtoriteter.  I  Marts  1895  indgav  derpaa 
Sagasta  atter  sin  Dimission,  og  Canovas  del  Castillo 
traadte  for  8de  Gang  i  Spidsen  for  et  nyt  konservativt 
Ministerium. 

Af  en  Anmeldelse  i  ^'Nationaltidende'-'^  hidsættes: 

For  nogle  Aar  siden  l)egyndte  Professor  Thrige  Udgivelsen 
af  en  Række  populært  affattede  historiske  Afhandlinger,  der  bare 
Titlen  >Verdenshistoriske  Smaaskrifter«.  Hvad  der  gjorde  disse 
Afhandlinger,  der  fremtraadte  i  en  smuk  Udstyrelse  og  vare  pris- 
hillige,  særligt  velkomne,  var  den  Omstændighed,  at  Fremstillingen 
af  den  historiske  Udvikling  i  de  respektive  Lande  var  ført  lige 
ned  til  den  allersidste  Tid.  Det  er,  som  bekjendt,  ofte  meget 
vanskeligt  at  faa  historisk  Rede  paa  de  Begivenheder,  der  ligg( 
os  ganske  nær.  I  Udgivelsen  af  verdenshistoriske  Smaaskriftei 
indtraadte  der  imidlertid  en  Standsning.  Men  med  den  forelig- 
gende Bogs  Fremkomst  har  Professor  Thrige  gjenoptaget  Arbejdet. 
Den  nye  Serie  af  Smaaskrifter  vil  komme  til  at  indeholde  Frem- 
stillinger af  Nederlandenes,  Serbiens,  Spaniens,  Kongeriget  Italiens 
og  Kongeriget  Grækenlands  Historie.  I  Skriftet  -/'"/•« /is A'c  Dron- 
ninfjei'i-  har  Professor  Thrige,  hvad  man  kan  vente  af  en  Historiker- 
med  hans  Kundskabsfylde  oy  praktiske  Erfaring  som  mange- 
aarig  Lærer,  valgt  de  Skikkelser,  der  netop  staaer  som  de  ejen- 
dommelige Kvindetyper  i  de  franske  Dynastiers  Historie,  eller  som 
i  ethvert  Tilfælde  have  havt  en  betydelig  Indflydelse  paa  Frankrigs 
Udvikling. 


